
PROLOG 


— Strategia este sprijinul eroilor, bombăni generalul. 

— Şi știința a generalilor, șopti nepoată-sa, ghemuită la 
picioarele lui. 

Bătrânul  șopti, aruncându-i o privire plină de 
neîncredere pe sub sprâncenele-i stufoase: 

— De ce nu ești băiat! spuse el cu regret. 

Nepoata izbucni într-un râs zgomotos și-și privi bunicul 
cu ochii ei mari și strălucitori. 

Căci dacă exista un singur om pe lume pe care să-l adore 
Catherine Westhanger, nu putea fi decât acest bătrân 
aspru, cu barbă albă și profil de vultur, al cărui tovarăș de 
fiecare zi, era. 

Era o zi caldă de iunie, și ei ședeau la umbra unui ulm 
bătrân, de unde aveau o priveliște splendidă peste moșia 
Galway. La stânga lor se înălța vechea locuinţă a familiei 
Masserfield, al cărui ultim vlăstar era generalul Shaun 
Masserfield, marele strateg. La marginea casei se întindea 
o mare câmpie neagră, de unde ţăranii extrăgeau turba. 
Peste un câmp mai mic, înconjurat cu ziduri de piatră, 
pășteau patru vaci, ultima fală a vitelor de altădată, 
aparținând familiei Masserfield. Casa era la fel de săracă, 
precum și moșia; sărăcie ce se putea observa privind 
zidurile dărâmate care se zăreau din locul unde erau 
așezați și care de mult erau lăsate în părăsire și în grija 
șobolanilor, șoarecilor și viermilor, grădina neglijată, iar 
îmbrăcămintea generalului, lustruită. 

Indreptându-și privirile în jos, spre nepoţică, îi surâse. 

— După câte mi se pare, spuse el, domnișoara a studiat 

strategia, nu-i așa? 

Kate! dădu afirmativ din cap. 

— Este o știință minunată, spuse sir Shaun, cu un 
zâmbet. Am scris șase volume tratând acest subiect și 
toate au fost mai apoi plagiate. 

Un bătrân cu umerii aduși ieși din casă și fără să se 
grăbească, străbătu grădina, adunând frunzele uscate 
care-i atrăgeau privirea. Ajungând în faţa lui sir Shaun 
Masserfield, se înclină adânc. 

— Masa e servită, Excelenţa Voastră. 

Generalul se ridică sprijinindu-se în baston. 

— Masa e servită, Kate, repetă el, solemn; și mănă-n 
mână, intrară în casă. 

Acolo, dând cinstea cuvenită fripturii de porc, generalul 
și nepoată-sa, își limitară discuţiile asupra subiectului, pe 
care bătrânul militar îl găsea cel mai pasionant din toate 
câte ţi le poate oferi civilizaţia. Nu mai e nevoie de spus că 
generalul sir Shaun Masserfield era o autoritate. Lucrările 
sale, în special „Aplicarea artileriei moderne la 
principiile de strategie”, au fost traduse în toate limbile. 

Timp de mulţi ani, el a fost șeful unui serviciu al 
Ministerului de Război, și cel puţin două din lucrările sale, 
au fost adoptate drept manuale, de către armata italiană. 
Tânăra fată ascultă în tăcere elocvenţa crescândă a 
bătrânului, pornită pe panta subiectului său preferat. 

— Înfrângerea lui Napoleon, de către Schwarzenberg și 
admirabilele sale fapte, care au atras după sine armistițiul 
din 1814 și apoi... 

— Câtă risipă îmi spun toate lucrurile astea, rosti ea. 

El îi aruncă o privire pătrunzătoare și ţipă: 

— Risipă? Risipă de ce? 

— De vieţi, de bani... și de toate, răspunse ea. 

— Sărmana de tine, ce prostuţă ești! o dojeni el. Ce știi 
tu, o fetiță de treisprezece ani?! 

— Colonelul Westhanger spune... 


1 Diminutiv pentru Cathrine. 


— Colonelul Westhanger, o întrerupse generalul, este un 
imbecil și un derbedeu! E nebun și mai mare canalie decât 
tatăl tău, adaugă el cu violenţă. Absolut toţi din familia 
Westhanger sunt niște mizerabilii iar Molly Maguires 
asemănătoare lor. Să-i ia dracul! 

Nepoată-sa nici nu luă în seamă această tiradă care îi 
atingea rudele cele mai apropiate. 

— Colonelul Westhanger pretinde, continuă ea, că dacă 
tot geniul care a fost întrebuințat în folosul războiului... 

— Nu l-a întrebuințat prea mult în folosul său, secătura 
nerușinată și ignorantă! ironiză bătrânul. 

— Este activ în armată, îl corectă tânăra. 

— Armata nu se poate mândri cu el! o contraatacă 
generalul, lovind masa cu cuțitul. Şi-a permis să vorbească 
de strategie, bietul idiot! 

Kate clătină din cap, râzând. 

— O! generale, spuse ea, - niciodată nu i se adresa astfel 
- desigur, n-a vrut să vorbească de strategie. Spunea pur și 
simplu că războiul este o risipă de bani, vieți omenești și 
de toate. 

— Şi-aș putea să jur că, și-a asigurat în primul rând, 
banii. 

— De vieţi omenești și de toate, repetă tânăra fată, 
neluând în seamă că a fost întreruptă, atunci când ai putea 
să-ți întrebuinţezi toată știința și inteligenţa ca să câştigi 
bani. 

— Să câştigi bani! repetă generalul, batjocoritor. Iată-i 
felul de prostie! N-ar putea câștiga mulţi bani nici chiar cu 
strategia, dar prin alte căi! Dumnezeu singur ar putea ști 
ce ai deveni tu, dacă aș muri eu; nepotul meu, canalia asta, 
ar moșteni toată proprietatea. Căci, tatălui tău, îi e tot atât 
de imposibil să se îngrijească de tine, cum mi-ar fi mie 
imposibil să mă dezonorez. 

Își tăie o a doua felie de friptură, mai înainte de a vorbi 
din nou, apoi se interesă cu o notă de curiozitate, ca și cum 
problema i-ar fi frământat creierii: 


— Şi cum s-ar putea câștiga bani, cunoscând strategia? 
întrebă el. 

Tânăra fată își strânse mai întâi șervetul, înainte de a-i 
răspunde. 

— În mai multe feluri, spuse ea liniștită. Dar nu cred că, 
colonelul Westhanger sau tatăl meu, s-ar putea folosi de 
ea. Ei nu sunt strategi de vază ca noi, pronunţa ea 
hotărâtă. 

— Noi! repetă generalul, râzând. Şi cum ai proceda, tu, 
pentru a câștiga bani? 

Catherine Westhanger dădu din cap. 

— N-aș putea să-ţi spun imediat, căci sunt o mulțime de 
moduri care se pot folosi. 

— Dă-mi un exemplu, se rugă bătrânul, îndepărtându-și 
scaunul de masă g 

— Ei bine! spuse ea tacticos. Inchipuie-ţi că l-am trimite 
pe Terence până la gară, după ce în prealabil a deșurubat 
piulițele unei roţi; și când va fi ajuns pe șosea, puţin mai 
departe de O'Gormann, roata să se desprindă. Ce va face 
Terence? 

Ea se uită nepăsătoare în sus, în timp ce povestea pe un 
ton monoton fiecare episod. 

— Primul lucru pe care îl va face Terence, va fi de a 
merge până la moșia familiei O'Gormans și administratorul 
maiorului îi va împrumuta trăsura cea mare și nouă. 

— Dar și noi i-am putea-o împrumuta, spuse generalul, 
iar în acest caz la ce bun toată această fantezie? 

— Toată lumea va afla că i-am împrumutat trăsura, 
pentru a face impresie persoanei care trebuia să sosească 
de la Dublin, pentru a-ți cumpăra tablourile. 

— De unde știi că-mi vând tablourile? întrebă generalul 
interesat. 

Acest subiect îi era destul de penibil. Cele două tablouri 
Van Dyck, atârnate în sala de arme, care se afla chiar la 
intrarea în holul locuinţei, reprezentau ultimul său capital. 
Și doar epuizarea veniturilor, în urma unor valori mexicane 

scăzute care i-au înghiţit cu ani în urmă o mare parte din 
avere, l-au forţat, să se despartă de aceste relicve ale 
bogăției Masserfieldzilor; chiar pensia de general fiindu-i 
ipotecată de mult timp. 

— De unde știu? îi răspunse ea. Cum procedează un 
general, pentru a ști ceea ce nu vede? 

— Ai spionat! o acuză el, dar ea dădu din cap. 

— Prea puţină importanţă are felul în care am aflat-o, 
dragul meu general, spuse ea, lasă-mă să-mi continui 
povestea! Terence îl va aduce pe nobilul străin la noi și îi 
vom ieși înainte, aproape de O'Gormans. Ne vom urca 
până la frumoasa proprietate a familiei O'Gormans și vom 
cere să-l vedem pe maior, care, ca orice bun proprietar 
irlandez, se află actualmente la Londra cu soţia și copiii 
săi. 

— Maiorul mi-a lăsat mie casa în grijă. El posedă o 
bibliotecă minunată, adăugă generalul. 

— Îl vei conduce pe străin în bibliotecă și-i vei arăta 
cărțile. Cu tablourile vom mai aștepta, căci, ceea ce 
contează, este ambianța. Menajera maiorului, doamna 
O'Shea, va face orice pentru mine. 

— Unde stă ascunsă strategia în toate acestea? întrebă 
bătrânul domn. 

Tânăra fată râse ușor. 

— Forțând pe inamic să lupte pe un teren ales de tine, îţi 
asiguri în felul acesta avantajul atacului... 

— Îmi citează din propriile mele lucrări! exclamă 
generalul disperat. Dar de ce e nevoie de atâta mister? De 
ce să nu-i comunici doamnei O'Shea, proiectele tale? 

— În acest caz, prezenţa noastră va fi intenţionată. Altfel 
însă, va fi accidentală, spuse dânsa cu convingere. Dacă va 
fi intenţionată, inamicul o va afla; căci, noi vom fi la 
cheremul cuvintelor pe care din întâmplare le poate scăpa 
doamna O'Shea. Iar dacă va fi întâmplătoare, nimeni nu va 
putea bănui nimic. 

— Ce mai încurcătură, spuse supărat generalul. Kate, ai 

în tine stofă de mare strateg, sau mai bine spus de mare 
escroc! 

Ea se sculă în picioare, și-și trase fusta peste picioarele-i 
subțiri. 

— Nu cred că totul să fie în întregime pierdut, spuse ea 
încrezătoare. 


XXX 


Astfel își petrecea Katherine Westhanger copilăria, 
aproape numai în tovărășia bătrânului Shaun Masserfield; 
căci vizitele făcute de către tânăra fată prea puţin 
cinstitului ei tată, sau unchiului ei, care, nu valora nici el 
mai mult, erau rare și distante. 

După lege, ei îi erau tutori și aveau obligaţii să-i 
administreze mica avere, pe care o moștenise de la mama 
sa. Dar generalul bănuia că i-au mâncat-o de mult, cât 
despre tânăra fată, știa acest lucru cu precizie. De altfel, 
„binevoitorii” ei, găseau că se cuvine ca, din când în când 
să se întâlnească pentru a discuta cu ea în privinţa acestei 
chestiuni. 

În genere, era singură, „ocupată” cu completarea 
educaţiei ei în Irlanda, după cum o spunea în mod atât de 
ipocrit tatăl ei. Kate citea mult, gândea și mai mult și-și 
asimila vasta experienţă a bunicului ei. 

Un an înaintea morții acestuia, tocmai când împlinea 
cincisprezece ani, se întâmplă un eveniment care, mai mult 
decât oricare altul, avea să-i influenţeze tot restul vieţii. 

Printre angajaţii generalului se afla un bărbat care se 
ocupa cu toate, căci era în același timp grădinar, vizitiu, 
valet, într-un cuvânt, un fel de factotum al lui Sir Shaun. 
Terence (după cât se pare n-avea alt nume) venise din 
oraș. El se născuse la Dublin, unde și-a petrecut primii ani 
ai tinereții sale. Era foarte devotat tinerei fete și nu ar fi 
existat niciun serviciu din lume, la care ar fi stat măcar la 
gânduri să i-l facă. 


Într-o după masă, un inspector de politie o căută pe 
Kate. Bunicul ei fiind în pat, în urma unui atac de 
reumatism, ea se văzu obligată să-l primească pe 
reprezentantul legii. Îl invită în salon. Acesta era o cameră 
foarte sărăcăcioasă, mobilată cu piese de acaju și cu 
fotografii înrămate. 

— Bună ziua, domnişoară  Westhanger, spuse 
inspectorul, surâzându-i vesel. Vă rog să mă scuzați, dacă 
vă deranjez, dar s-a întâmplat să avem neplăceri prin 
vecini și m-am gândit că-mi veți putea ajuta. 

Înainte de a începe să povestească, ea știa prea bine 
despre ce era vorba. 

— În trei săptămâni, s-au întâmplat trei furturi în 
vecinătate și după câte se pare, vinovatul trebuie să fie 
cineva de aici. S-a comis un furt prin spargere la maiorul 
O'Gormans, la lordul Pretherston și la domnul Castlereigh. 
Oamenii au fost supravegheați, drumurile păzite și nici un 
străin n-a fost văzut pe aici, nici primprejur. 

— Şi îl bănuiți pe bunicul meu? întrebă ea, cu 
nevinovăție. 

El râse. 

— Nu, domnișoară, spuse el. Dar ar putea să fie și cineva 
din casă. 

— Eu? întrebă ea alarmată. 

— Domnișoară, voi da cărţile pe faţă: îl bănuiesc pe 
Terence, servitorul Dumneavoastră. Presupun că știți c-a 
mai suferit o condamnare la Dublin? 

— Pentru hoţie? 

— Pentru un mic furt, răspunse inspectorul. Aţi putea să- 
mi spuneţi unde a fost el noaptea trecută? 

Ea dădu din cap afirmativ. 

— Vă pot spune tot ce-a făcut între ora șase și până la 
douăsprezece noaptea, spuse fără nici o șovăială. 

— Scuzaţi că vă întrerup, deoarece spargerea a fost 
făcută la zece seara; dacă aţi putea să-mi garantaţi pentru 
Terence între orele nouă și zece seara, mi-ar fi de ajuns. 


10 


— Dar vă rog, domnule inspector, luaţi loc. 

Ea se așeză de asemenea. 

— La ora nouă, sau poate să fi fost nouă fără zece 
minute, căci ceasul din sufragerie merge cu zece minute 
mai înainte, Terence mi-a servit masa. Generalul era 
ocupat și Cassidy, se dusese cu soţia lui să-și vadă mama, 
care era bolnavă. 

— Astfel că în casă nu vă aflaţi decât D-voastră și 
Terence? 

— Şi generalul, spuse ea zâmbitoare; el se afla însă în 
pat. La nouă și jumătate Terence a strâns masa și la zece 
fără un sfert, l-am sunat pentru cafea. Dar nu, acum îmi 
amintesc, soneria era stricată; așa că m-am dus singură în 
bucătărie. Când Terence îmi aduse cafeaua, tocmai 
scrisesem o scrisoare și l-am rugat să aștepte, căci n-am 
vrut să mai fac odată drumul până la bucătărie, pe care-l 
făcusem și mai înainte, pentru cafea. Scrisoarea nu era 
încă terminată, când ceasul bătu ora zece și a trebuit să 
scriu alta lui Mullins băcanul, care am terminat-o la zece. 
Terence părăsi apartamentul... 

— Foarte bine, o  întrerupse inspectorul, a cărui 
nemulțumire era evidentă. Nu mai poate fi vorba de 
Terence, căci hoţul a fost văzut sărind de pe balconul 
lordului Pretherston la zece fără un sfert. S-a tras asupra 
lui, în timp ce el străbătea, grădina. Vă rog să mă scuzaţi 
că v-am deranjat. Dar acum, în timp ce vorbim, el este 
acasă? 

— E în grajd. Să trimit după el? 

Inspectorul șovăi. 

— Nu, nu-i nevoie. Aș putea să vă rog să nu-i vorbiţi 
deloc despre lucrul acesta, și nici despre vizita care v-am 
făcut-o? 

Ea aşteptă, până ce-l văzu pe inspectorul de poliţie 
încălecându-și calul, traversând aleea cea mare și 
îndepărtându-se în galop, pe drumul ce dădea spre sat; 
apoi, sună. Un servitor bătrân apăru. 

— Cheamă-l pe Terence, spuse ea. 

Terence sosi cu o mutră neliniștită. Acesta era un tânăr 
voinic, dezmăţat și cu o privire inteligentă. Părul său era 
impecabil lins. Trecea drept Don Juan-ul satului. 

— Închide ușa, Terence, spuse liniștită tânăra fata. Ce ai 
păţit la mână? 

— M-am tăiat, domnișoară, spuse Terence, punându-și 
mâna la spate. 

— Ai fost rănit, zise cu calm, tânăra fată. Ai fost rănit pe 
când traversai grădina lordului Pretherston? Unde îţi 
ascunzi prada? 

Bărbatul deveni palid ca un mort. 

— Vă jur... 

— Nu spune prostii, Terence, și arată-mi tot ce ai furat. 

— În numele Sfintei Fecioare, domnişoară, nu mă 
denunţaţi! 

— Ai înnebunit, Terence?! pronunţă ea cu răceală. 
Îndreaptă-te și nu te da în spectacol! Arată-mi tot ce ai 
furat. Noaptea trecută ai lipsit de acasă de la orele opt 
până la zece și jumătate. De la fereastra mea, te-am văzut 
cum încercai să te strecori neobservat în casă. 

În spatele casei, era construită o cabană mare, în care 
lucrătorii care extrăgeau turba, își lăsau uneltele. O 
groapă era săpată în podea iar un cufăr mare o acoperea. 
Terence era singurul om care intra în micuța căsuţă și 
doar el singur avea cheia ei. 

— Mi-a trebuit o lună până am săpat-o și construit-o, 
spuse el orgolios. Ah! Drace! 

El scoase trei valize mici din ascunzătoare. Două dintre 
ele erau noi, dar pe o a treia, Kate o recunoscu, căci 
aparținea bunicului ei. 

— Du-le în casă! spuse ea. 

Ea îl conduse până în camera ei, îl împinse înăuntru, 
apoi încuie ușa pe dinăuntru. 

— Şi acum să vedem ce conţin. 

Conţinutul era important, căci bărbatul operase cu 

multa artă. Deși majoritatea furturilor au fost comise într- 
un răstimp scurt, căci alarma fusese dată destul de repede 
și deși atenţia proprietarilor a fost concentrată îndeosebi 
la închiderea ferestrelor și asupra siguranţei obiectelor de 
valoare, prada era cât se poate de rodnică. 

Tânăra fată recunoscu o brățară și un colier de perle, ca 
aparţinând doamnei O'Gormans. Se mai aflau de asemenea 
două teancuri de bilete de bancă și după cât putea ea să 
aprecieze, două sute de lire în aur, totul într-un mic săculeţ 
de piele. 

— Cum te-ai gândit să-ţi valorifici bijuteriile? întreba ea. 

Așezat marginea scaunului, bărbatul dădu melancolic 
din cap și bombăni cu o notă de tristeţe: 

— Cu siguranţă că a fost o zi ghinionistă aceea în care 
m-am hotărât să vin aci. 

— Ascultă-mă, nenorocitule, îi strigă Kate cu nerăbdare. 
Cum ai putea să scapi de bijuterii? 

— Aș putea să le vând la Dublin, domnişoară. Cunosc 
acolo un individ... 

— Trebuie s-o faci! spuse ea. 

Cu o mână îndemânatecă, ea împereche bijuteriile și le 
înveli una câte una în hârtie și apoi împachetă totul într-o 
cutie de carton pentru ca, în cele din urmă să-ntrebe: 

— Unde ai putea să locuiești la Dublin? Ai pe acolo vreo 
adresă? 

Bărbatul îi aruncă o privire bănuitoare. 

— Locuiesc cu fratele meu, îi răspunse el. 

Ea îi dădu o bucată de hârtie din mapa de scrisori și, 
stând în picioare, îi dădu bărbatului indicaţiile necesare. 

După ce el termină cu scrisul, ea uscă hârtia, luă cinci 
lire sterline dintr-un săculeţ plin cu piese de aur și i le 
întinse. Apoi se așeză cu mâinile încrucișate pe genunchi și 
spuse privindu-l cu hotărâre: 

— Terence, există un tren care pleacă din Galwai spre 
Dublin, la ora opt seara. De la noi până la Galwai sunt trei 
ore de mers; însă, ai putea să înhami poneiul și să te duci 

până acolo cu trăsura, pe care o vei lăsa la Donoghue... 

El o privi cu gura căscată și murmură: 

— Dar după aceea, domnișoară, ce veţi face? 

— Îţi voi trimite obiectele prin poștă. Du-te la fratele d- 
tale și vei primi mâine pachetul, spuse ea cu calm. Te 
sfătuiesc să vinzi bijuteriile și să părăsești Irlanda cât mai 
repede posibil. America e cea mai nimerită pentru un om 
de „calibrul” D-tale. 

Ea dădu din cap în semn de mustrare și apoi, după o 
lungă pauză, surâse. O notă de viclenie se contura cu 
încetul pe obrazul lui Terence. 

Gândurile întortocheate ce-i treceau prin mintea lui 
mărginită, se dădură în vileag când îi spuse cu un zâmbet 
prefăcut: 

— Vrând să mă salvaţi pe mine, aţi putea să vă creaţi 
neplăceri, domnișoară. 

Ea îl măsură de sus în jos și el se-ntunecă din cauza 
privirii ei sfidătoare. 

— Îmi iau recompensa, Terence, pronunță ea cu 
autoritate. Partea mea, sunt banii, pe care îi voi opri 
pentru mine. 

Deschise sertarul măsuţei și aruncă înăuntru pachetul 
cu biletele de bancă și sacul cu aur, apoi îl închise brusc. 
El își trecu mâna prin păr, plin de uimire. 

— Desigur domnişoară, că glumiţi. Dacă s-ar întâmpla să 
fiţi descoperită, sau dacă v-aș denunta eu... 

Ea izbucni în râs. 

— Şi acum du-te repede, Terence, spuse ea liniștită. 
Dacă ai să mergi pe jos, ai de făcut trei ore, în care timp 
vei putea să-ţi cântărești șansele de a salva aparențele. 

I-au trebuit lui Terence, mai mult de trei ceasuri pentru 
a socoti afacerea încheiată în mod avantajos. 

O săptămână mai târziu el se mai gândea încă la cele 
întâmplate pe un mare transatlantic care se legăna pe 
traseul Queenstown. 

CAPITOLUL I 
CELE OPIZECI ȘI TREI DE PERLE 


Contele Flanborough apăsă pe butonul soneriei care se 
găsea alături de masa lui de lucru, pentru ca apoi, exact 
după trei secunde de așteptare, să sune din nou. 

Într-adevăr, camera servitorilor nu se găsea la mai puţin 
de cincizeci de metri de bibliotecă, iar acela care ar fi 
putut să străbată această distanţă în mai puţin de trei 
secunde încă nu se născuse. Totuși, în dimineaţa aceea, 
Excelenţa Sa exercita o astfel de teroare printre oamenii 
săi că și Sibble, valetul, nu făcu mai mult de cinci secunde, 
până apăru. 

— De ce, pentru numele lui Dumnezeu, nu răspundeţi 
când sun? îl certă contele, aruncând o privire furioasă spre 
figura stacojie a servitorului său. 

Sibble nu răspunse nimic, știind din experienţă că 
tăcerea înseamnă o obrăznicie, dar dacă ar fi răspuns, n-ar 
fi putut fi calificat altfel decât ca o impertinenţă. Lordul 
Flanborough era trecut de patruzeci de ani; era slab, chel, 
și purta semnele turburărilor de digestie. 

Expresia obrazului îi era neînsemnată. În zadar i-ai fi 
căutat o asemănare oarecare cu trăsăturile simpatice ale 
Feltonilor sau ale membrilor familiei Flanborough din 
generaţiile trecute. Din ramele lor grele, atârnate în marea 
galerie, ei priveau cu un aer binevoitor sau răutăcios, 
melancolic chiar, toţi, de la primul baron Felton și 
Flanborough, care fusese poet contemporan cu Lorelace, 
George Parcy Allington Felton, conte de Flanborough, 
baron de Felton până la baronul Sedgelys de Waybrook, 

care nu fusese decât pe departe înrudit cu ilustra familie a 
Feltonilor. 

Doar ghinionul îl făcuse moștenitorul titlului și averii 
greu ipotecate a unchiului său. Cel puţin aceasta era 
părerea răuvoitoare a Feltonilor, care deși prin legături 
mai directe, nu ajungeau decât tot în urma lui în linia 
succesiune! 

Lordul Flanborough a fost domnul George Felton, 
aparținând casei Felton, Heinrich și Somes, o importantă 
societate de exploatări miniere, cu sucursale în diferite 
colțuri ale lumii. Singurul punct luminos al succesiunii sale 
la titlul de nobleţe, au fost două milioane de lire sterline, 
care-l ajutară să scape moșia de ipotecile ei. 

El era un om șiret și antipatic. Însă proasta sa dispoziţie, 
n-a fost niciodată atât de insuportabilă ca din clipa 
moștenirii titlului de Flanborough. In dimineaţa aceasta ce 
era și mai ursuz ca oricând. 

— De ce oare am nevoie de d-ta? întrebă Lordul 
Flanborough, plictisit. M-am gândit la ceva, când am 
sunat, și dacă măcar ai fi venit numaidecât, în loc de a 
hoinări, aș fi putut... Ah! Da... spune Lady-ei Moya, că 
doresc s-o văd. 

Sibble se retrase ușurat. Lordul Flanborough își trase 
mustata stufoasă și se uită la coala albă ce o avea în faţa 
sa. Apoi luă tocul și scrise: 


„PIERDUT SAU FURAT 

Colier de mare valoare, compus din optzeci și trei de 
perle. Oricine ar da vreo lămurire sau ar ajuta la găsirea 
lui, va căpăta o recompensă de «două sute de lire»”. 


El se opri, șterse „două sute de lire” și le înlocui cu „o 
sută de lire”. Dar nefiind încă mulțumit, reduse suma la 
„cincizeci de lire”. El contemplă această cifră mai modestă, 
o șterse de asemenea și scrise în locul ei „va căpăta o bună 
recompensă”. Auzi ușa deschizându-se și-și rădică ochii 

spre ea: 

— Ah! Moya, tocmai compuneam textul unui anunţ, 
spuse el cu un surâs jenat. 

Lady Moya Felton avea douăzeci și doi de ani și era 
frumoasă. Drăgălașa sa persoană, întrunea calităţile 
tradiţionale ale familiei, calităţi cu care natura n-a vrut să-l 
înzestreze pe tatăl ei. Bine făcută și cu o statură elegantă, 
deși de înălţime mijlocie, avea un obraz cu trăsături 
delicate, pe care le moștenise toate doar din partea 
Feltonilor. Dacă a moștenit de la defunctul Sedgelys bărbia 
pronunţată, gura mândru conturată și ochii albaștrii, părul 
auriu. Închis îl căpătase în mod sigur din partea ramurii 
Felton. Când începu să vorbească, un critic meticulos ar fi 
putut găsi că vocea îi era lipsită de bogatele rezonanţe cu 
care se mândrea familia. Căci Feltonii au fost adevăraţi 
oratori, în timpurile când un discurs parlamentar era 
pronunţat întocmai ca un text citit. Vocea Moyei era puţin 
răgușită și n-avea tărie. Era chiar puţin antipatică. Lordul 
Flanborough, pretindea cu drept cuvânt, că fiică-sa era „o 
mică femeie practică”. 

Și în afara tatălui ei, se mai găsea cel puţin încă un 
bărbat care să-i recunoască această calitate. 

— Nu crezi, iubitul meu tată, că este puţin cam absurd, 
de a publica un anunţ? 

Ea se așeză de partea cealaltă a biroului, întinse mâna, 
deschise o cutie de argint și scoase din ea o ţigară. 

— De ce absurd, scumpa mea copilă? întrebă enervat 
lord Flanborough, rău dispus. In felul acesta se găsesc 
obiectele pierdute. Sunt ani de atunci, pe când locuiam în 
oraș, îmi amintesc de un individ numit Kolbert... 

— Ah! te rog, uită pentru o clipă ce-i în legătură cu 
orașul - zâmbi ea aprinzându-și ţigara - și hai, mai bine să 
ne aducem aminte de toate amănuntele. În primul rând, 
purtam colierul la Lady Machinsione. Am dansat cu oameni 
distinși și respectabili: sir Ralph Sapson, sir George 
Felixburn, lord  Fethington, maiorul  Aitkens şi 

Machinstone, simpatic băiat! Nu ei pot fi aceia care au 
furat colierul. Îl mai aveam la gât, pe când plecam, căci mi- 
amintesc să-l fi văzut în timp ce-mi încheiam blana. Îl mai 
aveam și în mașină, căci am pus mâna pe el câteva clipe 
mai înainte de a fi ajuns acasă; nu-mi amintesc să-l fi avut 
când m-am dezbrăcat, căci am fost grozav de obosită și 
aproape nici nu-mi mai amintesc să mă fi culcat. Deci e 
foarte clar ca Martine să fie hoaţa. Este singura ființă care 
poate intra în camera mea. Mă ajută la dezbrăcat, totul e 
limpede ca apa de pârâu. 

Cu stiloul, Lordul Flanborough lovea dinţii mari. Acesta 
era de altfel un obicei de-al lui, care o scotea din sărite pe 
fiică-sa, deși de data aceasta ea s-a abținut de a-i facă vreo 
observaţie. Era o persoană care avea o slăbiciune 
deosebită pentru obiectele de valoare și pierderea 
colierului o chinuia. 

— Am cerut la Scotland Yard să ne trimită pe unul din 
cei mai buni agenţi ai săi, spuse Lord Flanborough, dându- 
și aere. Unde este Martine? 

— Încuiată la ea în cameră. l-am spus lui Fellows să stea 
de pază în fata ușii, zise tânăra femeie. În timp ce-l aștepți 
pe detectiv... 

Lordul Flanborough luă de pe masă o telegramă 
deschisă. 

— Vi-l trimet pe inspectorul Pretherston... Dumnezeule! 

Aruncă o privire fiicei sale, care stătea în partea cealaltă 
a biroului. 

— Pretherston, repetă ea, dusă pe gânduri, ce ciudat. 

— Pretherston... bun..., spuse tatăl ei și o privi din nou. 

Dacă el s-ar fi așteptat s-o vadă cât de puţin încurcată, 
sau roșind cât de ușor, sau cel puţin o tulburare cât de 
mică în privirea ei, putea să se simtă ușurat, căci ea îl privi 
drept în ochi, cu privirea pierdută și încruntându-se doar o 
clipă. Legătura lor data de acum cinci ani și dacă îi 
îndrăgea amintirea, o făcea doar dintr-un fel de sentiment 
de atașare, faţă de un obiect preferat, făcând parte dintr-o 

colecţie. 

Trebuia doar să scoţi și să scuturi praful de pe el, din 
când în când. Michael Pretherston a fost o partidă proastă 
din toate punctele de vedere, deși avea un văr bătrân și 
infirm, „Pair al Angliei”, plus că într-o bună zi Michael 
trebuia să devină Pretherston de Pretherston. El era foarte 
sărac, ducea o viaţă de boem, n-avea nici un respect 
pentru bani și răspândea păreri subversive despre biserică, 
societate și patrie. Într-un cuvânt, aducea mult cu 
prototipul anarhistului, la care lordul Flanborough nu se 
putea gândi decât cu teamă. Curtea pe care i-o făcuse el, a 
fost de scurtă durată, însă furtunoasă. Tânăra fată își 
pierduse capul și-i acordase mâna. 

A doua dimineaţă, venindu-și în fire și dându-și seama, 
își spuse că „amorul nu-i totul în viaţă” și îi scrise o 
scrisoare de patruzeci de pagini, în care îi punea condiţiile 
în mod categoric pentru a face posibilă căsătoria lor. li 
cerea sacrificiul părerilor sale, consolidarea averii și 
reparaţiile cuvenite castelului de Pretherston, pentru ca 
Lady Moya Pretherston (născută Felton) să poată fi primită 
așa cum trebuie. El răspunse celor patruzeci de pagini, 
printr-o scrisoare de treizeci și două, care începea cu un 
afront; căci el - înţelegea să ia apărarea anarhiei. N-a fost 
deloc o scrisoare de dragoste, ci mai degrabă ceva între un 
pamflet de Henry George și o epigramă de a lui Jean 
Jacques Rousseau; în întregime semănată cu strigăte 
pasionate referindu-se la înţelegerea ei feminină, și cu 
aluzii ofensatoare la adresa „sufletului servil” al tatălui ei. 

—A fost un tânăr dezechilibrat, spuse Lordul 
Flanborough, dând din cap. Îl credeam în străinătate. 

— Îmi închipui că nu există doar un singur Pretherston 
pe lume. Şi totuși, găsesc într-adevăr curios... 

— Oare mai simţi ceva pentru el? începu tatăl ei, 
oarecum încurcat. 

Ea zâmbi, punându-și ţigara în scrumiera de cristal - și 
spuse: 

— A fost un tânăr cu adevărat imposibil. 

În această clipă, cineva bătu ușor în ușă și o fată tânără 
intră în odaie. Era îmbrăcată în negru, de o simplitate 
sobră; iar frumuseţea ei era de alt gen, decât cel al 
stăpânei sale. (Căci Lady Moya își putea permite luxul de a 
avea o secretară). Fata avea un obraz frumos, căreia linia 
gurii îi dădea o notă tragică, iar ochii ei mari și cenușii 
păreau să-ți destăinuiască o suferinţă profundă. Și totuși 
suferința n-o atinsese încă, iar cele întâmplate în castel, o 
lăsaseră indiferentă. Părul bogat îi era de un castaniu 
închis. Mâna, care strângea la piept un bloc-notes, era 
micuță și fină. Secretara era puţin mai înaltă decât Lady 
Moya, deoarece însă nu se ţinea drept, părea mai mică. 

— Tată, m-ai rugat să ţi-o cedez pe Miss Tenby, pentru 
azi dimineaţă, spuse Lady Moya, după ce-o salutase pe 
tânăra fată. Mai ai nevoie de serviciile ei? 

— Sunt atât de necăjită din cauza acestei regretabile 
întâmplări, Lord Flanborough, spuse ea, în surdină. 
Trebuie să fie un sentiment îngrozitor de a simţi un hoţ 
prin casă. 

Lord Flanborough, îi zâmbi binevoitor. 

— N-ar trebui să va tulbure prea mult această chestiune, 
căci sunt sigur că vom regăsi colierul. Vreau să sper că vă 
simţiți bine aici? 

— Foarte bine, Lord Flanborough, spuse tânăra fată 
recunoscătoare. 

— N-ai prea mult de lucru? 

Un surâs imperceptibil îi trecu pe buze. 

— N-am aproape nimic de făcut și sunt momente în care 
mă simt chiar jenată. Sunt de o lună aci și abia dacă mi-am 
meritat întreţinerea. 

— Așa, e foarte bine, îi răspunse Excelenţa Sa, cu 
înţelegere. Dumneata mi-a făcut mari servicii și voi mai 
găsi și alte lucrări. Am fost fericiți duminică dimineaţă, 
când v-am zărit la biserică. Preotul mi-a mărturisit că 
sunteţi una din credincioasele Bisericii sale. 

Tânăra dădu din cap afirmativ, fără a mai răspunde. Mai 
așteptă o clipă, pentru ca, după o scuză politicoasă să se 
retragă din bibliotecă. 

— E o fată fermecătoare, spuse Excelenţa Sa, cu un aer 
de aprobare. 

— Lucrează repede și bine și citește la perfectie 
franceza; am avut în alegerea ei mult noroc, spuse Moya 
nepăsătoare. Oare despre ce vorbeam noi, când a intrat 
ea? Ah! da... Michael Pretherston. Mă întreb acum... 

Ușa se deschise și un servitor anunţă: 

— Inspectorul Pretherston, milord. 

— Inspectorul Michael Pretherston! Măgarule! corectă 
tânărul contrariat și intră. 

Era într-adevăr Michael; ceva mai în vârstă, mai puţin 
frumos, mai puţin sigur de el... dar totuși același Michael, 
veșnic arogant și plin de fantezie. 

— Mi-a stricat toată intrarea, Moya. 

El râse și se apropie de tânăra fată cu pași grăbiţi. 

— Cum vă mai lăudaţi, după toţi acești ani? Mai 
frumoasă ca oricând! De ce nu roșești? Ah! Lord 
Flanborough, tot bine arăţi... Am citit discursul D-tale din 
Camera Pairilor despre Datoria Navală. A fost foarte, bun, 
l-ai preparat chiar singur? 

Moya râse și lucrul acesta produse destinderea situaţiei; 
căci Excelenţa Sa se pregătise tocmai să-și apere cu 
demnitate onoarea de autor. 

— Eşti neschimbat, Michael, spuse ea, privindu-l cu o 
sinceră admiraţie. Dar pentru numele lui Dumnezeu ce 
cauţi în cadrele poliţiei? 

— E într-adevăr extraordinar, murmură lord 
Flanborough, adăugând cu un aer comic: mai ales pentru 
un anarhist. 

— Ar fi o poveste lungă, spuse Michael. De fapt, am fost 
numit la biroul special, acela al Afacerilor Străine și am 
fost repartizat la Scotland Yard, după arestarea bandei 
Callam, care falsifica telegramele confidenţiale venite de 

pe continent. Este o rușine, nu-i așa, c-am devenit 
inspector? Dar... „noblesse oblige”. 

El râse pe sub mustață, apoi deveni deodată serios: 

— Dar, aproape că am uitat faptul că vizita mea este de 
ordin profesional... Ce s-a întâmplat? 

Lord Flanborough expuse cazul pentru care recursese la 
ajutorul poliţiei. O expresie de dezamăgire se zugrăvi pe 
obrazul lui Pretherston. 

— Pentru un fleac de nimic... spuse el pe un ton de 
reproș. Am crezut cel puţin că Moya a fost răpită. 
Povestiţi-mi acum tot ce s-a întâmplat în timpul seratei la 
care s-a petrecut furtul colierului de perle. 

Tânăra fată relată întocmai cele cerute, accentuând 
detaliile care dovedeau că mai purta colierul într-un 
anumit moment. 

— Şi apoi te-ai urcat în dormitor, spuse Michael, și ce s-a 
mai întâmplat? Ţi-ai dezbrăcat, cred, în primul rând blana? 

— Întocmai, confirmă ea. 

— Ați fost bine dispusă, sau mai degrabă cam enervată? 

— Nu știu, zise ea surprinsă, ce importanţă are acest 
amănunt? 

— Totul e important pentru detectivul ce posedă răbdare 
și metodă; indicaţiile morale sunt tot atât de interesante și 
au tot atâta valoare cât și celelalte. 

— Ei bine, dacă vrei să știi adevărul, recunoscu ea, am 
fost mai mult indispusă și foarte obosită. 

— "Ţi-ai dezbrăcat singură blana sau te-a ajutat cineva? 

— Singură, spuse ea, după ce se gândi puţin. De altfel, 
tot singură am atârnat-o în dulap. 

El îi mai puse câteva întrebări, apoi declară: 

— Și acum să mergem s-o vedem pe nenorocita de 
Martine... dar, daţi-mi voie să vă avertizez că dacă 
nefericita fată este nevinovată, vă poate reclama pentru 
sechestrare. 

— Ce înseamnă asta? întrebă aspru, Lord Flanborough. 
Am tot dreptul să încui un hoţ. 

— Nu aveţi mai mult drept s-o încuiaţi pe această 
servitoare, decât am eu de a vă spânzura cu picioarele în 
sus. Dar, să lăsăm prostiile pentru moment. Vă rog să mă 
conduceţi la prizonieră. 

Prizoniera era tare palidă și plângea. Era o femeie în 
vârstă, care își dădea perfect seama de tragica situaţie și 
căuta să-și dovedească nevinovăția, printr-o frază neclară, 
întreruptă de gemete și hohote de plâns. 

— Îmi închipui că aţi căutat peste tot, o întrebă Michael 
pe Moya. 

— O! Peste tot, răspunse ea, imediat. Nu există nici o 
cutie sau colţ al camerei, pe care să nu-l fi cercetat. 

— Închipuie-ţi că s-ar fi rupt firul colierului; perlele s-ar 
fi putut împrăștia? 

— Nu, ele rămân înșirate, căci între fiecare perlă există 
un nod. Colierul mi-a fost dăruit de tata de ziua mea și mi- 
amintesc că el ar insistat mult asupra acestui punct. 

— Fac prinsoare, spuse deodată Michael, că este totuși 
în camera D-tale. Arătaţi-mi garderobul. 

Dulapul tinerei fete ocupa un perete întreg din cameră, 
iar Martine, plângând mereu, deschise ușa dulapului. 
Michael cercetă interiorul. 

— lată, dacă nu mă înșel haina de blană cu bucluc. Ai 
examinat-o după dispariţia colierului? 

— Să examinez blana? exclamă Lady Moya mirată. 
Desigur că nu. Ce legătură poate avea haina cu colierul? 
Nu are nici măcar un singur buzunar interior. 

— Dar dacă nu mă înșel asupra modei blănurilor din anul 
acesta spuse Michael cu demnitate, mă cred îndreptăţit de 
a insista că această elegantă haină de blană a jucat un rol 
important în dispariţia colierului de perle. Într-adevăr, 
draga mea Moya, urmă el, ceea ce vi s-a întâmplat, nu-i 
ceva nou, căci s-au mai întâmplat alte câteva aventuri 
asemănătoare în anul acesta... Din trei cazuri, două au fost 
clarificate de poliţie, iar al treilea, însuși proprietarul 
bijuteriei pierdute a fost atât de inteligent s-o regăsească 

singur. 

Ridică cu grijă haina, o întinse pentru a-i cerceta 
dublura; și astfel găsi agăţat de una din agrafe, colierul 
mult căutat. Tânăra fată scoase un strigăt de bucurie și 
descurcă cu grijă bijuteria. 

— Surprinzător, nu-i așa? spuse Michael, cu răceală. 
Acest lucru s-a întâmplat de mai multe ori, de când sunt la 
modă aceste agrafe. Scoţând haina cu o mișcare bruscă, 
agrafa agaţă colierul și rupe firul. D-ta atârni haina în 
dulap și astfel începe misterul bijuteriei dispărute. 

— Nu vă pot spune cât de încântată sunt! Michael, ești 
extraordinar! 

Michael nu răspunse nimic și se întoarse zâmbind 
binevoitor către servitoarea înfricoșată care aștepta. 

— Regret că ai avut atâtea neplăceri din cauza acestei 
întâmplări, spuse el; dar de îndată ce oamenii își pierd un 
obiect de valoare, își pierd și capul. Sunt convins că Lady 
Moya este dezolată de nedreptatea cu care te-a tratat și te 
va despăgubi. 

Tânăra îl privi nemulțumită. 

— Desigur, Martine, sunt dezolată, îi spuse ea rece. 

— Oh! coniță, se grăbi să-i răspundă servitoarea, sunt 
atât de mulțumită că aţi găsit colierul. Aproape că mă 
îmbolnăvisem de supărare. 

— Vei căpăta o săptămână concediu, îi promise Lordul 
Flanborough cu mărinimie. Îţi ofer un voiaj până la 
Seahampton. 

— Vezi bine, spuse Michael pe un ton dulceag care de- 
abia își ascundea ironia și care-l enerva atât de mult pe 
conte, mărinimia stăpânilor D-tale nu se dă înlături de la 
nici o cheltuială pentru a-ţi face cât mai plăcută călătoria. 
Și când vei fi ajuns la Seahampton (te povăţuiesc în treacăt 
să nu cumva să pierzi „înapoierea” biletului pe care ţi-l 
oferă) vei avea toată libertatea de a te plimba pe 
promenadă, alături de aristocrație și îţi vei putea umple 
plămânii cu ozonul rezervat în mod obișnuit doar 

superiorilor D-tale. Vei putea de asemenea să iei ioc pe 
scaunele libere și să privești desfășurându-se înaintea D- 
tale priveliștea pe care ţi-o oferă înalta societate. Și graţie 
generozităţii protectorilor D-tale, vei putea să te bucuri, 
după bunul plac, de un contact permanent cu aristocrația 
engleză. Duminica, vei putea merge la biserică și acolo vei 
găsi un mare număr de scaune libere și vei putea împărți 
lectura unei cărţi de rugăciune, cu un vecin simandicos, de 
o poziţie socială atât de superioară celei pe care o posezi, 
că nu te-ar mai putea recunoaște niciodată în viitor. Sunt 
convins că te vei ruga atunci cu o înflăcărare nouă, pentru 
ca membrii Camerei Lorzilor să primească în deliberările 
lor inspiraţia Divină. 

— Din toată inima, domnule, spuse Martine, încurcată de 
atâta elocvenţă. 

El o părăsi pe sărmana femeie speriată și-l întovărăși pe 
furiosul Lord Flanborough și pe indignata Lady Moya, în 
bibliotecă. 

— Câte absurdităţi ai susţinut Michael! 

Și spuse furioasă, tânăra fată. 

— Nu găsesc că ai procedat prea elegant, aţâțându-mi 
servitoarea. 

— Găsesc chiar că era grosolan și de prost gust, adăugă 
Lord Flanborough, După cât se pare, Pretherston, D-ta ești 
aci în calitate de inspector de poliţie - și prieten. Îmi dai 
voie să-ți spun că ai cam depășit limitele bunului simt. 

— Prietenia, spuse Michael, luându-și pălăria și paltonul 
pe care le aruncase pe un scaun la venirea sa, este un ce 
care a fost inventat pentru a fi uitat. E un lucru de care îţi 
amintești doar în momentul cântecelor închinate lui 
Bachus, pe care toată lumea le cântă în cor, la seratele 
unde cumpătarea nu-și găsește locul. Am încercat pur și 
simplu să vâr în capul sclavei D-tale câteva principii 
morale, care i-ar putea fi folositoare, d-tale cât și întregii 
societăţi! 

— Nu te scuza, bombăni Lordul Flanborough, mi-am dat 

prea bine seama de ironia D-tale! 

— Copiii, cât și clasele inferioare nu-și dau niciodată 
seama de ironii, spuse Michael, cu un zâmbet degajat. 

Și întinse mâna Lordului, care i-o acceptă din obligaţie. 

— Cred, reluă Michael, că ar fi mai bine să fac un raport 
de circumstanţe, mai înainte de plecare. N-aveţi poate un 
secretar, sau pe cineva căruia i-aţi putea dicta povestirea 
evenimentelor? Formalismul superiorilor mei cere acest 
lucru. 

Pentru Moya, ultimele urme ale legăturii ei sentimentale 
cu Michael, nu i se păreau doar șterse, ci nimicite de furia 
ei. Era tot atât de dornică ca și tatăl ei de a sfârși această 
discuţie. 

— S-ar putea s-o chemăm pe Miss Tenby, spuse ea, după 
o clipă, de tăcere. 

Tatăl ei sună și Sibble apăru. 

— Roagă pe Miss Tenby să vină până aci, zise Excelenţa 
Sa. 

— Vreau să sper, Michael, spuse cu un ton sever tânăra 
fată, că nu-i vei vorbi lui Miss Tenby lucruri atât de 
extravagante, după cum ai spus Martinei. 

— Miss Tenby, spuse Lord Flanborough revenind asupra 
vorbelor ei, nu va primi deloc bine cuvintele D-tale. Este o 
fată tânără, care... 

— Da, da, spuse solemn Michael, este o tânără 
inteligentă. Știe să bată la mașină patruzeci de cuvinte pe 
minut și merge la biserică. Când n-are treabă, se ocupă cu 
lucrul de mână și găsește chiar timpul necesar de a te 
acompania la pian. 

— Trebuie să fie minunat să fii detectiv, își bătu joc de 
el, Moya. Adevărul este că Miss Tenby este una din cele 
mai bune dactilografe din lume. 

Michael se aplecă spre ea într-un fel ciudat. 

— Una din cele mai bune dactilografe din lume, repetă el 
cu un ton lipsit de ironie, știe să cânte? 

Acum era rândul tinerei fete să se mire. 

— Desigur, și are foarte mult talent. 

— Nu are oare vreo preferință pentru operele 
italienești? 

— Cineva ţi-a dat referinţe despre dânsa și acum vrei să 
ne dai gata, îi reproșă Moya, râzând. 

Convorbirea a fost întreruptă de apariţia secretarei care 
se-ndreptă direct spre birou. Când îl zări pe Michael, se 
opri deodată. Moya, care nu pierduse nici un amănunt al 
acestei întâlniri, văzu cum secretara înmărmuri și-l fixă 
îndelung pe detectiv cu ochii ei mari și melancolici. 

— Ei bine, Kate, îi spuse cu duioșie Michael Pretherston. 
Când te gândești că ne-ntâlnim din nou și încă sub astfel 
de ocrotiri înalte. 

Miss Tenby nu răspunse nimic. 

— Ce rol interpretezi? întrebă în zeflemea Michael. Ce 
inspiraţie te aduce sub acest acoperiș ospitalier? Spune-mi 
te rog ceva noutăţi despre colonel, despre prietenul său 
Gregori și despre toţi ceilalţi tineri simpatici. După câte 
știu, colonelul trebuie să fie departe în clipa de faţă. Ce 
pedeapsă a primit? Trei ani? 

Miss Tenby se menținea într-o tăcere încăpățânată. 

— Ce înseamnă asta? întrebă Lord Flanborough, simțind 
că a venit momentul să le amintească prezenţa sa. D-ta o 
cunoști într-adevăr pe tânăra aceasta? 

— Dacă o cunosc? spuse extaziat, Michael. Dar sunt unul 
dintre cei mai constanţi admiratori ai ei. Nu-i adevărat 
Kate? 

Un zâmbet lumină obrazul tinetei fete și-i arătă linia 
regulată a dinţilor ei albi. Ea spuse cu o voce dulce și 
rugătoare: 

— E adevărat, Lord Flanborough, Mr. Pretherston mă 
cunoaște. Cunoaște de asemenea pe unchiul meu - 
colonelul Westhanger și știe c-a fost amestecat într-un 
mare scandal, care l-a vârât la închisoare. Este absolut 
exact, de asemenea, că am fost strigată în copilărie cu 
numele de Kate. Nu este mai puţin adevărat că acum 

încerc să evadez din acest cerc echivoc și să-mi croiesc o 
viață onorabilă. 

— Hm! murmură Lordul, puţin zăpăcit. Toate acestea 
par destul de verosimile. 

Plină de indignare, Moya se-ntoarse spre Michael. 

— Poate îţi închipui că aduci un mare serviciu umanităţii 
aruncând-o pe nenorocita asta din nou în gunoi, 
demascând-o în fața noastră și forțând-o prin aceasta să 
părăsească un serviciu cinstit. 

— Da, spuse Michael, fără să stea pe gânduri. 

— Dar este o rușine, ţipă Moya înfuriată. 

Ea nu se hotărâse încă de felul în care va primi 
destăinuirea; judecând după caracterul pe care-l avea, se 
putea crede că miss Tenby nu avea prea multe șanse de a 
îmbătrâni în această casă. Dar pentru moment, nu era rău 
să facă caz de puţină bunătate creștinească. Avea în faţa ei 
ochii rugători ai tinerei fete, mâinile-i împreunate - și astfel 
se simţi prinsă de un sentiment de solidaritate pentru sora 
aceasta curajoasă, care lupta pentru a scăpa din ghearele 
crimei și a sancţiunilor legale. Se simţea sub impulsul 
generos al dorinţei de a-și ajuta aproapele. 

Dacă ea s-ar fi așteptat ca inspectorul Michael 
Pretherston (căci acesta era titlul său incomplet) să se fi 
intimidat de mustrările ei, ar fi fost dezamăgită. Michael 
nu încetase o clipă de a o privi pe tânăra secretară, fără să 
clipească măcar odată din ochi. Aplecându-se spre miss 
Tenby, îi spuse: 

— Kate este o adevărată minune mai ales când te 
gândești că astăzi pentru prima dată, legea a pus mâna pe 
tine. 

— Astăzi? spuse ea pe un ton mai ridicat. 

El încuviință. 

— În mod preventiv. Aș putea să te arestez, murmură el 
accentuând pe cuvântul „putea”, sub învinuirea de a fi 
făcut uz de certificate false în scopul de a obţine un post și, 
de asemenea, pentru faptul de a părea suspectă. 

Tânăra fată, își părăsi atitudinea umilită. Își aruncă 
capul pe spate izbucnind în râs și arătându-și din nou dinţii 
albi. 

— Oh! Mike?! glumi ea, mereu gata de atac? 

Veselia i-a fost de scurtă durată și ochii-i cenușii 
aruncară văpăi de furie... 

— Într-una din zilele acestea vei fi prea îndemânatec, 
spuse ea cu amărăciune. Am văzut dispărând oameni mai 
vicleni ca D-ta, Michael Pretherston. Să mă arestezi în mod 
preventiv? Destul cu gluma! Codul penal nu-ţi va îngădui 
lucrul acesta atunci când actele mele vor cădea sub 
prevederile legii. Dar asta nu se va întâmpla, brută ce ești! 

— Kate, Kate, murmură Michael, vorbeşti în fața unei 
doamne. 

Ea se-nclină și spuse: 

— Cred că-mi voi strânge catrafusele și aș putea spune 
chiar c-a fost un voiaj de plăcere. 

— Te deplâng în mod sincer, spuse Michael, căci într- 
adevăr, aici trebuiau să ţi se pară toate anoste, după 
orgiile din Crime Street. 

— Există un lucru pe care am vrut întotdeauna să-l 
cunosc, spuse tânăra fată gânditoare, mușcându-și buzele. 

Se-ndreptă spre biroul lordului Flanborough; acesta din 
urmă era prea perplex pentru a-i opri gestul. Fără să 
spună un cuvânt, deschise cutia de argint care se afla pe 
masă și scoase din ea o ţigară. 

— Am vrut întotdeauna să știu ce fel de tutun fumează 
acest scump domn. 

Observă cu un ochi critic ţigara și cu un strigăt de 
dezgust, o aruncă pe birou. 

— Gold Flavours! spuse ea cu dispreţ. Ai fi bănuit așa 
ceva, Mike? Și când te gândești că are o rentă de o sută de 
mii de lire pe an! 

— Nu judeca prea aspru  degenerarea claselor 
conducătoare, spuse împăciuitor, Michael, 

El o salută pe Miss Moya și luând-o de braţ pe Miss 
Tenby, ieși din cameră, în timp ce Lordul Flanborough și 
fiica sa se priveau în tăcere, încremeniţi. 

CAPITOLUL II 
MIKE NU RASPUNSE NIMIC. N-A 
FOST NIMIC DE RASPUNS 


— Dacă n-ai nimic mai bun de făcut, spuse Michael 
Pretherston, vino să mâncăm împreună! 

El se oprise împreună cu tânăra fată în faţa locuinţei 
Feltonilor, iar bagajul ei, o mică trusă de mână o puse pe 
bordura trotuarului, în timp ce aștepta un taxi de piaţă. 

— Şi de ce aș merge să mănânc cu D-ta? întrebă ea, 
înfiptă. Am crezut că vrei să mă arestezi? 

— Ești de o vulgaritate de speriat, spuse Michael dând 
nemulțumit din cap. Nu te pot închide, în sensul adevărat 
al cuvântului. Şi de altfel nici n-am chef s-o fac, ci mai 
degrabă aș dori să te compromit, luându-te cu mine la 
masă. 

Tânăra fată șovăi o clipă. 

— Gândește-te la reputaţia mea, spuse,ea. 

— Acest gând mă împiedică să dorm, răspunse cu 
ușurință Michael în timp ce chema un taxi. 

Fi aleseră un mic restaurant în Soho, unde mâncară 
ceva ușor, într-un subsol unde lipsa de aer era 
recompensată de o abundență de lumină. 

— Şi acum, Kate, aș dori să știu cu ce joc te distrezi, 
spuse Michael, și dacă insist atât e deoarece știu că nu-i 
vorba tocmai de un joc. 

— Furtul colierului m-a înfiorat, spuse tânăra fată, fără 
a-i răspunde direct. Aș fi turbat să fiu acuzată de un lucru 
pe care tocmai nu-l făcusem și încă pentru o așa prostie. 

— Dar știi că-mi datorezi totuși ceva, spuse Michael. 

— Îţi datorez mai mult decât aș putea vreodată să-ţi 
înapoiez, spuse tânăra fată cu subînţeles. 

— Poate că într-una din zilele acestea, insinuă detectivul 
după o clipă de gândire, ai putea să asmuţi pe urmele 
mele, pe unul dintre tovarășii D-tale de armă, fie Gregori, 
sau pe colonelul sau poate pe micul Stockmar pentru a mă 
distruge. 

— Uite, spuse dispreţuitoare tânăra fată. Dacă n-ar fi 
fost oameni ca d-ta în poliţie, de mult n-am mai fi existat! 
D-ta ești pentru noi ca un fel de „poliţie de siguranţă” așa 
că avem tot interesul de a te menţine cât mai mult în viaţă 
și sănătos. Cu siguranţă că Crime-Street va arbora doliul în 
ziua înmormântării D-tale. 

— Vrei să-ţi baţi joc de mine? întrebă el. 

Ea aruncă o privire zeflemistă, în timp ce bătaia de joc îi 
dădea, ochilor ei și mai mare strălucire. 

— De ce crezi că m-am dus la Flanborough? întrebă ea. 

El dădu din cap și mărturisi. 

— Să fiu spânzurat, dacă știu ceva. Am bănuit că era 
vorba de D-ta când mi-au vorbit de cea mai repede dactilo 
și de operele italiene. Şi acum ascultă-mă: încerc să 
vorbesc pentru binele D-tale... 

— Asta în nici un caz, spuse ea laconic. 

— Dar nici nu te-am întrebat adesea de ce o fată tânără, 
distinsă și încântătoare, a ales acest fel de viață mai 
repede decât... 

— Să muncești 8 ore pe zi pentru aproximativ 2 sau 3 
lire sterline pe săptămână, termină ea fraza în locul lui, 
mai repede decât să-mi petrec viaţa într-o mică cameră la 
etajul al 7-lea al unui imobil din Bloomsbury și de a aștepta 
în fiecare dimineaţă rândul meu la baie. Mai repede decât 
să suport curtea asiduă a șefului de serviciu. Am făcut 
experienţa lucrurilor acestora cu titlu de profesionistă și 
crede-mă nu m-a tentat de fel, Mike. 

Ea îl privi drept în ochi. 

Kate schimbă expresiile de jargon dinainte și felul ei de 
a se exprima era acum al unei persoane din lumea bună. 

— Vezi D-ta, viața unei femei nu se desfășoară în același 
fel ca a unui bărbat. Viaţa aceasta simte o oarecare cerință 
pentru lux și atitudinea femeii în viaţă, în realitate toată 
norma ei de conduită, depinde în întregime de importanţa 
pe care o acordă toaletelor. Bărbaţii nu fac nimic, pentru 
ochii frumoși ai femeii. Prietenilor lor ei le împrumută 
atâţia bani cât au și le sunt încă și mai recunoscători, dacă 
își plătesc datoria făcută. Nu se așteaptă la nimic mai mult 
din partea lor, decât să le dea banii înapoi și sunt fericiţi 
când îi primesc. Dar dacă aș fi fost dactilografă într-un 
birou și aș fi împrumutat 2 lire la șeful de serviciu sau 
casier, sau un bilet de 5 lire la unul din asociaţi, poţi să fii 
sigur că ar fi însemnat pentru mine echivalentul unei 
invitaţii la masă pentru sâmbăta viitoare. IÎnchipuie-ţi că 
cineva îţi împrumută 2 lire și îţi cere în schimb nu numai 
să-i plătești datoria dar și să-i faci sacrificiul principiilor 
tale cele mai dragi. Dacă ţi-ar cere să-ţi trădezi prietenii 
față de care te-ai purtat întotdeauna loial, să minţi când ai 
fost obișnuit să spui mereu doar adevărul, într-un cuvânt 
să te cam porţi ca un hoţ într-un domeniu în care ai fost 
întotdeauna cinstit. 

Mike nu răspunse nimic, căci nu era nimic de răspuns. 
El plăti și o întovărăși pe tânăra fată până la un taxi. 

— Nu voi deplânge cazul D-tale, îi spuse el. Îţi trăieşti 
viaţa D-tale aparte. Într-o bună zi te voi aresta pur și 
simplu, călcându-mi pe inimă. Hai, urcă Kate. 

Kate sări chiar în mașină, îi făcu cu mâna semne de adio 
apoi dispăru. 

Timp de 5 minute Michael rămase nemișcat pe trotuar, 
meditând asupra cuvintelor fetei. Ele au găsit un ecou 
puternic în inima lui, căci el o știa prea bine că nu spusese 
decât adevărul. 

El se îndreptă cam trist spre biroul său. Amintindu-și pe 
drum că uitase să-și scrie raportul, el stătu la îndoială: 

trebuia să meargă la Scotland Yard pentru a scrie referatul 
sau să se întoarcă în casa Feltonilor unde domnea o 
atmosferă atât de puţin simpatică. El alese aceasta din 
urmă soluţie și-l surprinse pe lordul Flanborough în timp 
ce-și făcea siesta. Michael se scuză atât de frumos și se 
arătă atât de respectuos contrar obiceiurilor sale, încât 
Excelenţa Sa nici nu se gândi că vizita lui era nedorită. 

— Moya e plecată, îi explică el. 

— Voi încerca să-mi fac datoria, răspunse Michael 
instalându-se la biroul Excelenței Sale, și pregătindu-se să 
ia note despre circumstanţele care au determinat pe 
Excelenţa Sa să se adreseze poliţiei. 

După ce și-a terminat raportul, el îl uscă și-l puse în 
buzunarul său. 

— Aș dori să vă mai pun una sau două întrebări 
referitoare la Kate. - sau Miss Tenby - cum îi spuneaţi. Îmi 
închipui că v-am cauzat o ușoară surpriză azi de dimineaţă. 

— Desigur c-am fost foarte surprins, admise lordul 
Flanborough bănuitor. Cine este în definitiv această Kate? 
Am făcut un examen meticulos al casei; dar cred că pot 
afirma că nu lipsește nimic. 

Michael izbucni: 

— Nu trebuie să vă neliniștiți. Kate nu este o hoaţă 
obișnuită, numele ei adevărat este Caterine Westhanger, 
toţii îi spun Kate și este nepoata unui colonel. Ea are 19 
sau 29 de ani. Mama ei a fost o femeie de nimic iar tatăl ei 
a fost dat afară în 1889 din armată pentru o afacere 
necurată. Bunicul ei din partea mamei a fost generalul Sir 
Shaun Masserfield. El a fost vecinul fratelui meu în Irlanda 
și cel mai mare strateg al armatei engleze. Kate i-a 
moștenit geniul dar nu i-a învăţat codul său de onoare. Ea 
și-a pierdut tatăl la 16 ani iar unchiul său un element și 
mai periculos decât tatăl ei, îi completă educaţia. Familia 
din ramura Westhanger, are un trecut plin de crime, vechi 
de 200 ani, cu oarecare intermitențe. Kate era 
predestinată pentru a fi o hoaţă, dar de mare anvergură. 

Sunt convins că este capul unei bande de criminali din 
cele mai importante ale lumii. I s-a întâmplat fiecărui 
membru al bandei să fi fost arestat, dar nu s-a găsit 
niciodată nimic contra lui Kate. Ea este aceea care 
organizează marile escrocherii și ele devin din ce în ce mai 
îndrăzneţe; niciodată n-am putut ajunge până la ea! 

— lată ce se numeşte poliţie! comentă Lord 
Flanborough. 

— Poliţiştii, dragul meu lord Flanborough spuse Michael 
obosit, sunt niște ființe omenești care trebuie să se ocupe 
cu alte ființe umane. Poliţiștii nu sunt nici îngeri nici 
vrăjitori și nu pot fi întotdeauna clar văzători. Legile 
acestei țări sunt astfel întocmite, că criminalul are 6 șanse 
contra 1 de a scăpa. Noi știm prea bine că Kate este 
amestecată în afacerea care a costat 2 milioane de coroane 
banca Olandei. Kate a fost aceea care a organizat furtul de 
bijuterii din Londra din iunie trecut. Kate este aceea care a 
fondat Crime-Street Nu cunoașteţi această stradelă, dar 
dacă vă interesează va voi arăta-o într-una din zile. Dar 
trebuie să vă atrag atenţia că dacă curiozitatea 
Dumneavoastră vă va face să vă așteptați la mizerie, veţi fi 
decepţionat, este strada cea mai respectabilă a Londrei. 
Dibăcia lui Kate este remarcabilă, răbdarea ei mai presus 
de orice laudă. Şi acesta este de fapt motivul pentru care 
m-am întors aci, căci aș vrea să știu pentru ce motiv și-a 
ales domiciliul la D-voastră și ce făcea aici. 

— După cum v-am mai spus-o... începu din nou lordul 
Flanborough. 

— Pentru numele lui Dumnezeu, îl întrerupse Michael, 
nu-mi mai spuneţi că nu vă lipsește nimic! Vă asigur că 
Kate nu s-ar fi atins nici de un ac de gămălie. Ea își poate 
doar oferi tot ce-i poftește inima. Nu pot înţelege însă 
pentru ce și-a putut pierde timpul aici și ce ar fi putut să o 
tenteze la D-vstră? 

— Aproape o lună, spuse Flanborough puţin nedumerit 
de felul cum au fost primite de către reprezentantul 
Scotland Yardului cercetările sale personale. 

— Şi cu ce se ocupa la D-vstră? 

— A fost secretara lui Moya. A avut certificate bune. 

— Aţi putea să le uitaţi, spuse Michael indispus. 
Individul care le-a fabricat se numește Millet și locuiește în 
Crime-Street la numărul 9. 

—A fost o  dactilografă minunată, spuse amabil 
Excelenţa Sa, care-și frământa creierii pentru a-și găsi o 
scuză de felul în care a fost înșelat. 

— Aceasta nu înseamnă nimic. Este una din 
dactilografele cele mai bune din lume, și mai mult, niciuna 
din laturile educaţiei ei n-a fost neglijată. Ea vorbește cinci 
limbi străine, și la nouă ani citea în mod curent franceza. 
Ce fel de lucrări trebuia să execute? 

Lord Flanborough se reculese o clipă. 

— A copiat câteva scrisori și câteva dări de seamă. 

— Ce fel de dări de seamă? 

— Niște dări de seamă în legătură cu întreprinderile 
noastre din Africa de Sud. După cum știi, Michael, mi-am 
păstrat majoritatea vechilor noastre participatii. 

— Au fost oare cu adevărat importante aceste dări de 
seamă? 

— Da și nu, răspunse tărăgănat lord Flanborough. Au 
fost pur și simplu rapoarte în legătură cu extracția 
produselor, preţul producţiei și proiecte de expediţii. 

— Şi cu ce altceva s-a mai ocupat ea? 

— Dă-mi timp să mă gândesc, spuse lord Flanborough. 

— Poftim, îi răspunse Michael neprietenos. Dacă îmi 
amintesc bine, aţi întrebuințat pe vremuri un cod secret. 

— Asta e adevărat, spuse lord Flanborough, dar desigur 
ea nu l-a văzut. 

— Unde îl ascundeaţi? 

— În biroul meu, spuse lord Flanborough. 

— I-a fost posibil să-i cadă sub ochi? 

— Să-l vadă da, dar imposibil de copiat. 

— Cât timp a fost singură aci? 

— Singură în bibliotecă? Niciodată mai mult de cinci 
minute răspunse Excelenţa Sa, după o clipă de gândire. 

Michael se scarpină la bărbie și întrebă din nou: 

— Nu vi s-a întâmplat niciodată să intraţi în bibliotecă și 
s-o găsiţi pe jumătate leșinată? 

Lordul Flanborough îl privi, cu gura căscată de mirare. 

— V-a povestit ea? 

Michael dădu din cap. 

— Nu, nu mi-a povestit nimic. Dar propria d-voastră 
întrebare mă face să mă gândesc că nu m-am înșelat. 

— Ceea ce este cu adevărat surprinzător, este faptul că 
mi-ați pus tocmai această întrebare, spuse Excelenţa Sa. 
Am intrat într-adevăr într-o dimineaţă în birou și am găsit- 
o pe nenorocita fată, mai bine zis pe mizerabila, leșinată. 

— Şi atunci, îmi închipui, că aţi fugit să-i aduceţi un 
pahar cu apă și i-aţi trimis servitoarea Dumneavoastră, 
spuse Michael mușcându-și buzele. 

— Da, asigură Excelenţa Sa. 

— Ceea ce înseamnă pur și simplu, surâse Michael, că 
aţi surprins-o în timp ce examina unul din documentele 
Dumneavoastră secrete și că, în timp ce aţi plecat după 
apă și ajutor, ea a avut timpul necesar să-l pună la loc, de 
unde îl luase. Dar, altădată, nu s-a întâmplat, când aţi 
intrat în birou, ca să vă fi atras atenţia asupra unui fleac, 
cum ar fi de exemplu un tablou prost agăţat sau un vas 
stricat?... 

Lordul Flanborough avu din nou un aer năuc. 

— Da, într-o zi mi-a arătat vitrina cu obiectele de 
porțelan și m-a întrebat cine a zgâriat geamul. În realitate 
însă geamul nu era de loc zgâriat. 

— Dar aţi mers până acolo să vă uitaţi la el? 

— Desigur, spuse Excelenţa sa. î 

— Şi acesta a fost un truc, spuse Michael. In timp ce aţi 
examinat geamul, ea a avut timpul necesar de a pune la loc 

documentele examinate și să închidă sertarul, dacă exista 
un sertar. Ceea ce mă interesează acum e ce o preocupa. 

— Nu cumva, vreţi să spuneţi, începu Excelenţa sa 
alarmată, că a complotat ca să mă devalizeze? 

— Sper că nu, spuse grav Michael. Vă înfioraţi la acest 
gând. 

— Mi-ar place să fiți mai puţin sarcastic! Mi se pare că 
n-aţi uitat niciodată de tot pe Moya... 

— O binecuvântez pe Moya de fiecare dată când mă 
gândesc la ea, răspunse imediat Michael. Refuzând să se 
mărite cu mine, mi-a făcut cel mai mare serviciu pe care 
un muritor îl poate face. Râvnesc la ceva mai bun decât 
Moya. În calitate de tată al lui Moya ar trebui să protestezi 
cu violență. Ştiu! Ştiu! spuse Michael făcându-i vesel 
semne cu mâna, din pragul ușii. 

CAPITOLUL III 
PE MICHAEL ÎL PÂNDESC ALȚI 
OCHI 


Michael Pretherston ajunse la Scotland Yard exact cu o 
clipă înainte de plecarea șefului său. 

Comisarul T. B. Smith, căruia acest tânăr vlăstar al 
aristocrației îi datora postul său, nu-l încurajă deloc. 

— Dacă am aresta-o pe Kate, pentru un motiv oarecare, 
aceasta n-ar putea împiedica furtul proiectat, spuse el. Fii 
sigur, toate forțele ei sunt mobilizate și toată banda ei e 
gata pregătită de a da lovitura. Am un om care o 
supraveghează, dar care se pare că a pierdut-o din ochi la 
un moment dat. Orice s-ar întâmpla, nu cred c-am avea 
interes s-o arestăm, căci știindu-se supravegheată, se 
poartă în consecință. Dar aș vrea să-ţi dau un sfat, tânărul 
meu amic irlandez, și acesta pentru a te pune în gardă ca 
să nu-ţi pierzi cumva preţioasa d-tale viaţă. Lui Kate îi e 
frică de d-ta. 

— Nu mi-a făcut aceeași impresie, azi după masă, spuse 
cu tristeţe Michael. 

— Kate e o mare artistă, deci nu trebuie să iei prea în 
serios vorbele ei. Crede mai repede sfatul unui prieten și fii 
foarte prudent. Nu sunt atât de convins că purtarea d-tale 
de azi după masă, nu a fost puţin prea imprudentă. 

— E imposibil! exclamă Michael cu atâta vehemenţă că 
T.B. Smith izbucni în râs. 

— Ai fi făcut mai bine să n-o recunoști și să n-o slăbești 
din ochi continuându-ţi ancheta ca de obicei. 

— Dacă ai putea să-mi indici o metodă care ar fi putut-o 
împiedica pe ea să mă recunoască și în consecinţă de a se 
ști recunoscută, îmi voi recunoaște eroarea. 

— S-ar putea să ai dreptate, spuse T.B. Smith convins, 
dar oricum ar fi, prudenta, nu strică. 

Lui Michael nu-i trebui mult ca să uite sfatul șefului său 
și își petrecu seara inspectând de unul singur Crime 
Street-ul. 

Crime Street nu figurează pe nici unul din planurile 
Londrei, dar dacă examinezi în mod atent cartierul 
Hampstead, vei descoperi într-o încâlcire neregulată de 
străzi, un ciudat oval care se evidenţiază, în mod clar pe 
plan nu atât din cauza simetriei lui cât din cauza traseului 
grațios de străzi ce se răspândesc de jur împrejur și care 
se numește Amberscombe Gardens. 

Centrul ovalului e ocupat de patru case, numerele 2, 4, 6 
și 8; la nord sunt 5 case, numerele 1, 3, 5, 7 și 9. Din 
Amberscombe Gardens pornesc spre nord 3 străzi, prima 
(la începutul ovalului, între numerele 1 și 3) se cheamă 
Approche; a doua care desparte numerele 5 și 7 se 
numește Bethburm Avenue, a treia între numerele 7 și 9 
este Collburn Avenue. În partea de Sud a ovalului, traseul 
străzilor e asemănător. 

La început, nouă case au ocupat centrul ovalului, dar ele 
au fost dărâmate de proprietarii celor patru case existente, 
pentru a forma o piaţă. In consecinţă, în partea de sud a 
ovalului, casele au fost înlocuite printr-un perete întrerupt, 
la intervale regulate, de niște porţi de grădini, 
asemănătoare tuturor celorlalte porți din împrejurimile 
Londrei. 

În realitate, după plan, aleea care pornea din nord spre 
sud traversa în întregime Amberscombe Gardens. Dar în 
epoca în care se face această descriere curba nordică a 
ovalului, era cunoscută de poliție sud numele de Crime 
Street (Strada Crimei) și după descrierea dinainte, cele 
nouă case care se găseau în partea de Nord erau implicate 

în această afacere. 

Cea mai modestă din toate, numărul 1, era ocupată de 
către doctorul Philippe Garon. Era un medic american care 
traversa adesea Atlanticul și la întoarcere depunea în mod 
regulat sume mari de bani la sucursala de cartier al 
London and Western Counties Bank. 

Numărul 3, era o casă frumoasă acoperită de clematite 
în timpul sezonului, și care avea ferestre albe și o faţadă 
roșie cu linii sobre. Era reședința de la oraș a d-lui 
Cunningham, care după aparenţe nu avea nici iniţiale și 
nici pronume. Intimii săi îl numeau Mush, poreclă de 
origină obscură. D. Cunningham își explica situaţia sa 
socială drept „independentă” ceea ce nu voia să spună 
nimic altceva decât că era independent de legile obișnuite 
ale onoarei. Într-un cuvânt era cel mai celebru membru al 
coloniei căci Mush, își făcuse de două ori stagiul la 
închisoare, odată în Franţa și odată în Anglia. El era asul 
spărgătorilor de case de fier și se spunea probabil cu drept 
cuvânt, că reușise să perfecţioneze întrebuinţarea 
calomelului* oxidric printr-o metodă nouă care reducea la 
jumătate timpul necesar operaţiunii. 

Locatarul numărului 5, era un domn cu o fizionomie 
binevoitoare și cu o reputaţie de filantrop. Prietenii ca și 
dușmanii săi îl supranumiseră „episcopul”. Numele său 
adevărat era Brown și era amestecat în mai multe 
excrocherii bancare decât oricare alt vecin al său, deși n-a 
fost niciodată discreditat decât printr-o neînsemnată 
condamnare de 10 luni la „temniţă grea”. 

Proprietarul numărului 7 era cunoscut sub numele și 
titlul de: „Mr. Jacques Colling, inginer constructor” în 
serviciile municipalităţii. Anuarul oficial al politiei îl 
cunoștea ca un bun trăgător, și adăuga între paranteze, că 
la arestarea sa cu ocazia atentatului de la Bank of Holland 
n-a fost găsită asupra lui niciun fel de armă. Se mai spunea 


3 clorură de mercur, pulbere albă, insolubilă în apă, inodoră, folosită 
ca purgativ și vermifug. 

că n-a fost niciodată condamnat în Anglia deși și el ar fi 
făcut cunoștință cu închisorile franceze. 

Numărul 9, era arătat cu oarecare mândrie turiștilor de 
către ghizi ca aparţinând lui Millet, potcovarul care avea la 
activul său o condamnare de 15 ani. De fapt nu făcuse 
decât 2 ani, autorităţile graţiindu-l, fapt care a provocat 
antipatia lumii interlope. Se pretinde că acest fapt ar fi 
avut o strânsă legătură cu arestarea ulterioară a vechilor 
săi complici și că d-l Millet i-ar fi trădat. 

La numărul 2 al străzii, în partea de jos a ovalului locuia 
H. Mulberry. Era un domn respectabil și tacticos care 
pleca în mod regulat la ora 9 și 15 în fiecare dimineaţă la 
biroul său din Chancery Lane de unde se întorcea seara la 
5:30 p.m. fix. Mulberry era un specialist emerit al 
scrisorilor de escrocare de fonduri”. Era mult ajutat de un 
stil de mare efect cu ajutorul căruia sustrăgea sume 
importante de la diverse persoane. 

Numărul 4 aparținea uneia din cele mai mari case din 
Crime Street, casă ce era locuită de „Senor” Gregori, 
profesor de limbi străine. Din nenorocire pentru el, el 
predase în cursul viței lui agitate, altceva decât dulcea 
limbă spaniolă. El a învăţat de exemplu la Bank of Chile, 
care se lăuda de a avea bilete de bancă imposibil de 
falsificat, că ele puteau fi „măsluite”, în zeci de mii de 
exemplare și că cele șase culori întrebuințate la tipărirea 
lor nu reprezenta o dificultate de neînvins pentru meseriaș 
dibaci, posedând simţul coloritului și privirea de artist. 

Numărul 8 era locuit de cei doi fraţi, Thomas și Francis 
Stockmar. De origină austriacă, ei treceau drept refugiaţi 
politic, dar erau fără nicio îndoială criminali foarte 
periculoși. Cei doi Stockmar aveau o înfățișare 
morocănoasă și părul zbârlit; erau desigur cei mai puţin 
arătoși ai întregii colonii. 

În ultimul rând venea numărul 6, locuinţa cea mai 
1 p.m. - post meridian. 


> Begging letter - în original. 

importantă din Crime Street. Era o casă în formă pătrată 
fără nici o pretenţie estetică și care avea un etaj în plus 
decât celelalte. Se spunea că etajul trei era format dintr-o 
singură încăpere, și de la numeroasele ei ferestre se putea 
supraveghea nu numai partea de nord ci și cea de sud a 
grădinii. Se mai spunea că a fost anume construită pentru 
a servi de fortăreață în caz de nevoie și că al treilea etaj a 
fost construit pentru a servi de ultim act al unei apărări 
disperate. Aceasta era casa cu numărul 6, rezidența 
Colonelului Westhanger și a strălucitoarei sale nepoate. 

Michael Pretherston nu se simţea străin în Crime Street. 
El a mai fost acolo în mai multe rânduri și s-a întâmplat 
chiar, la îndemnul său, ca o echipă de lucrători de la 
drumuri să-și facă de lucru într-o dimineaţă prin 
Amberscombe Gardens, ceea ce a adus la descoperirea 
faimosului tunel subteran care servea drept trecere dintr-o 
parte în cealaltă a străzii. Într-o parte dădea în chioșcul de 
vară al grădinilor ovalului, într-altă parte în grajdurile 
clădirii de la Nr. 8. 

Locuitorii acestui cartier pretindeau cu încăpățânare că 
nu știau nimic despre existența acelei subterane care 
trebuia să fi fost construită cu mulţi ani înainte ca ei să 
locuiască în această stradă. Inginerul Jacques Colling, a 
demonstrat inspectorului circumscripţiei, că chiar felul 
cum era construit tunelul subteran te făcea să te gândești 
că era anume destinat pentru ca apele ploilor să se scurgă 
pe acolo și apoi a fost părăsit de antreprenor. Sau poate a 
fost construit printr-o eroare a antreprenorului care, 
dându-și seama de eroare, a fost sau prea leneș sau prea 
ocupat ca să-l dărâme. 

Mai erau și alte explicaţii posibile, dar niciuna nu era cu 
adevărat verosimilă. Tot desenând cu bastonul în jurul său 
Michael trecu peste porţiunea străzii unde se afla 
subterana: el zâmbi acestei amintiri, și se-ntrebă unde s-o 
fi găsind noul tunel, căci nu se îndoia defel de existenţa 
unui tunel nou. 

Se lăsa noaptea și prin ferestrele sufrageriei doctorului 
Philippe Garron străluceau luminile din casă. La dreapta, 
la Mr. Mulberry, luminaţia era mai modestă. Locuinţa Mr. 
Cunningham era în întuneric, întocmai ca la „episcop”. Un 
dormitor al numărului 7 era iluminat, dar la Nr. 9 ca și la 
Nr. 8 toate luminile erau stinse. 

El îl văzu pe Millet, care stând în faţa grilajului grădinii 
sale fuma o ţigară, iar Michael traversă strada pentru a se 
îndrepta spre el, fiind sigur că i-a fost observată prezența 
de către omul nostru. 

Millet, un bărbat de o blândeţe aproape slugarnică, îl 
salută prietenos. 

— Bună seara domnule Pretherston, sper că nu ne veţi 
aduce necazuri? 

Michael se sprijini de gard, dădu din cap și răspunse: 

— Nimic supărător nu m-ar putea aduce aci, nu-i oare 
locul cel mai în regulă cu legea? 

D-nul Millet suspină, murmură ceva-n legătură cu 
necazurile omenești și adaugă sincera sa dorinţă de a uita 
trecutul și de a-și sfârși restul zilelor în pace și liniștea ce 
sunt oprite păcătoșilor. 

— Foarte bine, spuse cu blândeţe Michael, și ce mai fac 
vecinii d-tale cei cumsecade? Imi făceam tocmai planul de 
a-mi închiria pe aici o casă. A propos, adaugă el, nu știi 
vreuna liberă? 

Mr. Millet dădu din cap. 

— Locuiesc singur în această casă, spuse el. Dacă aveţi 
într-adevăr gând să locuiţi pe aici, aș putea să vă cedez 
două camere la mine. Ar fi o onoare pentru mine de a fi 
proprietarul d-tale, domnule Pretherston. 

— Şi cum îi merge lui Kate? întrebă Michael trecând 
peste invitaţie. 

— Kate? întrebă domnul Millet încurcat. Oh! Vrei să spui 
miss Westhanger. N-am mai văzut-o de câteva zile. De joi 
după amiază, dacă nu mă înșel. 

— Ah!, da la 2 și 30 după masă, spuse Michael în bătaie 

de joc. Ea purta o rochie albastră cu puncte albe și o 
pălărie verde împodobită cu o pană de struţ. Vă amintiţi 
prea bine, că ea scăpă jos poșeta și d-ta ai traversat strada 
pentru a i-o ridica. Nu-i nevoie să inventezi un alibi, Millet. 
N-am nimic împotriva lui Kate pentru moment. 

Domnul Millet râse ușor. 

— D-ta găsești întotdeauna un cuvânt care să te facă să 
râzi, spuse el. 

— Desigur, spuse prompt Michael, cine va râde la urmă 
va râde mai bine, dar pentru a râde la urmă trebuie să ai 
răbdare să aștepți. Nici pe fraţii Stockmar, nu i-am văzut 
de multă vreme. 

— Eu nu-i văd niciodată, se grăbi să declare d-l Millet. 
Pe cât pot, caut să am cât mai puţin de a face cu dânșii. 
Orice s-ar putea spune despre mine, Mr. Pretherston, 
înainte de toate sunt un bun prieten, nu-mi place și n-o să- 
mi placă niciodată să am de-a face cu străinii. 

— Patriotismul d-tale te onorează, Millet, spuse sec 
detectivul pregătindu-se de plecare. Tare aș vrea să fii 
destul de patriot pentru a mă lămuri ce se coace aici... 

El spuse mai încet: 

— Căci d-ta ești la curent, și dacă ai vrea, aceasta ar 
putea să îmbunătăţească puţin situaţia d-tale. 

—Dacă aș avea idee de cel mai mic lucru, îi răspunse 
celălalt serios, vi l-aș spune numaidecât, Mr. Pretherston, 
dar eu trăiesc, după cum spusei, în afara acestui cerc. 
Niciodată, nimeni nu-mi cere un sfat, lucru care mă 
încântă. Nu doresc decât singurătatea și uitarea 
trecutului... 

— Lasă glumele! i-o reteză aspru Michael. 

Michael a fost pândit de mulţi ochi, ascunși în dosul 
storurilor sau de invizibile ferestre. O duzină de priviri i-au 
urmărit pașii tacticoasei sale plimbări prin Crime Street. 

Colonelul Westhanger, un bărbat cărunt și de statură 
înaltă, se afla la el acasă, în încăperea cea mare de la 
etajul al treilea, cu mâinile la spate, bărbia plecată peste 

piept, și nescăpând nici cel mai mic gest al detectivului - 
Gregori, cu o înfățișare graţioasă și elegantă, stătea lângă 
el, apărând cu palma mâinii lumina ţigării sale. 

— Colonel mio, spuse el cu vocea sa mângâietoare, ce n- 
aș da să pot avea prilejul de a întâlni pe acest tânăr într-o 
trecere întunecată a uneia din vechile clădiri din Harrisson 
Ainsworth, atât de nimerit construite pe malul râului. 

— Această dorinţa se va înfăptui într-una din zile, 
răspunse răutăcios colonelul, acest băiat îmi displace. Nu 
are aerul unui poliţist obișnuit. Ei sunt și așa destul de 
antipatici, dar acesta are aerul de a ști prea multe. 

El își mușcă mustaţa albă, aplecă capul și părăsi 
fereastra când îl văzu pe Michael luându-și rămas bun de 
la fierar. 

— Supraveghează-l din partea cealaltă și trimite pe 
cineva să-l urmărească. 

El cobori scările, acoperite de un gros covor până la 
etajul întâi unde se găseau apartamentele sale particulare. 

Salonul spre care se îndrepta era luxos mobilat, o fata 
tânără așezată la pian lăsă să-i alunece degetele-i 
îndemânatice peste clape. Ea ridică ochii spre el, când 
acesta intră. 

CAPITOLUL IV ; 
CRIMINALUL IDEAL TREBUIE SA 
FIE UN FOARTE BUN STRATEG 


— Unde a fost? întrebă ea. 

— A vorbit cu Millet, spuse colonelul, trântindu-se pe 
canapea. 

El rupse cu dinții vârful unei ţigări de foi pe care se 
pregătea s-o fumeze și adaugă dus pe gânduri: 

— La dracu, dacă știu ce are ce în cap! 

Kate Westhanger se strâmbă ușor. 

— Nu se știe niciodată dacă un poliţist își face datoria 
din propria-i plăcere, răspunse ea. Presupun că încearcă să 
facă din nou cunoștință cu Crime Street. 

— Nu mai întrebuința și tu această expresie, o 
întrerupse încă odată unchiul. 

— Voi întrebuința această expresie dacă îmi face 
plăcere, spuse ea calmă. Pentru ce te enervezi? 

— Nu sunt nervos, protestă el, aproape ţipând, dar 
îmbătrânesc și sarcina e grea. Ea devine aproape prea 
grea pentru mine, și dacă aș mai avea și acum aceiași 
situaţie ca acum câţiva ani, cred că aș abandona tot! Căci 
în cele din urmă am agonisit cu toţii destui bani pentru a 
avea acum dreptul să profităm liniștiți de ei. 

Ea se așeză din nou la pian și cântă, piciorul apăsând pe 
una din pedale. 

— N-ai putea găsi ceva mai plăcut decât „Moartea lui 
Asa”? o dojeni unchiul. 

— Desigur, nervii D-tale sunt de vină: Oh! scuză-mă. 

Ea se sculă și lăsă capacul pianului să cadă cu 
brutalitate, ceea ce îl făcu să tresară. 

— Nu știu în fond ce să fac cu Mike, spuse ea 
gânditoare. 

— Gregori a găsit o soluţie, răspunse, colonelul. 

— Să-i taie beregata, fără-ndoială, spuse tăios tânăra 
fată. Gregori propune întotdeauna mijloacele simple și 
oribile! Nu-mi pot închipui că el ar fi tăiat capul cuiva 
vreodată, dar sunt convinsă că el găsește că un astfel de 
comportament i se potrivește cel mai bine naturii sale de 
meridional pasionat. Nu-i așa, „Colonel mio”, îl imită ea. 
Până acum am reușit întotdeauna să evităm vărsările de 
sânge. Părerea mea este să rămânem mereu la această 
linie de conduită. Teoria mea coincide cu aceea a lui Mike. 
Zilele trecute am citit într-un ziar socialist un articol 
semnat de el, care apăra cu elocvenţă dreptul la viaţă. 
Sunt hotărâtă împotriva crimei. Ceea ce îmi place este de a 
sângera puţin oamenii prea plini de aur și nu știu precis 
dacă și aceasta îmi face cu adevărat plăcere. 

— Ce vrei să spui cu asta? 

Și colonelul o privi de sub sprâncenele sale stufoase. 

Ea ridică din umeri și spuse încet: 

— Vreau să spun că-n cele din urmă nu sunt niciodată 
convinsă dacă punctul meu de vedere mi-e personal sau 
dacă nu-i decât restrângere a d-tale pe care eu o reproduc 
întocmai unei oglinzi. Vezi d-ta, sunt foarte tânără, dar am 
oarecare logică a inteligenţei care îmi spune că nicio 
tânără fată de 19 ani nu poate avea un punct al ei de 
vedere definitiv... În fine, vreau să spun, care nu izvorăște 
decât din ea. Poate că la 25 ani te voi vedea drept un 
personaj înspăimântător, și tot restul mă va face să mă 
cutremur. 

— Până atunci, spuse unchiul ei, ești Miss Ali Baba, 
strateg șef al micii noastre armate și o tânără făptură 
foarte pretențioasă. Adevărul e, că Gregori nu prea se 
supune. 

Ea aruncă o privire întovărășită de o strâmbătură 
dispreţuitoare. 

— Gregori are în el stofa unui mare atacant$, spuse ea. 
Ce a provocat atacul său? 

— St, st, copila mea. Minunatul nostru prieten este sus, 
și oricum ar fi el, nu găsesc prea elegant să ne criticăm 
asociaţii.  Profesiunea noastră necesită un oarecare 
ceremonial de care ai fi trebuit să-ţi dai seama. 

— Ce ciudate par acestea, spuse ea aplecându-se 
înainte, cu genunchii strânși. După cum știi, dragul meu 
unchi, nu sunt în stare de gânduri oneste. Deja, când eram 
cam atât de înaltă (ea arătă cu mâna în faţa ei) nu puteam 
să-mi închipui niciodată c-aș putea să nu realizez vreuna 
din dorinţele mele fără ca s-o fac în detrimentul cuiva. La 
pensionul din Lausanne, înainte de a reveni în Irlanda, mi 
s-a părut că trăiesc printre oamenii cei mai ciudati și cu 
toate că m-ai prevenit, îți dau cuvântul meu, eu îi credeam 
pe toţi nebuni. Taţii erau cu toţi afaceriști și mi se părea că 
practică o metodă de hoţie lentă și autorizată de lege. 
Gândește-te la groaznica monotonie a muncii cotidiene și 
sârguincioase, fără posibilitatea unei vacanțe, fără vreun 
stimulent, nicio aventură în afara artificialului fior dat de 
teatru și acele ce te așteptau la întoarcerea acasă. 

— N-am știut, spuse colonelul, care cu ochii închiși, își 
trăgea mustaţa bucurându-se de plăcerea ce-i dădea 
ţigara. 

— Oh! Desigur, întări tânăra fată, dând din cap, aveai 
posibilitatea de a întâlni tot felul de bărbaţi care își ridicau 
pălăria și-ţi spuneau lucruri ca: Bună ziua domnișoară, sau 
Mi se pare că ne-am mai întâlnit cândva. Nu cred să fi spus 
vreodată altceva. 

Ea chibzui un moment. 

— Nu, sunt toţi obișnuiţii expresiilor: „Buna ziuă 
domnişoară” ori „mi se pare că ne-am mai întâlnit cândva” 
și vor cu toţii să știe dacă urmezi același drum cu ei. 


6 la rugby. 
49 


— Şi ce se întâmplă în acest ultim caz? întrebă distrat 
colonelul, scoțându-și cu precauţie ţigara din gură pentru a 
putea râde în voie fără a lăsa jos scrumul. 

— Nu am decât o singură aventură să-ți povestesc, spuse 
Kate. A fost un tânăr cu o bărbie puţin pronunţată. El 
practica în același timp amândouă metodele de a acosta 
tinerele fete și „Bună ziua domnișoară” a fost urmată de o 
anchetă asupra intențţiilor mele imediate; l-am lăsat să 
meargă lângă mine. M-am așteptat la ceva grozav, dar el 
îmi vorbi în special despre mama lui și de greutatea de a 
obține o cheie a casei. A vrut să mă ia de braț, eu nu l-am 
lăsat; atunci îmi propuse o întâlnire pentru duminica 
viitoare. Între timp mi-a spus toate amănuntele referitoare 
la familia sa, mamei și fetei care era gata să mi-o sacrifice 
în cazul dacă aș fi consimţit să-l revăd. Am aflat de 
asemenea că-l chema Ernest și că era cel mai bun 
funcționar din biroul său. 

— Să fiu spânzurat, dacă n-a încercat să te îmbrăţișeze 
spuse colonelul. 

— Poate a avut chef? spuse tânăra fată, dar nu mi-a 
arătat-o. Mi-a mai spus că spera să nu înceapă să plouă și 
mă-ntreba dacă-i permit să-mi scrie. l-am spus că da, dar 
din nenorocire nu m-a întrebat de adresa mea. 

Ea schimbă deodată subiectul: 

— Dar, Gregori nu mi-ai spus de ce s-a încăpățânat? 

— Afacerea din Madrid nu merge cum ar vrea el, 
răspunse colonelul, evitându-i privirile. 

— Da, spuse ea, cu ochii îndreptaţi spre perete, afacerea 
din Madrid a pornit-o prost, în ciuda celor 42 de pagini de 
instrucţiuni detailate în limba engleză, și spaniolă. Ea m-a 
costat o lună de muncă care s-a năruit întocmai ca și o sută 
de mii de pesetas, deoarece Gregori s-a încrezut în Senor 
Rahboulla. Ori, acesta din urmă, care a crezut c-o poate 
duce la capăt fără implicarea mea, a luat trenul la 
Cordova, îmbrăcat în gri deschis atunci când l-am povăţțuit 
să se îmbrace în negru ca un adevărat om din Madrid; și 

mai mult a insistat să plece la Madrid prin Toledo. Eu 
știam că poliția franceză și spaniolă supraveghează 
Cordova, am știut chiar că ei așteptau un străin. 
Rahboulla, care n-a putut trece neobservat, fu arestat și 
toate planurile mele, concepute cu atâta grijă, au devenit 
inutilizabile. De atunci, Rahboulla a șters-o de la poliţie, 
dar ajunse la Madrid tocmai în prima zi când Prado începu 
să închidă la ora cinci în loc de ora șase. Rezultatul a fost 
că tabloul de Velázquez mai este și azi în muzeu iar noi am 
pierdut o sută de mii de pesetas! 

Colonelul dădu din cap: 

— Eşti cu adevărat uimitoare și tot ceea ce spui e 
absolut logic. Dar, Dumnezeule! câtă chibzuinţă și răbdare 
îţi cer toate aceste mici amănunte! 

— Criminalul ideal trebuie să fie un bun strateg, declară 
ea. El trebuie să prevadă fiecare mișcare a inamicului 
pentru a o putea dejuca. El face o diversiune într-o parte și 
atacă într-alta. Când crezi că el își pregătește retragerea, 
atunci să știi că va face un pas înainte. Mi-au trebuit șase 
luni pentru a obţine informaţiile dorite și nu i-au trebuit 
decât șase minute lui Rahboulla pentru a da peste cap 
planurile noastre. 

Ea râse și adaugă: 

— Când voi face vreo eroare va trebui să te legi de 
general. Acum doi ani, Gregori a admis pe un italian în 
combinaţia noastră în legătură cu afacerea din Nottingham 
Post Office. Din această cauză totul a fost ratat. 

— În chestiunea asta ai toată dreptatea, se grăbi să 
aprobe colonelul. Talmini a stricat totul. 

— Şi în momentul arestării a încercat să ne compromită 
pe noi toţi, adaugă Kate. El avea impresia că l-am atras 
într-o cursă, deși i s-a atras atenţia acestui imbecil, de a nu 
pune mâna pe sacii poștei înainte de ridicarea serviciului 
de zi. 

— De ce vorbești astăzi cu atâta insistenţă despre el? 
întrebă cu curiozitate colonelul. 

— Pentru că a fost eliberat din închisoare, și va cleveti, 
răspunse ea, întocmai ca Gregori. 

— Să lăsăm trecutul să-ngroape trecutul, spuse 
sentenţios, colonelul. Și ce noutăţi mai sunt în legătură cu 
proiectul nostru actual? E 

— El progresează mult mai mult decât o gândești. Încă 
câteva drumuri de netezit, câteva obstacole de înlăturat, 
câteva fire încurcate de tăiat și... 

— Pentru numele lui Dumnezeu, strigă colonelul plin de 
admiraţie, ai fost făcută pentru a fi militar Kate! 

Ea se trânti pe scaun, cu mâinile încrucișate la ceafă și-l 
fixă cu o privire cercetătoare. 

— A fost un timp când aparţineai bunei societăţi, spuse 
ea fără nici un ocol, cu sinceritatea ei caracteristică. 

Colonelul Westhanger roși îmbufnat. 

— Ei bine, dragul meu unchi, accentuă ea, acum nu s-ar 
putea spune că d-ta te conformezi la toate regulile bunei 
societăţi, nu-i așa? 

— Am însă instinctele, protestă colonelul cu un ton 
înfuriat, nu mai insista, Kate, și nu zdrobi un om cu atâta 
nepăsare. 

— Cred însă că mai ești totuși un om de onoare, spuse ea 
cu un ton chibzuit. Faptul în sine, că bănuiala contrarie te 
ofensează o confirmă. Dar ceea ce vreau să spun, este c-a 
fost un timp când ascultai de o morală mai restrânsă, când 
erai convins că furtul este condamnabil și atacul cu mâna 
înarmată o crimă. Aveai de a face cu oameni pe al căror 
cuvânt te puteai baza și care nu s-ar fi comportat niciodată 
într-un fel necinstit sau urât. Soldaţii al căror comandant 
erai, aveau aceeași mentalitate și d-ta erai acela care 
trebuia să-i pedepsești dacă se îndepărtau din drumul cel 
drept și se făceau vinovaţi de fapte necurate pe care, dacă 
le-aș compara cu ale d-tale, ar fi ca niște capete de ace de 
gămălie faţă de biserica Saint-Paul. 

— Nu înţeleg ce ţi-a venit să vorbeşti de trecut, spuse 
iritat colonelul. 

Acest bărbat cu mustăţi albe și-a păstrat o înfățișare 
distinsă. Era înalt cu umerii laţi și sta întotdeauna drept. 
Poseda un ce nedefinit care caracterizează șefii și care nu 
se poate pierde niciodată complet. 

— Făceam pur și simplu o comparaţie între d-ta și mine, 
spuse Kate. D-ta ai avantajul de a cunoaște ambele feluri 
de societate. Spune-mi te rog pe care o preferi? 

— Ce crezi? întrebă el cu neîncredere. 

Ea lăsă să cadă scrumul ţigării în scrumieră și răspunse 
cu sinceritate: 

— Cred că noi am ales bine. Ducem o viaţă plăcută și 
excitantă, în timp ce oamenii cinstiți pe care i-am cunoscut 
mi se păreau foarte plicticoși. Probabil că așa sunt cu toţii? 

— Sunt totuși și unii oameni cinstiți interesanti, spuse 
colonelul părintește. 

— Dar nu din cauza cinstei lor, răspunse cu vioiciune 
tânăra. Căci dacă un om cinstit și obișnuit îţi trezește 
interesul, atunci probabil că posedă totuși ceva ce nu-i 
tocmai cinstit. Dacă ţi se vorbește de cineva ca de un om 
cumsecade, vei descoperi în general că frecventează 
National Sporting Club pentru a vedea meciuri de box sau 
curse de câini, sau că are o altă îndeletnicire care nu se 
potrivește decât și mai bine cu îndatoririle sale 
profesionale și practicarea inocentelor sale calităţi. Dar nu 
mi-ai răspuns. În ce tabără ai prefera să fii? 

— Dacă aș putea să-mi reîncep viaţa.... începu colonelul 
strâmbându-se. 

— Ce prostie, spuse liniștită ea, este o posibilitate pe 
care n-o vei avea, deci de ce să vorbim de ea? Și apoi, 
admițând prin absurd că ţi-ai putea reîncepe viaţa, tot n-ai 
putea să te folosești de experienţele actuale căci n-ai putea 
să ţi le reamintești. Ai trăit două vieţi absolut distincte, pe 
care o preferi? 

— Eşti într-o ciudată stare de spirit astă-seară, spuse 
colonelul Westhanger, care se sculase și se îndrepta încet 
spre foc trecând în faţa ei. Vrei poate să te călugărești sau 

ceva în felul acesta? 

— Ce e oare mai bine? întrebă ea din nou, să fii un hoţ 
dar să fii liber sau să trăiești închis între cei patru pereţi ai 
cinstei”? 

— Pentru liniștea sufletului, desigur că o viaţă cinstită 
este preferabilă, spuse colonelul. Ea nu-ţi produce nici 
nopţi de insomnie, nici groază, pe care trebuie s-o ascunzi 
cu toată dibăcia, pe care o resimţi de fiecare dată când ţi 
se bate-n ușă, nu trăiești cu frica permanentă a poliţiei și 
surprizei zilei de mâine. 

— Nu mai spune! și ea îi aruncă o privire amuzată. Un 
om cinstit nu trece niciodată, prin aceste încercări? Nu i se 
poate întâmpla, de exemplu, să facă datorii și să se teamă 
de creditori? Și dacă un funcţionar cinstit îmbătrânește nu 
simte cum i se strânge inima, de câte ori patronul său îl 
cercetează din ochi? 

Colonelul se întoarse la locul său și bombăni încruntat 
peste umărul său. 

— Ce ticluite dinainte mi se par răspunsurile acestea, nu 
știu de ce mă plictisești cu aceste întrebări. Există un pro 
și un contra oricare ar fi partea pe care ţi-ai ales-o. 

Tânăra fată avea o zi agitată. Ea se sculă, se duse până 
la fereastră, o deschise și privi strada peste care se lăsa 
întunericul. Apoi, ea traversă din nou camera până la micul 
ei birou care se afla în apropierea căminului. Ea se așeză și 
începu să scrie un moment, apoi se opri deodată și se sculă 
din nou în picioare. 

— Mai ai să-mi pui vreo întrebare? constată colonelul. 

— Una singură, imploră ea. 

— Te ascult! bombăni, el fără s-o încurajeze. 

— Ce te-ar putea determina să-ţi abandonezi cariera, și 
cum a spus-o judecătorul în timpul dezbaterilor săracului 
Mr. Mulberry, ce ar putea să te facă să-ţi întrebuinţezi 
incontestabilele d-tale talente pentru un scop mai nobil? 

— Averea, răspunse prompt colonelul, destui bani puși 

de-o parte pentru a-mi permite să trăiesc o viaţă 
îmbelșugată. Și de fapt, trebuie să ţi-o mărturisesc, că 
dumneata și cu mine am avea posibilitatea de a 
abandona... 

Dar ea îl întrerupse: 

— Argumentul d-tale nu e decât material, aș vrea unul 
filozofic sau moral, spuse ea. 

— Pentru ce toate aceste chestiuni idioate? 

— Pentru că mă întreb, îi răspunse ea, cine ar putea să 
mă influenţeze. Toţi băieţii aceștia pe care îi comand? Nu, 
prea puţin îmi pasă ce gândesc ei. li socotesc proști, cum 
ar putea ei să mă influenţeze? Bogăţie? Nu, căci chiar dacă 
aș fi la fel de bogată ca Cresus aș continua ca amatoare. 
Pedeapsa? Nu, căci mi-aş întrebuința fiecare clipă liberă 
pentru a căuta greșelile care au determinat prinderea mea. 
Mi-e frică că sunt incorigibilă, unchiule, căci simt în mine 
ceva de neînfrânat. Și acum, mă duc să mă îmbrac, spuse 
ea îndreptându-se spre ușă. 

— Pleci în oraș? întrebă colonelul surprins. 

Ea răspunse din cap. 

— Dar Gregori? 

— Gregori mai poate aștepta, spuse Kate și apoi mă 
plictisește. Mereu îmi face curte. 

— Şi ce-i de mirare în asta? spuse colonelul răutăcios. 

— E atât de plictisitor, spuse ea. 

Ea deschise brusc ușa și se dădu cu-n pas înapoi. 
Gregori, cel mai galant cavaler, stătea în faţa ei 
condescendent. Ea îl privi cu răceală. 

— Ai ascultat la ușă? întrebă ea. 

— Señorita! protestă el ofensat. 

Ea râse și plecă. Gregori o urmări cu privirea în timp ce 
ea urca scara, până o pierdu din ochi. El închise atunci ușa 
și se-ndreptă spre colonel. 

— Mica noastră prietenă e aspră cu mine, spuse el fără 
nici o urmă de amărăciune. 

— E o fată ciudată, Gregori, răspunse colonelul clătinând 

din cap. 

— E o fată ciudată, repetă Gregori. Cu adevărat o fată 
ciudată. 

El își mângâie mustata subţire și neagră. 

— Nu mă iubește, o știu sigur. 

— Dar iubește oare pe cineva? bombăni colonelul. 

Colonelul clătină disperat, capul. 

— Nu știu nimic, spuse el. Ce întorsătură de situaţie! 

Spaniolul luă scaunul tinerei fete. 

— Ştiu la ce te gândești, îl aprobă el. Acum câţiva ani ea 
a fost o copilă ascultătoare, care se supunea codului 
nostru, acum ea e stăpâna tiranică a situaţiei. 

El își învârti cu îndemânare o ţigară între degete, o trecu 
peste buze și căută un chibrit în buzunarul vestei. 

— Kate e numai cap, spuse el cu admiraţie, dar inima 
ei... puff... 

El suflă un nor de fum pentru a ilustra fraza sa. 

— Energia ei nu cunoaște margini, continuă el. 
Câteodată, mi se pare periculoasă, dar când o studiez mai 
cu de-amănuntul îmi e cu adevărat imposibil să mai spun 
cum este. În definitiv, ea face doar planurile. Dacă e 
afacerea ratată e numai vina noastră, căci planul e perfect, 
nu lipsește nici un detaliu. 

Ea reglementează până la ultima clipă întrebuinţarea 
timpului; ea pregătește totul, ea scrie. Ea nu se înșeală 
niciodată. Da, a fost vina lui Rahboulla, admise el, și am 
făcut rău că am clevetit. Cum m-a denumit ea? Un 
atacant’! 

El surâse. 

— E foarte tânără, spuse colonelul pentru a o scuza, şi 
puţin cam repezită în vorbe; găsesc că vorbește prea mult. 

— O femeie frumoasă nu vorbește niciodată prea mult, 
spuse galant Gregori; ea ar fi putut să gândească prea 
mult și să nu vorbească destul. O persoană care vorbește 
este ca o casă iluminată ale cărei storuri sunt ridicate și 

foarte deschisă. Și acum, colonel mio, cum stăm cu noua 
afacere? 

Colonelul aduse un scaun cu o mână și cu cealaltă mână 
o măsuţă. Spaniolul luă loc și scoase un teanc de hârtii 
dintr-un buzunar interior. Cu câteva minute mai târziu cei 
doi bărbaţi erau confundați în discuţia unei afaceri din cele 
mai remarcabile, din cele mai surprinzătoare și mai 
îndrăzneţe care să se fi întreprins vreodată pe Crime 
Street. 

CAPITOLUL V 
O DANSATOARE DE LA SEBO 


Era o lume nebună la Sebo, căci era ora cinei. Și Sebo 
era restaurantul cel mai la modă. 

Un ministru și prietenii săi erau așezați împreună în 
vecinătatea unei mese pe care o prezida o mare artistă de 
music-hall. 

Proprietarul unui favorit cal de curse era așezat spate în 
spate cu un cunoscut pamfletar radical. Directorul unui 
mare ziar cotidian al Londrei putea vedea dincolo de masa 
sa, fără ca măcar să clipească din ochi, o frumoasă 
dansatoare de la Empire, un medic atașat la Curte, un pair 
al Angliei și un cântăreț de ragtime”. 

Marea sală de mese strălucea de lumini; micile mese 
erau atât de apropiate unele de altele că de-abia se găsea 
un locșor pe unde să circule chelnerii pe care providenţa 
pare să-i fi dotat cu talentul de a-și putea găsi un loc acolo 
unde nu era. Jazul într-un colţ al sălii atacă un cântec 
îndrăcit, nu reuși însă să acopere zgomotul râsetelor și al 
conversaţiilor animate. 

În micul vestibul, un bărbat tânăr, înalt și slab, măsura 
cu pași mari și repezi parchetul cu un aer resemnat, 
persoana pe care o aștepta era desigur în întârziere. El era 
foarte blond și foarte trandafiriu. Nemaiștiind ce să facă, 
pentru a se sustrage așteptării își fixă în faţa oglinzii un 
monoclu cu o ramă de aur. 

În acest moment, porțile de sticlă se dădură la o parte și 

o fată tânără se-ndreptă spre el, întinzându-i mâna fără a-și 
scoate mănușa. 

— Sunt dezolată de a fi întârziat, Reggie, îi spuse ea pe 
un ton familiar. 

— Dacă ai fi putut întârzia o oră, cinci ore, sau chiar o zi 
întreagă, eu tot aș fi fost fericit să te aștept, îi răspunse 
tânărul extaziat. 

— Nu am nimic împotrivă să-mi spui Vera, spuse ea 
surâzând. 

Surâsul îi era fermecător, tânărul roși, tuși, bolborosi 
ceva, își trecu degetul înmănușat între gât și guler, lăsă să- 
i scape monoclul, și-l puse iar la loc, toate acestea într-un 
interval de patru secunde, manifestându-se astfel emoția și 
recunoștinţa. 

— Sper că ai rezervat o masă, spuse tânăra revenind din 
vestiar. 

— Desigur. 

El o conduse printre mese cu multă dibăcie, căci graţia 
siluetei sale putea rivaliza cu chelnerii; ei ajunseră la o 
masă acoperită cu flori. Noii veniţi deveniră punctul de 
atracție al consumatorilor; câteva persoane surâseră, deși 
toate privirile dăruite tinerei fete n-au fost decât pline de 
admiraţie sau de o răceală elogioasă, în funcţie de sexul 
observatorului. 

— Acesta e Reggie Boltover, spuse un tânăr. 

— Cine e el? îl întrebă tovarășul său de masă. 

— O ființă omenească, sau mai bine spus un milion! a 
fost laconicul răspuns. 

Tânăra fată strălucea, ea surâdea încontinuu și ochii ei 
erau plini de admiraţie și plăcere. 

— Vasăzică acesta este vestitul Sebo, spuse ea, așa-i că 
este un local grozav de imoral? 

Figura lui Reggie Boltover exprimă neliniște și totuși 
surâse. 

— Scumpă domnişoară, scumpă Vera, cum te-aș putea 
conduce eu într-un local imoral? Spune, te întreb, cum te- 

aș putea conduce eu într-un local imoral? 

Nu prea avea el mult talent de a conduce o conversaţie, 
inima însă îi era sinceră. Nu era el un tânăr chefliu și toată 
imoralitatea sa consta în credinţa lui de a fi moral. Elo 
întâlnise pe tânără într-o seară din întâmplare. Unul din 
prietenii săi, mai îndrăzneţ (el era întruchiparea idealului 
său în această materie) l-a convins, în urma unor slabe 
împotriviri, să aștepte împreună cu el, la intrarea unui 
teatru, o prietenă încântătoare pe care el intenţiona s-o 
invite la un supeu. Încântătoarea prietenă, cu inima bună, 
care e caracteristică oricărei girl, le prezentă pe prietena 
ei, Vera Flemming, o „începătoare” și toţi patru au luat 
masa împreună. Mr. Reggie Boltover fu cucerit de Vera și 
îi propuse o plimbare la ţară. El se-ntrebă chiar dacă n-ar 
trebui s-o prezinte pe Vera mamei sale, căci ea poseda 
maniere atât de distinse și aceasta era o dovadă cât de 
mult îl fermecase ea. Ori ce ar fi, Reggie Boltover nu găsea 
nimic alarmant în această prietenie începută într-un mod 
atât de ciudat. 

Dansatoarele de music-hall nu sunt decât niște 
funcţionare ca oricare altele, doar că au în plus o 
slăbiciune pronunţată pentru icre negre și piersici de 
Melbor. Ele nu sunt nici măcar mai desfrânate decât 
surorile lor de acest rang social; singura deosebire care 
există între ele este faptul că fiind expuse acelorași 
tentaţii, girls-urile au un câmp de acţiune mult mai intens 
și candidatele sunt cu mult mai prezentabile. O midinetă 
acceptă să fie invitată le un ceai, pe când o dansatoare 
dorește să meargă la Ritz. Amândouă nu au decât o 
singură pasiune: de a mânca bine și să nu plătească. 

Reggie Boltover, care, trebuie să-i admitem acest merit, 
cunoaște pe toată lumea, îi enumeră tinerei sale tovarășe 
personalităţile prezente și îi servi timp de jumătate de oră 
drept călăuză modenă. Vera Fleming se distra fără a fi 
entuziasmată. 

— Mi-ar place atât de mult să-mi vorbești despre 

persoana d-tale, spuse ea, ești cu mult mai interesant 
decât toate aceste personalităţi. 

— Da de unde, da de unde, răspunse Reggie fățăindu-se, 
da de unde. 

— Ba da, ba da... insistă ea foarte serioasă. 

— Da de unde, scumpă Vera, îţi jur, nu sunt absolut 
deloc un tip interesant. 

El admitea cu toată sinceritatea că viața sa era cât se 
poate de banală. Toată activitatea sa se rezuma la 
semnarea câtorva cecuri, la lichidarea unor datorii și de a 
vedea câţiva prieteni pentru a vorbi de diferite lucruri. 

— Ce minunat trebuie să fie de a te simţi un șef, spuse 
visătoare tânăra Vera. Desigur familia mea e foarte săracă. 
Noi socotim în shillings, în timp ce d-ta o faci cu mii de lire 
sterline. Și este într-adevăr greu de închipuit, ce senzaţie 
îti dă puterea de a da ordine când ești obișnuit să le 
primești. 

Reggie Boltover nu dăduse niciodată în viaţa sa un 
ordin, el nu îndrăznea nici măcar să discute hotărârile 
luate de multiplii lui administratori și directori pe care îi 
numise tatăl său cât mai fusese în viață. Astfel că și el 
trebuia să-și închipuie, ce senzaţie ar putea fi aceea. El se 
gândise adesea, cu groază, la obligaţiile pe care le-ar fi 
avut dacă ar fi trebuit să ia el în mână conducerea 
afacerilor sale. Nici nu voia să se gândească că într-o bună 
zi administratorii și directorii săi ar putea muri și că ar 
trebui atunci să-i înlocuiască. El credea într-un fel imprecis 
că, la nevoie, s-ar putea să-i cumpere într-un mare 
magazin, dar niciodată el nu se gândise de a și-i procura 
prin posibilitatea cuvântului său atotputernic. Niciodată, 
de altfel, nu-și închipuise cazul că, un ordin dat de el, în 
legătură cu afacerile pe care le conducea, ar fi putut fi 
executat. 

— Oh! spuse el, în realitate nu am dat niciodată vreun 
ordin funcţionarilor mei, crede-mă, îi văd atât de rar. 
Desigur, mi se aduc rapoarte pe care trebuie să le citesc, 

atunci totul e în regulă, semnez cecuri, întâlnesc câteva 
persoane și asta e totul. 

Influențat de simpatia și interesul pe care i-l poartă 
tânăra fată, el reuși să facă câteva crâmpeie de 
conversaţie, și nu se arătă chiar atât de incapabil, după 
cum ar pretinde că este. De exemplu, el știa că 
întreprinderile siderurgice și șantierele de construcții 
navale care mai purtau încă numele tatălui său și al său la 
nevoie, îi aduceau o groază de bani. Pe de altă parte, alte 
afaceri erau complet neproductive. Printre acestea din 
urmă, era una despre care vorbea cu cea mai mare 
amărăciune și aceasta deoarece tatăl său pe când trăia, o 
critica de asemenea cu violenţă și asprime. După aparente, 
singura vină pe care el o putea găsi uzinelor de ciment 
Boltover, era faptul că ele nu aveau directori și prin 
urmare că nu avea de citit nici un raport în legătură cu ele. 

Într-adevăr, aceasta nu era decât o construcţie părăsită 
și atât de dezonorant neproductivă că, chiar pe patul de 
moarte fiind, Mr. Boltover tatăl (acum în ceruri) își 
exprimă dorința ca numele său să fie șters din denumirea 
oficială a acestei Companii. Cel puţin așa spunea fiul său. 

— Mă înţelegi, dădea un ciment de proastă calitate. Ştii 
poate cum se fabrică cimentul? 

— Aș dori atât de mult s-o știu, spuse ea cu ochii 
strălucitori, m-am întrebat de atâtea ori cum s-o fi făcând! 

— Ei bine! spuse Reggie, căutând pe masă obiecte ce s- 
ar preta să-i ușureze demonstraţia, trebuie să cureti 
râurile cu draga, vei încărca un camion pe care îl vei 
descărca într-un vagon, în urmă vei pune acesta într-un 
cuptor, te retragi, îi mai faci încă ceva și iată cum ai 
obţinut cimentul! Numai că cimentul nostru n-a fost 
ciment, mă înţelegi, acesta-i motivul care o face să fie atât 
de nerentabilă această afurisită afacere. 

— Ce interesant! exclamă ea, mi-o voi aminti într-o bună 
Zi. 

— Nu pot spune că neglijez complet această afacere 

spuse Reggie, pe care aceste chestiuni îl făceau vorbăreţ și 
într-una din zile poate că vom găsi un fraier... 

— Cum ai spus? întrebă ea ofensată. 

Reggie roși, dar fu încântat de sensibilitatea Verei. 

— Scuză-mi vulgaritatea, domnişoară Vera. Vroiam să 
spun că noi căutăm un cumpărător. Odată aproape că am 
vândut această nenorocită afacere cu 10.000 de lire 
sterline, dar tocmai în ziua semnării contractului, săracul 
nebun a fost internat la ospiciu. Mă înţelegi sper, că 
nenorocitul nu era în toate facultăţile sale mintale. Aceasta 
era probabil și scuza lui de a fi vrut să cumpere uzina 
noastră de ciment. E nostim nu? Știi că, spuse el deodată, 
atunci când am venit la intrarea teatrului nici nu gândeam 
să te întâlnesc. 

Ea îl privi cu un aer surprins: 

— Adevărat! spuse ea neîncrezătoare, ca și cum s-ar fi 
gândit la acest lucru pentru prima oară, apoi dusă pe 
gânduri. 

— „Nu gândeai să mă întâlnești”... 

— „Nici nu voiam să te cunosc”, repetă Boltover, care 
atunci când termina o frază, se agăța de ea până ce reușea 
să-și construiască pe cea următoare, de care se a găţa iar. 

— „Nici nu visam să te văd”, dar sunt foarte mulţumit. 
Mă simt atât de obligat fată de acea tânără dansatoare că 
nu cred că vreodată să mă pot revanșa! 

El spuse acestea pe un ton sentimental cu care nu era 
obișnuit. 

Acea tânără dansatoare era prietena Verei; în același 
moment și în același loc, ea povestea prietenului ei tot ce 
știa referitor la viaţa camaradei sale, cu care făcuse 
cunoștință cu o săptămână înainte. 

— Vera nu joacă pentru moment, desigur, spuse ea, nu 
cred să fi fost vreodată pe scenă. Este adevărat o diletantă; 
ea întârzie mereu la repetiţii, etc... dar eu o ador. 

Ea surâse Verei, care o zări în aceeași clipă. 

— E foarte frumoasă, spuse prietenul ei. 

— Nu-i așa? aprobă ea, dar tot interesul pe care-l purta 
prietenei sale dispăru deodată. 

În sală se afla cineva, care profita de fiecare clipă liberă 
a sa pentru a pândi-o pe Vera și pe însoţitorul ei. Era un 
chelner și lipsa vădită de interes pentru serviciul său îi 
atrăgea  necontenite mustrări furioase în napolitană, 
siciliană și alte dialecte. Acest bărbat nu înceta de doi ani 
să se roage pentru a trăi această clipă și sufletul său se 
bucura cu o exaltare sălbatică că Cerul îi dăruise în fine 
posibilitatea răzbunării. Încetul cu încetul își construi un 
plan. Putin îi păsa lui de urmări. Ocazia se ivise, inamicul 
era în faţa lui. El pândi o clipă pentru a se strecura prin 
poarta de serviciu, pe scara de piatră ce ducea la 
bucătărie, care răsuna acum de ţipetele chelnerilor și 
bucătarilor, comenzi ce treceau peste cratițele ce 
clocoteau și peste mâncărurile fierbinţi. El se duse în 
cameră și găsi ceea ce căuta, lângă frigorifer, acolo unde 
lucra măcelarul: un lung cuţit ascuţi. El aşteptă, până ce 
măcelarul se întoarse cu spatele, pentru a-i lua cuțitul pe 
care-l ascunse sub vestă, apoi traversă din nou bucătăria, 
fără a-și da măcar osteneala de a răspunde unei întrebări 
puse de șeful bucătar. Și se găsi din nou în restaurantul 
strălucind de lumini. 

Nu mai era nici un moment de pierdut 

Măcelarul putea în fiece clipă să-și dea seama de furtul 
cuţitului și hoţul să fie condus în cămară pentru a-și 
explica hoţia. El se îndreptă deci spre masa la care erau 
așezați Mr. Reginald Boltover și frumoasa sa însoţitoare. 

Reggie crezu că chelnerul vroia să-i transmită o știre, 
dar Vera, ridicând spre el privirea, observă obrazul 
bărbatului și înţelese. Ea se ascunse în spatele lui Reginald 
Boltover când văzu braţul chelnerului ridicându-se spre ea, 
gata s-o lovească. Ea văzu lucind cuțitul și închise din ochi. 
Apoi se auzi zgomotul unei lupte și când deschise ochii, ea 
îl văzu pe atacator întins pe parchet și în picioare foarte 
calm pe Michael Pretherston examinând atent cuțitul. 

Privirile ei se încrucișară cu acele ale inspectorului, ce îi 
surâse cu un surâs forţat, și când acesta o salută ea îl auzi 
exprimându-și surpriza pe un ton ironic: 

— După cum vezi Kate, murmură el, am mereu plăcerea 
să te întâlnesc!... 

CAPITOLUL VI 
KATE FACE O VIZITA IN 
APARTAMENTUL LUI MICHAEL 


„La ora 9 și 40 de minute din 15 crt. mă găseam la Sebo; 
restaurantul era plin de vizitatori, și printre ei era și Mr. 
Reginald Boltover, întovărășit de o tânără fată care se 
dădea drept Vera Flemming, dar al cărei nume era în 
realitate, Kate Westhanger. La ora 9 și 52, un italian 
anume Emile Tolmini, angajat ca chelner la Sebo, făcu o 
tentativă de omor contra Katiei Westhanger, gestul său fu 
însă zădărnicit și el fu arestat. 

În timpul luptei, în timpul căreia a fost dezarmat, el fu 
ușor rănit și obţinu permisiunea de a se duce pană la 
bucătărie pentru a-și pansa rănile. Cu regret trebuie să 
admit că a reușit să evadeze. El fusese condamnat la 
suspendarea drepturilor civile (Nr. 85943) și făcuse odată, 
parte din Crime Street. El voise să se răzbune pe tânăra 
fată pe care o acuza de a-i fi adus un prejudiciu real sau 
imaginar. 

„N-am vrut să-i  destăinuiesc domnului  Boltover 
adevărata identitate a însoţitoarei sale. A doua dimineaţă i- 
am făcut o vizită în apartamentul său, din Piccadilly, sub 
pretextul de a-i cere unele lămuriri referitoare la tentativa 
de omucidere la care asistase. Am descoperit atuncea că a 
fost prezentat tinerei fete într-un teatru unde făcea 
repetiţii în calitate de dansatoare. Ea combinase cu 
siguranţă acest fel de prezentare cu un scop pe care nu-l 
cunosc. El este un om foarte bogat pe care ar fi bine să-l 

previn până-n cele din urmă; pentru moment îmi iau 
răspunderea de a nu-i spune nimic”. 

Michael Pretherston își semnă raportul, îl îndoi și-l puse 
într-un plic oficial adresat șefului său. El avu norocul să-l 
întâlnească pe acest eminent personaj pe când intra la 
Scotland Yard în momentul când tocmai ieșea de acolo. 

— Bine ai făcut, spuse T.B., după ce citi raportul. Mă 
întreb ce urmărește ea. Tare aș avea chef să însărcinez pe 
cineva în mod special cu această chestiune. 

— Atunci, pe mine, spuse Michael cu promptitudine. 

T. B. se strâmbă. 

— Ești mult prea valoros pentru o astfel de chestiune, 
care ar putea foarte bine să nu fie decât un roman de 
dragoste al unei dansatoare. 

— Kate nu este dansatoare, spuse Michael, și dacă este 
amestecată în această afacere, atunci înseamnă că ea este 
de talia ei deci și de a mea. 

Șeful său se gândi o clipă. 

— Foarte bine, spuse el în cele din urmă, ocupă-te tu de 
această afacere, dar atunci o vei face singur căci am 
nevoie pentru un moment de toți oamenii mei. Vezi, să 
rămâi în legătură cu mine. Nu ne-ar ajuta la nimic să 
băgăm acum spaima în ei, căci dacă banda aceea 
pregătește o lovitură, nu-i nevoie să le atragi atenţia 
asupra d-tale. 

El ezită din nou. 

— Blestemată Kate! spuse el, sper că ai dat 
semnalmentele negustorului de maroane. 

În ochii lui T.B. criminalii meridionali erau negustori de 
maroane. 

Michael dăduse semnalmentele. 

— Ei bine! spuse el, îţi doresc noroc bun, fii însă cât se 
poate de prudent. 

După plecarea lui Michael, T.B., opri un poliţist, care 
tocmai trecea. 

— Barr, d-ta ești omul de care am nevoie, spuse el, 

urmărește-l pe Pretherston și nu-l slăbi din ochi; îţi poţi 
alege și un locţiitor. 

Barr salută și se grăbi să-și îndeplinească datoria. 

Michael plecă cu inima ușoară. Acest fel de afaceri erau 
din acelea pe care le prefera cel mai mult. El nu-i 
destăinuise șefului său toate bănuielile sale. Jocul lui Kate 
era într-adevăr jocul cel mare. Aventuriera de mare 
anvergură ce era, se pregătea probabil să bată recordul 
marilor înălțimi, aceasta era cel puţin părerea lui. Trebuia 
să fie o legătură oarecare, între luna pe care și-a petrecut- 
o la lordul Flanborough și bunele relaţii pe care le 
întreținea cu Reggie Boltover. În timp ce reflecta, își dădu 
seama că ea trebuia să fi combinat cunoștința ei cu Reggie 
Boltover, în timp ce locuia încă, la lordul Flanborough. El 
crezuse la început că ea își avea reședința la lord, dar în 
urma verificărilor făcute, își dădu seama, că a greșit. 
Dovada a avut-o în urma unor discuţii telefonice cu 
pivnicerul lordului Flanborough. Tânăra fată, în timpul 
șederii sale la Felton House, ieșea în fiecare după amiază 
la ora patru. În urma unei scurte anchete pe lângă 
directorul teatrului, el află că Kate a lipsit de la toate 
repetițiile matinale și una singură după masă. Nu i-a fost 
greu lui Michael să reconstituie activitatea ei în acest 
domeniu. Tânăra fată, graţie spionilor ei, trebuia să fi aflat 
că Boltover avea un prieten, care curta pe una din 
dansatoarele teatrului. Ea intră de asemenea ca 
dansatoare acolo, pentru a se împrieteni cu acesta din 
urmă și de a face din ea, intermediara neștiutoare, 
mulțumită căreia, ea a putut face cunoștință cu Reggie. 
Detectivul era convins că, această cunoștință n-a fost o 
simplă întâmplare. El o urmărea pe Kate prin toate 
ocolurile manevrelor ei. După masă, el îl vizită pe Reggie 
la biroul său. În treacăt spus, această cameră semăna în 
același timp cu o expoziţie de artă și cu un budoar. 
Interesele teoretice ale lui Reggie erau multiple. El dirija 
peste douăsprezece consorţii, pe care tatăl său, om 

muncitor, le-a creat spre profitul său. În practică el, 
cunoștea prea puţin despre fiecare afacere, avea chiar 
unele despre care nu știa nimic. 

— Vreau să sper ca doamnei nu i-a fost prea frică, spuse 
Michael cu o falsă îngrijorare. 

— O! nu, acea doamnă nu s-a temut, desigur că nu, 
spuse Reggie, în timp ce clătină capul afirmativ. Nu, nu i-a 
fost frică. Desigur că ar fi fost altceva dacă ar fi fost 
singură. 

— Bineînţeles, aprobă Michael. N 

— Nu, nu i-a fost frică, spuse Mr. Boltover. Într-adevăr, a 
fost foarte liniştită, remarcabil de liniştită. N-am văzut 
nicicând, o persoană atât de liniştită. 

— Dacă o veţi vedea, vă rog să-i comunicaţi că am trecut 
pe aci, pentru a mă interesa de ea, spuse Michael. 

— Desigur. Desigur că îi voi transmite, și adăugă după 
un moment: când o voi revedea... 

— Ea părea atât de interesată de tot ce-i povesteaţi, 
scuzaţi-mi indiscreţia. 

— Aveţi dreptate, spuse Reggie imediat, aveţi dreptatea 
pe deplin. Pe ea o interesa totul. 

— E atât de plăcut să te întâlneşti cu oameni, pe care să- 
i intereseze preocupările tale, continuă cu naturaleţe 
Michael. Mie personal, îmi place grozav ca să se intereseze 
cineva de activitatea mea, dar D-tale? 

— Mie, oh! mie, de asemenea, răspunse alarmat 
Boltover, ca și cum simplul fapt că cineva ar putea să nu se 
intereseze de afacerile sale, i-ar provoca o indispoziţie de 
nedescris. Cu mine e absolut același lucru. Desigur. 

— Bineînţeles, spuse surâzând Michael, ea n-ar putea 
înţelege toată complexitatea grozavă a întreprinderilor D- 
tale. 

— Ei bine, ezită celălalt, nu știu, nu sunt sigur. Este o 
fată foarte inteligentă. Îi vorbeam tocmai despre afacerile 
mele când s-a întâmplat acel neplăcut incident, ei bine, ea 
era după aceea tot atât de liniștită ca înainte și urmă 

discuţia începută, despre afacerile mele vreau să spun. N- 
am văzut niciodată atâta sânge rece. Tocmai astăzi, am 
vorbit cu unul dintre administratorii mei și el spunea de 
asemenea, că este un remarcabil exemplu de sânge rece. 
Da, și chiar pe când o conduceam acasă, îmi mai vorbea 
despre dânsa și despre alte lucruri. Bunicul ei, este un om 
foarte bogat, un mare financiar, nici n-am știut-o. 

Michael ar fi putut să spună că și el de asemenea nu știe 
nimic despre asta, dar nu voia, printr-o întrerupere lipsită 
de tact să oprească firul elocinței domnului Boltover. 

— O persoană cu adevărat inteligentă, continuă Mr. 
Boltover, da, bunicul ei este un om foarte bogat. Ea crede 
că el ar putea să ne scape de o afacere care ne încurcă. Am 
fost foarte mirat. Ea personal desigur, că n-are bani, căci 
altfel n-ar dansa într-un music-hall. Dar, poate am fost 
indiscret, întrebă el plin de teamă. D-ta poate că nu știai că 
este dansatoare? 

— Ba da, am știut-o, spuse surâzător Michael, n-ai trădat 
nici un secret, domnule Boltover. 

— Cât sunt de fericit, spuse celălalt ușurat. Ce 
spuneam? Ah! da, vorbeam de bunicul ei. Cred c-aș putea 
să-i cedez aceasta. Nu pot suferi să mă despart de 
întreprinderile mele - noi am refuzat deja un mare număr 
de oferte acceptabile. Vedeţi, e un sentiment ciudat. 

— Dar poate că nu-i o afacere tocmai interesantă? 

— Chiar așa, spuse Mr. Boltover, nu este ori cum ai lua- 
o. Şi cu toate acestea, nu ne putem hotărî, să ne despărțim 
de ea. Bineînţeles, spun o mulţime de lucruri urâte despre 
ea oamenii care voiau să-mi cumpere această uzină și 
povestesc mereu grozava istorioară cu nebunul, ah! Ah! 
dar nu-i decât o poveste. O născocire pur și simplu. 

Michael nu auzise niciodată grozava istorioară cu 
nebunul. Singurul lucru care-l interesa să afle, era ceea ce 
vroia să cumpere Kate, dar în legătură cu acest subiect fu 
decepţionat. Mr. Reggie Boltover nu era un om de afaceri 
remarcabil, dar un lucru totuși a învăţat, și încă bine, arta 

de a tace. Respectabilul său tată, l-a tocat destul la cap, cu 
următoarele cuvinte: 

— Dacă nu vei deschide niciodată gura, Reggie, nimeni 
nu va ști vreodată că ești un măgar. 

În orice caz Reggie urma cu sfințenie acest sfat în 
afacerile sale. 

Care erau proiectele tinerei fete? 

Michael era încurcat. 

Lucru curios, cea mai simplă explicaţie nu-i trecu prin 
minte, sau dacă i-a venit, a fost pentru a o neglija imediat 
fără ca nici măcar s-o mai examineze. El nu și-o putea 
închipui pe Kate măritându-se cu acest imbecil tânăr 
oricare ar fi profitul pe care l-ar avea în urma acestuia. 
Kate căuta aventura, nu banii. Acest lucru o caracteriza. El 
o întâlnise pentru prima dată, pe timpul când era la 
Serviciul de  contra-spionaj: el se ocupa atunci de 
misterioasa dispariție a unei valize diplomatice pe care 
aducătorul ei, în timp ce traversa canalul Mânecii, o ţinea 
tot timpul de mânerul său. 

Michael s-a ocupat atunci de Kate, dar a judecat-o puţin 
cam prea superficial. N-a fost decât ceva mai târziu că 
inspectorul și-a făcut o adevărată idee despre tânăra fată. 
În urma altor evenimente ce s-au mai întâmplat apoi, el își 
modifică oarecum această apreciere cu ocazia afacerii 
Muranic (casa de fier a fost forțată și 25 depozite de 
diamante au fost furate), a arestării colonelului 
Westhanger, care i-a urmat, dar nu și-o schimbă în 
întregime. 

Michael locuia într-un apartament dintr-un mare imobil 
din Backer Street, apartament mult superior situaţiei sale 
de inspector de poliție. El poseda, într-adevăr, câteva mici 
rente, ce-i proveneau din moștenirea bunicii sale. Cum nu 
era prea pretenţios și avea puţine cerințe, putea să-și 
permită luxul de a locui cât se poate de confortabil. El s-a 
înapoiat acasă, puţin înainte de ora 8 mirându-se, când 
întâlni în holul imobilului pe servitorul său Berston, care se 

grăbea să plece: 

— Ei bine, Berston, unde te grăbești în halul acesta? 
întrebă mirat Michael. 

Celălalt îl salută cu veselie. 

— Mă duc la teatru, domnule. Vă mulțumesc din suflet 
pentru bilete, bucătăreasa a plecat acum 10 minute, și eu 
am întârziat puţin, pentru a pune masa la punct. 

— Vasăzică, bucătăreasa a plecat acum 10 minute, spuse 
Michael. Foarte bine. La ce oră aţi primit biletele? 

— Acum un ceas, domnule printr-o scrisoare expres. A 
fost prea gentil din partea conașului de a telegrafia pentru 
a ne preveni. 

Michael râse amuzat. 

— Mirarea d-tale, Berston mă supără. Nu procedez oare 
întotdeauna așa? Dar spune, numele d-tale a fost corect 
scris? 

— Mi se pare că da, spuse surprins Berston. 

El se căută prin buzunare și scoase telegrama: 


Vă - trimit - două - bilete - teatru - 
pentru - astă - seară - nu - mă întorc - 
până - mâine - Pretherston. 


Telegrama a fost expediată din biroul din Strand. 
Berston se neliniști. 

— Sper că nu s-a întâmplat nimic, domnule? întrebă el 
cu grijă. 

— Desigur, spuse Michael, bine dispus. Nu trebuie să mă 
așteptați. Mă urc doar pentru o clipă și cobor imediat. 

El se urcă până la apartamentul său, deschise ușa și o 
închise cu băgare de seamă, în urma lui. El se îndreptă 
direct spre biroul său, trase perdelele, închise obloanele, și 
aprinse lumina. Apoi telefonă la Scotland Yard: 

— Alo, brigadierul Pears? întrebă el. Am vreo telegramă? 

— Da, domnule, spuse brigadierul. 

Michael zâmbi. 

— Vrei să fi bun s-o deschizi și să mi-o citești? 
A fost un moment de liniște, apoi se auzi vocea 
brigadierului: 


Inspector - Michael -  Pretherston - 
Scotland Yard - vino — cu - primul - tren - 
te - aştept — Adelphi - T. B. 


— Locul expeditiei este Manchester, nu-i așa? 

— Da, domnule, la ora trei și un sfert. 

— Şeful este la Manchester? 

— Da, domnule, a plecat azi dimineață. 

— E în regulă, spuse Michael, mulțumesc foarte mult 
brigadier. 

El închise telefonul. 

Totul era clar, ceea ce îl mira mai mult, era faptul că 
Kate era atât de bine informată de acţiunile și gesturile lui 
T.B. Smith. Ea a trimis, după toate probabilitățile pe un om 
de al ei, cu același tren, și i-a încredinţat o telegramă cu 
indicaţia exactă a orei când trebuia expediată. Da, totul 
era limpede. Și totuși exista un punct negru, care îl 
frământa: implicarea întâmplării, ceea ce nu era felul în 
care proceda Kate. Cum de nu l-a nimerit ea la Scotland 
Yard? El se-ntoarse la telefon și ceru din nou pe 
brigadierul Pears. 

— Le ce oră a sosit telegrama? 

Brigadierul se scuză. 

— A fost o greșeală regretabilă, domnule. Telegrama a 
sosit încă pe când erati aici, trebuia să vă fie adusă, dar nu 
știu din ce motiv agentul a uitat-o. l-am și tras săpuneala 
meritată. 

— Bine, mulţumesc, spuse Michael, ușurat. 

Acest sentiment, cu adevărat curios, nu și-l putea 
explica. Era bucuria pe care o resimțea toreadorul când își 
da seama că taurul e curajos și deci va fi o luptă 
interesantă. Era satisfacția vânătorului căruia o vulpe 

isteaţă îi iese înainte din vizuină. Michael dorea ca tânăra 
fată și extraordinara ei organizaţie, să fie din toate 
punctele de vedere perfecte, pentru ca victoria sa, să fie 
cât mai completă. 

El se uită la ceas, era ora 8:05; el știa că „mosafirul/” său 
va aștepta cel puţin un ceas, după plecarea servitorilor și 
el vroia să întrebuințeze acest interval, într-un fel cât mai 
util. El începu să scrie repede pe un bloc, rupând paginile 
pe măsura ce le scria. Când auzi zbârnâind soneria de la 
ușă, trecuse mai bine de un ceas de când se pusese pe 
lucru. El stinse lumina, se duse în vestibul (își scosese deja 
pantofii) și ascultă. 

Acela care trebuie să vină și-a trimis un cercetaș pentru 
a se asigura că nu-i nimeni în apartament. Din nou se auzi 
soneria. Michael nu s-a mișcat. Pentru a treia și ultima 
dată se sună. Detectivul se îndreptă fără zgomot spre 
fereastră, și se ascunse în dosul perdelelor. El lăsase 
deschisă ușa biroului pentru a putea auzi tot se ce petrece 
în apartament. 

Și au trecut zece minute, până auzi un ușor zăngănit, ce- 
l] făcu vizitatorul când sparse broasca. El știa că biroul va fi 
ultima cameră, în care va intra vizitatorul, și bănuiala se 
adeveri. Trei minute trecură - după calculele sale - apoi 
razele luminoase ale unei lămpi de buzunar fură îndreptate 
cu precauţie, spre perdelele ferestrei. Raza alunecă încet 
pe parchet, până ce atinse draperia. Printr-o găurică 
făcută în stofa groasă, Michael observa toate mișcările. 
Raza se stinse, odată cu aprinderea comutatorului. Se auzi 
un mic zgomot și camera se ilumină. Tânăra fată, care 
stătea în faţa biroului, era sobru îmbrăcată și nu părea 
deloc grăbită. Ea își scoase încet mănușile, în timp ce 
examina biroul acoperit de hârtii. O jumătate de duzină de 
hârtii, îi atraseră atenţia. După ce își scoase mănușile, ea 
luă hârtiile în mână, trase fotoliul și se așeză. Ea citi cu 
atenţie dintr-un capăt în altul notițele scrise. Odată chiar 
surâse. După ce termină, le puse la loc pe masă, se rezemă 

de scaun, privi în jurul ei și spuse: 

— Ieși odată, Mike! 

Michael ieși din ascunzătoarea sa, fără să fie defel 
încurcat. 

— Am fost cam decepţionată, spuse ea, de relatarea 
evenimentelor de la Sebo, când am înţeles, că n-au putut fi 
scrise decât cu câteva minute înainte. Ai uitat să usuci 
ultima pagină și cerneala mai era încă umedă. 

Ea trecu degetul peste hârtie pentru a-i dovedi că avea 
dreptate. 

— Pentru ce nu ești la Manchester? întrebă ea. 

— lată o întrebare demnă de d-ta, spuse el plin de 
admiraţie. 

Această uimitoare întrebare îi tăie aproape respiraţia. 

— Mi se pare că ţi-am luat fotoliul, spuse ea. 

— Nu face nimic. 

El se așeză pe canapea. 

— Şi acum, spune-mi totul. Dar, înainte de a merge mai 
departe, spuse el ironic, poate găsești că nu se cade să fi 
singură cu un bărbat... 

— Nu te obosi degeaba, răspunse ea, am venit cu cineva. 

— Dar nu la mine sper, spuse el, prefăcându-se alarmat. 
Am încredere în D-ta, Kate, dar ideea că una dintre 
pușlamalele D-tale de prieteni se află aci, nu-mi poate face 
nici o plăcere. 

Ea își deschise poșeta și scoase din ea o tabacheră de 
aur. Ea o deschise și luă o ţigară. 

— Desigur că D-ta nu vrei una, nu-i așa? 

— Nu dintr-ale D-tale, Kati, spuse el cu rezervă, voi fuma 
dintr-ale mele, dacă nu ai nimic de obiectat. 

— Eşti cam nepoliticos, spuse ea, încruntându-se. 

— Mai bine nepoliticos și precaut, decât politicos și să 
cazi într-o cursă, spuse el cu înţeles. Când ai de-a face cu 
escroci inteligenţi, trebuie fi întotdeauna în gardă. 

Ea râse și-l privi cu curiozitate. 

— Mă-ntreb ce te-a îndemnat să devii poliţist. 

— Natura, răspunse el prompt. 

Ea păru mirată. 

— Nu înţeleg spiritul D-tale. 

— Natura oferă fiecărei ființe mijloacele ei de apărare. 
Stridiilor, ea le dă carapacea, tigrului, ghearele sale, 
sepiei, punga ei și rechinului, dinţii săi. Natura creează 
întotdeauna antidoturi. Pentru criminali stupizi vei găsi 
polițiști stupizi. Când însă criminalii sunt inteligenţi, 
natura furnizează poliției un detectiv de o inteligenţă 
excepţională. Am devenit polițist pentru a executa ordinile 
oarbe ale Providenţei. 

Ea îi râse-n nas. 

— Este atât de plăcut să discuţi cu un om inteligent, 
spuse ea, desigur unii dintre prietenii mei sunt deștepţi și 
unchiul meu are înclinare pentru filozofie; numai că el 
vede doar o singură latură a lucrurilor și eu cred că 
trebuie să le cunoști pe amândouă. Ai posibilitatea de a 
cunoaște părerile contradictorii despre oricare lucru, în 
afara crimei, spuse ea. Dacă crezi în teoriile lui Darwin, ai 
posibilitatea de a întâlni adversari inteligenţi, care îţi vor 
da replica. Dacă crezi în „Știința creștinismului” vei avea 
în faţa D-tale teosofii. Şi chiar, dacă ești un adept convins 
al monogamiei, vei putea întâlni un Mormon care-ţi va 
susține o opinie contrară. Doar în criminologie există o 
singura prejudecată, opinia banală a omului mediocru, 
care ignorează totul în această chestiune și care nu 
concepe geniul absolut necesar existenţei criminalului; 
dacă acesta nu vrea să lase în urma lui o groapă mare, 
care va arăta că pe acolo a intrat, și o alta pentru a 
demonstra că pe acolo a ieșit. Iată pentru ce îmi place atât 
de mult să vorbesc cu D-ta, Mike, spuse ea cu 
sinceritate.... 

— Această apreciere mi-e tare plăcută, spuse Michael, 
dar găsesc ciudat un entuziasm care-l forțează pe 
admiratorul meu, să-mi violeze domiciliul și să-mi fure cele 
mai intime gânduri. 

— Am vrut să știu ce gândești despre mine, spuse ea, 
deși în principiu, aș fi trebuit să știu că nu-ţi lași notițele 
răvășite, pentru ca eu să le pot ceti, continuă ea, pentru a 
se scuza. Cu toată sinceritatea admit că nu m-am așteptat 
să găsesc raportul d-tale pe birou. Am venit pentru a 
deschide aceasta, spuse ea, întorcându-se spre o mare 
casă de fier care se găsea într-un colţ al camerei. 

Ea schimbă deodată discuţia. 

— M-ai văzut noaptea trecută! 

— La Sebo's? Da, te-am văzut. 

— Ce gândești în legătură cu această chestiune? 

— Cred că ai fost cu vorbăreţul Mr. Boltover pentru 
motive cunoscute de d-ta singură, spuse el tacticos. 

— Ce spui, ce orator este el? admise ea, totuși este cu 
adevărat un băiat bun. D-zeu nu i-a dăruit minte şi nu e 
frumos să-ţi baţi joc de defectele cuiva. 

— De ce ai fost cu Reggie? întrebă el din nou. 

— Cât ești de încăpățânat! spuse ea râzând. 

Ea se sculă și începu să se plimbe prin odaie, examinând 
titlurile cărților din bibliotecă. 

— Cât de mult îţi place literatura catolică, Mike, iată 
chiar un Tennyson. 

— Vei găsi și poemele lui Browning pe undeva, spuse el 
lipsit de amabilitate. 

— Asta mai merge. Ea surâse. E foarte plăcut aci. Exact 
așa mi-am închipuit eu locuinţa d-tale. 

Ea privi o carte pe a cărei copertă erau inițialele 
universităţii. 

— Poftim, ai urmat la aceeași Universitate ca și unchiul 
meu! 

— Otrava și antidotul! 

— Nu ești gentil cu unchiul meu. E un bolnav. Crima 
este o boală la el. 

— Şi la D-ta?... întrebă numaidecât Mike, o fantezie! 
Este o minunată senzaţie?! 

Ea puse cartea la loc și-l privi. 

— Nu-ţi poţi închipui ce înseamnă asta. Să pregătești un 
plan și să-l realizezi, să umpli câteva coli de hârtie cu 
scrisul tău, și în urmă, să culegi consecinţele acestui act, 
să vezi mii și zeci de mii de lire sterline trecând dintr-o 
mână într-alta, să știi că oamenii fac lungi călătorii, că 
trenuri speciale sunt puse în funcţiune, că telegramele 
zbârnâie de-a lungul Continentului; că zeci de detectivi 
străluciți încearcă zadarnic să nimicească ceea ce 20 sau 
30 de linii scrise de tine însuţi au făcut. 

— Nu voi uita toate acestea, pentru depoziţia mea, spuse 
Michael degajat. 

Tânăra fată nu-și dădea aere. De aceasta era convins. 
Ochii ei mari cenușii străluceau, figura îi era iluminată de 
văpaia gândurilor ei, vocea ei avea alt timbru. Ea era 
exaltată, transfigurată, la gândul posibilităţilor la care 
putea ajunge datorită creierului ei. 

— Pentru ce ai fost cu Reggie? întrebă el din nou. 

Strălucirea ochilor ei se stinse, ea își reluă înfățișarea 
normală. 

— Oh! am vrut să-l buzunăresc, spuse ea, în bătaie de 
joc; sau nu, am găsit ceva mai bun: am vrut să mă mărit cu 
el. El „preţuiește” două milioane de lire sterline. 

— Nu te vei mărita niciodată pentru bani, spuse Michael. 

— Ce te face să crezi asta? întrebă ea interesată. 

El ridică din umeri. 

— Stima pe care o am pentru d-ta. Poate să mă-nșel. 

— Nu mă voi mărita niciodată, spuse ea hotărâtă. Nu 
sunt făcută pentru căsătorie. Urăsc bărbaţii, îi urăsc chiar 
așa de mult, că simt o adevărata plăcere să le sustrag 
singurul lucru pe care îl iubesc ei cu adevărat: banii. 
Cunoști tradiția hotilor de drumul mare: să fure pe cel 
bogat și nu pe cei săraci. Ei bine, eu fur doar de la bărbaţi 
și niciodată de la femei. 

— Asta vrea să zică că devalizezi pe cei ce au bani, spuse 
Michael. Nu e prea grozavă teoria d-tale. 

— Nu, dar mă satisface din plin. De altfel mă gândesc să 

fac una din zilele acestea un expozeu în fața tribunalului. 

— Pentru ce ai fost cu Reggie? întrebă el. 

— Cât de monoton ești! răspunse ea râzând. Ei bine! am 
vrut să obţin unele informaţii. 

Din nou, ochii îi străluciră iar obrazul i se ilumină. 

— Am să-ți mărturisesc ceva, Michael Pretherston, spuse 
ea, să luptăm cinstit; sunt pe cale să reușesc o lovitură 
mare! Voi comite cel mai îndrăzneţ furt pe care vreodată 
lumea să-l fi cunoscut. Pentru aceasta am fost cu Reggie. 
Tot pentru aceasta, mi-am impus tortura plicticoasei 
tovărășii a lordului Flanborough. 

Ea bătu din palme ca un copil. 

— Este o lovitură mare, Michael, dar plină de 
complicaţii, ea necesită comori de strategie. Și o voi scoate 
la capăt, sub ochii D-tale. 

El se sculă dintr-o săritură și îi întinse mâna. 

— De acord, Kate, spuse el. 

— Va fi o aventură palpitantă pentru amândoi și sper că 
până la urmă, să ies victorioasă. Dacă o câștig, voi putea în 
viitor să obţin tot ceea ce voi dori. Dacă vei câștiga D-ta 
sunt „aranjată”, spuse ea surâzând. 

— Te văd deja apucându-mi braţul și împingându-mă „în 
celulă” continuă ea. Te văd deja, stând jos în faţa Curţii 
îmbrăcat într-un costum maron - nu, albastru, - ţinându-ţi 
pălăria pe genunchi și examinându-mi înfățișarea din 
banca acuzaților. 

Un zâmbet trecu peste obrazul bărbatului. 

— Eşti un mic demon, bombăni el, nu, nu la asta m-am 
gândit. 

— Atunci la ce te gândești? întrebă ea cu ochii larg 
deschiși de mirare. 

— Să mă însor cu D-ta, răspunse el. 

Ea îl privi amuzată. 

— Nu ești în toate minţile, nu-i așa? 

— Da, de unde o știi? 

— Cerule! să mă mărit cu D-ta! exclamă ea plină de 
oroare. 

— Ai putea s-o nimerești mai rău, zise el surâzând. 

— Ai putea să-mi spui ce ar fi mai rușinos și mai înjositor 
decât să te măriţi cu un poliţist? 

— Da, să rămâi fată bătrână și să crești pisici! Apoi 
schimbând subiectul: ești liberă acum să faci ce dorești. 

— Desigur, aprobă ea, ţi-am dat un scop pentru care să 
trăiești. 

— Poate, spuse el, liniștit, și îi deschise ușa. 

El o conduse până la poarta de intrare. 

— Am o datorie faţă de D-ta, îi spuse ea în pragul ușii. 
Fără de intervenţia d-tale, italianul ar fi pus capăt unei 
cariere plină de promisiuni. 

— Este cea mai neînsemnată dintre toate, spuse el. 
Noapte bună, Kate. Nu ţi-e frică să te întorci singură la 
această oră? 

Ea se strâmbă la el și cobori ușor scara. leși pe stradă, 
dar nu făcu mai bine de doi pași că o mână îi cuprinse 
braţul. 

— Scuzaţi-mă, spuse o voce. 

La lumina unui felinar, ea recunoscu pe detectivul de la 
Scotland Yard. 

Înainte că ea să fi protestat, se auzi o voce de sus, de pe 
balcon - era Michael. 

— Dă-i drumul, brigadier, îi strigă el. 

— Am uitat, că ai o „doică” pentru a te păzi, Michael, își 
bătu ea joc de el. 

— Noapte bună, scumpă prietenă, spuse vocea de sus, 
de pe balcon. 

Rușinată, tânăra fată resimţi un sentiment cu totul nou, 
pentru omul care îi vorbea; sentiment pe care, cu instinctul 
ei de femeie, nu întârzie să-l lămurească. 

Kate Westhanger roși pentru întâia dată în viaţa ei. 

CAPITOLUL VII ; 
DE NECREZUTA ELEGANTA A 
PRINTESEI BACHEFFSKY 


O serată avea loc la Lordul Flanborough. Acesta era un 
om meticulos, și se pregătea cu câteva săptămâni înainte 
de a invita musafiri. Nu era deci de mirare că el se înfurie, 
când fiică-sa, în ultimul moment, îl rugă să facă o 
schimbare în proiectele sale. 

— Scumpa mea Moya, îi zise el indispus, nu spune 
absurdităţi. După cele întâmplate, după purtarea sa 
extraordinară. 

— Oh! tată, Michael este încântător și va fi foarte 
distractiv. Nu am nici un chef să iau parte la serată, cu toţi 
oamenii aceștia plicticoși; dacă nu-l inviţi să știi că voi 
suferi de o migrenă. 

— Dar înţelege, scumpa mea copilă, protestă tatăl ei, sir 
Ralph nu va fi oare destul de distractiv? 

— E cel mai plicticos dintre toţi, spuse ea liniștită. Te 
rog lasă-mă să fac ce cred eu de cuviinţă. 

Pentru care motiv, surprins și amuzat, Michael primi o 
invitaţie la serată, scrisă în termeni atât de amabili încât fu 
convins - fără a avea dreptate - că unul dintre invitaţi, 
scuzându-se în ultimul moment, Lady Moya l-a rugat să 
vină, pentru a nu fi treisprezece la masă. 

Invitaţii erau cu mult mai plicticoși, decât crezuse Moya. 

Sir Ralph Sapson era amuzant, însă în felul său, care nu 
era deloc acela al lui Moya. Acesta era un bărbat tânăr, 
puternic și frumos, fantastic de bogat și după cum spunea 

tatăl ei, plin de calităţi. Deci aici un cuvânt hotărâtor nu a 
fost spus. Se știa, în special lord Flanborough, că sir Ralph 
dorește o alianță mai intimă, cu familia Flanborough, decât 
aceea de afaceri. 

Ceilalţi musafiri erau și mai puţin interesanţi decât sir 
Ralph. Erau printre ei, trei alţi membrii ai noblimii: 
bătrânul lord Katstock care făcea politică și care fusese 
odată Subsecretar de Stat - nu prea se știa la ce 
departament; marchizul de Cheddar, care era sportiv și 
avea idei personale asupra hrănirii câinilor de vânătoare; 
Lord Dumburton, militar foarte sărac și, după cum se 
spunea, foarte răutăcios. Restul societăţii masculine era 
format din industriași și financiari printre care și Mr. 
Reginald Boltover care, cunoscându-l pe Michael, tresări 
ca un vinovat. În timpul mesei, el nu se interesă de nimic 
ce se-ntâmplă și se așteptă, cu inima bătândă ca Michael 
să dea pe faţă rușinosul său secret. Mai erau și două sau 
trei doamne. 

Michael avea impresia că uriașe servitoare le-au 
îmbrăcat cu râuri de diamante și coliere de perle. O altă 
doamnă, slabă și provincială, nu se făcea remarcată de 
societate, decât printr-un nas îngrozitor de coroiat. 

— Vrăjitoarea şi-a uitat mătura, spuse Michael la 
urechea lui Moya. 

— O are în vestiar, răspunse ea. Cu toate acestea, este o 
femeie cumsecade, nenorocirea este că trage tabac. 

Michael cunoștea toate persoanele prezente, sau era 
cunoscut de ele. 

— Ce idee nostimă ai avut să intri în cadrele poliţiei, 
Pretherston! spuse Sir Ralph, cu acel aer protector pe care 
îl întrebuința ori de câte ori, avea de-a face cu cineva, mai 
puţin bogat ca el. 

— Ce idee nostimă ai avut D-ta, să intri în comerț și să-ţi 
deschizi o dugheană, îi întoarse Michael. 

Sir Ralph surâse indulgent. 

— Trebuie să ne câştigăm în mod cinstit viaţa, spuse el. 

Îmi închipui că aluzia la dugheană se refera la magazinele 
mele de comerţ en détail ale produselor coloniale? Acestea 
aduc 100.000 lire pe an, Pretherston. 

— Pentru asta ai probabil 100.000 de motive de a vinde 
marmeladă proastă, spuse Michael. Am renunţat de a mai 
cumpăra ceva la d-ta. 

— E trist, e foarte trist, spuse Sir Ralph, încercând să 
glumească. Mai încearcă încă odată, și ne vom da toată 
silința, de a te satisface. 

— Mai am încă o reclamaţie împotriva d-tale, spuse 
Michael (nu-l simpatiza de fel pe Sir Ralph Sapson). Am 
plecat zilele trecute, cu trenul la Seahampton, a fost 
incomod și nu era spălat de o lună, și a ajuns cu un ceas 
întârziere. Această societate de căi ferate este încă una din 
exploatările D-tale lucrative, nu-i așa? 

— Mi s-a spus că am oarecare interese în această 
afacere, spuse Sir Ralph surâzând lui Lady Moya, dar, 
dragul meu Pretherston trebuie să-ţi dau un sfat bun dacă 
un tren ajunge cu întârziere, trebuie să te plângi poliţiei. 

Gluma îl distra grozav, el râse din toată inima, ceea ce 
obligă să explice și celorlalţi 14 comeseni schimbul de 
glume, căci ei erau doritori să-i împărtășească veselia. 

Michael trebuia să plece devreme. 

— Aș fi dorit atât de mult să rămân și să joc bridge cu 
Dumneavoastră! se scuză el. 

— Michael ești îngrozitor, spuse tânăra fată. 

— Îngrozitor? întrebă mirat Michael. 

— Da, ai devenit atât de practic; n-ai fost întotdeauna 
așa. 

— Şi D-ta n-ai detestat întotdeauna acest fel de a fi, îi 
răspunse el râzând. 

Ea sperase - nu știa prea bine ce anume sperase - dar 
noul Michael, era atât de opus celui pe care-l cunoscuse, 
că-i venea să plângă de necaz. Dispărută, nepăsarea lui de 
altă dată; dispărută preferința lui pentru paradoxe (cel 
puţin pentru a necăji invitaţii); dispărută adoraţia, care 

altă dată i se citea în ochi. Ea avea impresia că el își bătea 
tot timpul joc de ea și aceasta îi mărea indispoziţia. 

— Nu te găsesc deloc drăguţ astă seară, spuse ea. Ai să 
ne vizitezi mai des? 

— Dacă vei pierde un colier de perle, sau dacă 
servitoarea D-tale te va înșela la socoteală, telefonează 
inspectorului Pretherston, biroul de la Scotland Yard, și 
într-o clipă voi fi aici. 

— Vasăzică nu dorești să ne revezi? spuse ea enervată. 
Regret de a te fi deranjat astă seară. 

— Din partea mea, sunt încântat. 

După plecarea lui Michael, Lady Moya n-a fost o 
tovarășa plăcută pentru Sir Ralph. Orice femeie ar 
înţelege-o: ea nu-l iubea. Ea simţea chiar antipatie pentru 
el; într-adevăr, ea îl invitase pe Michael doar pentru a-i 
demonstra indiferența sa. Dacă Michael ar fi fost cât de 
puţin atent cu ea, dacă ar fi arătat cât de puţin dorinţa de 
a relua vechile lor relaţii ea ar fi resimţit o imensă 
satisfacție respingându-l și l-ar fi părăsit, satisfăcută de a 
ști veșnic legată de ea pe un bărbat faţă de care nu avea 
cel mai mic sentiment (întocmai femeilor, cărora le oferi o 
rochie, o pălărie, o bijuterie, un bărbat și care răspunde 
mereu: „nu aveţi altceva?”). 

Era atât de indiferentă față de Sir Ralph că acesta o 
întrebă dacă nu e cumva bolnavă, ceea ce adus după sine 
migrena salvatoare. 

— Ar trebui să ai grijă de Moya, Flanborough, spuse el 
gazdei sale, plecând. Mi se parte că nu se simte prea bine. 

— Am observat, spuse conştiincios tatăl, deși n-a 
observat nimic de felul acesta (tot ce observase, a fost că 
Moya era bosumflată). Ești foarte perspicace Sir Ralph. 

— Sunt puţin psiholog, admise Sir Ralph, toată viaţa am 
studiat psihologia, ea e aproape un viciu la mine. Când 
cineva intră în biroul meu, nouă din zece cazuri, îi cunosc 
caracterul, felul său de viaţă și aptitudinile sale, înainte 
chiar, să fi deschis gura. 

— Acesta e un dar preţios, spuse Lordul în mod solemn. 

Sir Ralph era într-o dispoziţie foarte bună în acea 
seară.* În timpul scurtei întrevederi avută cu viitorul său 
socru, nu numai că a primit o tacită confirmare a admiterii 
sale în sânul familiei de Flanborough; dar au pus la cale, 
bazele unei afaceri foarte avantajoase, afacere care trena 
de 12 luni și care se rezuma la cele ce urmează: 

Lordul Flanborough era Președintele Consiliului de 
Administraţie al Austral-African Steamship Company care, 
transporta pasageri și marfă din Cap până la Plymouth. Sir 
Ralph era Președintele Consiliului de Administraţie al 
London and Seahampton Railway şi al Seahampton Dock 
Improvement Company. Docurile s-au dezvoltat mult mai 
repede decât comerțul din acel port. Înțelegerea era 
simplă (și mult mai „romantică” decât căsătoria care nu 
era pentru a spune adevărul decât o parte secundară): 
vapoarele Austral-African Steamship Company vor părăsi 
fără nici o rușine Plymouth și Liverpool pentru a sosi și 
debarca mărfurile și pasagerii la Seahampton. Înțelegerea 
satisfăcea ambele părţi, deoarece Lord Flanborough avea 
unele participatii în afacerea docurilor în Seahampton. 

Afară era frig. Luna era plină. Începea îngheţul. Mașina 
lui Sir Ralph aștepta. El spuse șoferului să plece acasă, 
căci vroia să meargă puţin pe jos: Sir Ralph locuia în Park 
Lane, deci avea un kilometru bun de parcurs; iar dispoziţia 
sa îi cerea acest exercițiu, cu care, nu era obișnuit. El 
ajunse în faţa porţii sale, și vroia tocmai să sune, când se 
auzi strigat. Urcând scările exterioare el observase o 
mașină mare în pană, cu farurile iluminate și șoferul, 
lucrând la ea. 

— Mi-e teamă că nu mă recunoașteţi, spuse o voce 
dulce. 

Sir Ralph își scoase pălăria. 

De o somptuoasă eleganţă, tânăra doamnă care se găsea 
în faţa lui aparţinea fără nici o îndoială societăţii bune. 

Ralph, aruncându-i o privire de cunoscător, îi evaluă 

haina de hermină la circa 1000 lire sterline. Un simplu 
colier de diamante, era unica bijuterie pe care o purta. 

— Ne-am mai întâlnit odată la Paris, spuse timid tânăra 
femeie. Mi-aţi fost recomandat în foaierul... 

— Chiar așa, în foaierul Operei, spuse Sir Ralph care, 
între altele, era un protector al artelor. 

Ea consimţi vădit mulțumită, ceea ce Sir Ralph, flatat, nu 
omise să observe. 

— Mașina mea este în pană, spuse ea. Aș putea să 
îndrăznesc să vă cer ospitalitatea? E atât de frig afară. 

Ea își strânse și mai bine haina de blană. 

— Cu cea mai mare plăcere, spuse Sir Ralph cu căldură- 
n glas, dar știți stau ca un celibatar, spuse el râzând. 

El sună și poarta se deschise numaidecât. 

— Fă lumină în salon, spuse el servitorului sau. Focul 
arde? 

El răspunse afirmativ. 

— Ce aș putea să vă ofer? Cafea, porto? 

Ea își trase un fotoliu în faţa căminului și își puse 
pantofii ei mici și albi pe paravanul de argint care se găsea 
în faţa focului. Ea își întinse mâinile-i fine spre flăcări și Sir 
Ralph observă că nu poartă verighetă. 

— Scuzaţi-mi impoliteţea, dar nu-mi pot reaminti numele 
Dumneavoastră, spuse el, după ce valetul ieși. 

— Vă scuz, numele meu e atât de barbar, spuse ea 
râzând, sunt prinţesa Bacheffsky. 

— Da, desigur! exclamă Sir Ralph cu căldură, îmi 
amintesc foarte bine acum. 

Pentru a-l scuza trebuie să recunoaștem, că prinţesele 
rusoaice nu sunt păsări rare la Paris și apoi el avea o 
memorie foarte proastă pentru numele străine. 

— Sunt cam indiscretă, spuse prințesa, și pentru prima 
dată el observă că ea vorbea cu un ușor accent străin, dar, 
ce vreţi, aveam de ales sau de a rămâne afară în frig sau să 
profit de ocazia care mi s-a prezentat. Nu v-aţi schimbat 
deloc de când nu v-am văzut, sir Ralph. Sunteţi unul din cei 

mai importanţi oameni de afaceri ai Londrei, nu-i așa? 

— Sunt proprietarul câtorva întreprinderi, spuse sir 
Ralph cu modestie. 

Ei vorbiră despre Paris, pe care Sir Ralph îl cunoștea, și 
despre Rusia pe care o vizitase odată și despre Londra. Se 
aduse cafeaua, și câteva momente mai târziu, șoferul veni 
să anunţe că pana a fost reparată. 

— Înainte de a pleca daţi-mi voie să vă cer o favoare, 
spuse ea încurcată jucându-se nervoasă cu unul din inelele 
ei. 

Sir Ralph observa această jenă cu surpriză. 

— Nu trebuie decât să vă formulaţi dorința, Prinţesă 
pentru a fi satisfăcută, spuse el galant. 

Ea ezită o clipă, mușcându-și nervoasă buzele. 

— Trebuie să vă fac o mărturisire. Știu, că sunteţi un om 
de onoare (Sir Ralph se-nclină), nu mă veţi trăda. Sunt la 
Londra, dar nimeni nu o știe. 

Ea îl privi temătoare în timp ce îi făcea această 
confidenţă. 

— Înţeleg, spuse Sir Ralph, ceea ce nu era adevărat. 

— Aţi observat probabil - vă știu un observator foarte 
atent - că nu port verighetă. Ei bine (ea ezită din nou), 
Dimitri și cu mine, suntem certati, și nu vreau să-l văd. Nu 
m-am dus la Ambasadă și n-am vizitat pe nici unul dintre 
prietenii mei. 

— Puteţi fi sigură, spuse Sir Ralph, că secretul 
Dumneavoastră nu va fi aflat de nimeni. Trebuie chiar să 
adaug, că este prima dată că mi se fac destăinuiri atât de 
delicate. 

— Am știut că pot avea încredere în Dumneavoastră, 
spuse ea, strângându-i călduros mâna. Am închiriat un 
apartament mobilat în Half-Moon Street. Locuiesc acolo 
împreună cu doamna mea de companie. Dacă un bărbat 
ocupat își poate pierde puţin din timpul său preţios, eu 
sunt întotdeauna acasă între patru și cinci. 

— Cu cea mai mare plăcere voi reînnoi această 

cunoștință, spuse Sir Ralph, sărutându-i mâna. 
El se duse la culcare, mai satisfăcut ca oricând de 
persoana lui. 

CAPITOLUL VIII 
UN ARTIST VORBESTE DESPRE 
SINE 


Nici un bărbat n-a înţeles vreodată femeia, pentru 
simplul motiv că femeia este o enigmă de neînțeles chiar și 
pentru celelalte femei. Dacă ea n-ar fi fost așa, și dacă 
surorile ei ar fi fost capabile de a-i ghici secretele, aceasta 
s-ar fi grăbit să le spună primului bărbat întâlnit în cale. 

Lady Moya Felton poseda aceste două calităţi, care se 
găsesc atât de rar întrunite la o singură persoană: 
frumuseţea și inteligenţa. Ea se îmbrăca bine, vorbea bine, 
se prezenta bine. Ea a fost crescută la Newnham, un 
colegiu de unde ies în mod obișnuit persoane care sunt 
ceva mai puţin decât femei și ceva mai mult decât păpuși și 
care au absorbit atâtea cunoștințe că ele nu mai văd viața 
decât prin prisma manualelor. Unele își continuă toate 
viața lor, foarte sigure de ele, trăind izolate prin cele 
învăţate în cărți și nedezminţind niciodată erudiţia lor de 
papagali; celelalte se dau bătute, în faţa adevărurilor 
concrete pe care viața cea de toate zilele le-o servește și 
devin o persoană încântătoare și folositoare în societate. 

Moya cunoștea viaţa atât cât îi era necesar pentru 
mulțumirea ei sufletească. Ea se opri la ultima lecţie aceea 
a sacrificării acelei mulțumiri sufletești, dar era o persoană 
eminamente plăcută care nu discuta niciodată despre 
biologie și nu făcea niciodată aluzie la filozofiile puţin 
valoroase care i-au fost predate în colegiu. Acesta era 
motivul pentru care era suportabilă. Înţelegând instinctiv 

că educaţia primită la Newnham nu putea fabrica decât 
învățătoare bigote, ea lăsa să i se întrezărească cultura 
mai mult decât și-o arăta. 

În ciuda echilibrului ei mintal ea poseda un secret 
vinovat pe care îl ascundea în fundul sufletului său și de 
care se simțea rușinată când îl punea faţă în faţă cu 
rațiunea sa. 

Moya era o visătoare, ea avea aventuri... uimitoare cu 
personaje minunate, de fiecare dată când se plimba pe jos 
sau conducea mașina ei. In intimitatea mașinii ei 
impozante, ea își povestea romane cu femei și bărbaţi care 
n-aveau nici o legătură cu acei pe care în cunoștea și care 
nici măcar nu semănau cu ei. Ea s-a găsit astfel în situaţii 
atât de absurde și imposibile, că un foiletonist cât de 
simplu, n-ar fi îndrăznit niciodată să inventeze. Personajele 
visurilor ei nu trebuiau, să aibă nici un punct comun cu 
cele reale, căci dacă ar fi găsit cea mai mică asemănare cu 
ele ea le-ar fi respins și le-ar fi înlocuit cu altele și mai 
fictive, încă și mai îndepărtate de orice asemănare posibilă 
cu prietenii și cunoștințele din lumea reală. 

Ea putea în felul acesta, în același timp visa și accepta în 
liniște o căsătorie atât de prozaică, ca aceea care o va uni 
cu un Sir Ralph Sapson, lucru care părea inexplicabil. 

Pentru un logodnic, Sir Ralph era ciudat de neglijent. O 
singură dată, după cererea atât de rece în căsătorie, a 
venit să facă o vizită lui Lady Moya. Trebuie de admis, 
pentru a-l scuza, că a evitat demonstrațiile de tandreţe 
care  întovărășesc chiar și  logodnele cele mai 
convenţionale, căci el a mers direct la scopul său, 
chestiunile materiale. Aceasta a fost tot ce putea dori 
Moya, ea ar fi fost încurcată la gândul că o ființă 
omenească ar fi putut să se apropie, chiar de departe de 
extravaganţele, irealitatea și imaterialitatea prietenilor ei 
imaginari. Este curios că în viaţa reală, nu i s-a întâmplat 
lui Lady Moya nicio aventură, până la o săptămână înainte 
ca ea să se fi logodit cu Sir Ralph. Aceasta s-a întâmplat 

într-un fel ciudat. Ea a fost cu mașina până în Leicester 
Square pentru a vedea o expoziţie de tablouri. Acesta era 
un eveniment tipic londonez care, de la o zi la alta, 
lansează, făcând celebru un nume care până atunci era 
cunoscut doar de un cerc restrâns de iniţiaţi și complet 
neștiut de ceilalți simpli muritori. Ea intră în galeria cu 
tablouri care era complet pustie. Nu era un om acolo, afară 
de un singur tânăr și o tânără, mică și cu un aer înţepat 
care, preocupată, purta sub braţ portretul logodnicului ei. 

Moya începu să examineze conștiincioasă tablourile, 
remarcabile în special prin coloritul și atmosfera lor. 
Artistul era cu adevărat un pictor de atmosferă, tablourile 
sale nu erau chiar decât atmosferă. Tânăra fată continuă 
atentul său examen, privind fiecare oroare atârnată pe 
perete urmărind titlurile din catalog și sforțându-se să 
înţeleagă misterioasele intenţii pe care autorul a vrut să le 
redea. 

Ea se întoarse pentru a vedea ce efect aveau aceste 
picturi asupra celuilalt vizitator. El privea cu un aer 
întunecat un mare tablou reprezentând, dacă catalogul 
spunea exact un „vânt albastru pe o colină verde”. Pălăria 
sa era trasă pe ceafă și mâinile lui adânc băgate în 
buzunarele de la pantaloni. Cu cât privea mai mult „un 
vânt albastru pe o colină verde” cu atât părea mai 
morocănos și nenorocit. 

Tânăra fată ajunse încetul cu încetul lângă el, ea nu se 
gândea că, cu toată prezenţa tinerei fete la catalog, el va 
îndrăzni să-i vorbească. Și cu toate acestea, el îndrăzni: 

— Ce gândiţi despre acesta? întrebă el, fără să întoarcă 
capul. 

Luată prin surprindere, ea dorea să fie rece și 
convenţională. Ea îl măsură pe tânărul bărbat și acesta nu- 
i displăcu. El era foarte blond, bine făcut și avea cei mai 
albaștri ochi pe care i-a întâlnit vreodată la un bărbat. El 
nu era ras, gulerul nu era prea curat, dar hainele aveau o 
tăietură elegantă. Venea cu siguranţă de la Oxford. 

— Îl găsesc mai mult sinistru, spuse ea. 

— Aceasta este și părerea mea, aprobă el cu energie. 
Cred că „sinistru” e cuvântul potrivit. Și ca operă de artă, 
ce efect vă produce? 

Ea ezită. Ea cunoștea bine jargonul de „atelier” și putea 
vorbi curent despre atmosferă, colorit și de lumină. Pe 
scurt, ea cunoștea destui termeni tehnici, pentru a putea fi 
critic al artelor pentru un jurnal oarecare. 

— Ca operă de artă, spuse ea, este original și puţin 
excentric! 

— Excentric? întrebă el feroce. 

El tot mai privea tabloul și nu întorsese încă capul în 
direcţia ei. 

— Cu sinceritate, răspunse ea, găsesc că sunt 
monstruozităţi. 

El încuviinţă din nou. 

— Sunt cu totul de acord cu dumneavoastră, spuse el, și 
știu mai bine ca oricine altul că sunt monstruozităţi: Eu 
sunt acela care le-a pictat. 

Moya rămase mută de uimire apoi: 

— Sunt mâhnită din cale afară, începu ea. 

— Şi eu sunt mâhnit din cale afară, de a fi pictat astfel 
de lucruri, răspunse el, nu regret de a le fi expus căci, toţi 
prietenii mei le-au găsit minunate. Desigur, sunt foarte 
fericit de a fi constatat că prietenii mei sunt slabi de îngeri. 

El întoarse capul și o privi. Fu surprins la rândul său. 

— Ei bine, spuse el privind-o mirat, am crezut că sunteţi 
mai îi vârstă. 

Ea râse. 

— Adevărul e că, nu v-am privit, destăinui el. Cum poţi 
să te mai uiţi la orice altceva, când ai ororile acestea în 
faţa ochilor? Ascultă Emma! 

Din fericire tânăra fată cu programe, se uita spre el, ea 
înţelese în felul acesta că el i se adresa ei. 

— Fac prinsoare că te cheamă Emma. 

— Nu, domnule, răspunse ea sever, mă cheamă 

Evangeline. 

El se întoarse spre Moya: 

— Am strigat-o Emma și ea se numește Evangeline. 
Numeam acestea tablouri și sunt niște mâzgălituri! Ce v-a 
decis să veniţi la această expoziție? 

— Am citit o critică ieri, într-un ziar. 

— În Megaphone? întrebă el agresiv. 

— Da și era foarte elogioasă, mi se pare, spuse ea. 

El încuviință. 

— Eu am redactat-o, spuse el fără rușine. 

El se întoarse către tânăra cu programele. 

— Spune patronului d-tale să închidă Galeria, să 
împacheteze tablourile și să mi le trimeată acasă. 

— Dar, spuse alarmată Moya, sper că stupidele mele 
reflecţii n-au fost hotărâtoare în decizia dumneavoastră. 

— Nu, nu este din cauza stupidelor dumneavoastră 
reflecţii, ci din cauza a lor mele. După cum vedeţi, în 
realitate, nu știu să pictez. Nu cunosc nici cel mai mic 
lucru în artă. N-am primit niciodată niciun fel de educaţie 
artistică. N-am studiat niciodată la niciun maestru. Sunt 
om genial. Și iată operele de artă. Ramele costă enorm de 
scump și am cheltuit nu știu câţi bani cu tuburi de culori. 
Găsești tot ce vrei în ele - el arătă la tablourile atârnate pe 
perete - afară de iscusinţă. 

Ea murmură o convenţională expresie de simpatie, dar 
ceea ce aștepta el nu era simpatie, ci o condamnare. El 
părea să găsească o consolare în nenorocul său și era vădit 
o satisfacţie ce-i oferea propria sa judecată. 

Fi ieșiră împreună din galeria de tablouri. Moya era 
surprinsă, de repeziciunea cu care se infiltrase în cele mai 
intime aspirații și dezamăgiri ale unui străin și faptul că ea 
împărtășea cât de putin tristeţea lui, o umplea de uimire. 

— Vă cunosc, spuse el, întrerupând o ironică dizertaţie 
asupra artei, sunteţi Lady Moya Melton of Peltow. 

— Felton, îl corectă ea amuzată. 

— Da, așa e, Felton, aprobă el am văzut portretul 

dumneavoastră la Salon. Era destul de prost. 

— În genere, a fost găsit bun, spuse ea cu timiditate. 

— De fapt, ce știu eu despre artă? Aceasta mașină de lux 
e probabil a dumneavoastră, spuse el arătând mașina cea 
mare. 

— Într-adevăr, e a mea. Tatăl meu mi-a dăruit-o la 
aniversarea celor douăzeci și cinci de ani ai mei. 

Ei examina cu atenţie mașina. 

— Nu știu dacă mă pricep tot atât la automobile ca în 
artă, spuse el, o credeam altă dată. Ori cum ar fi, un lucru 
e sigur: este o mașină frumoasă. 

El îi deschise portiera. Tânăra fată îi întinse mâna. 

— Încă odată, spuse ea, va rog să mă scuzaţi pentru 
chestia cu tablourile. 

— Dar nu-i nevoie, răspunse el cu căldură. 

Ea se gândi o clipă. 

— Pot să vă conduc undeva? 

El își frecă bărbia. 

— Dacă cunoașteţi un lac frumos și tare profund în care 
un om se poate îneca la sigur, v-aș rămâne îndatorat dacă 
m-aţi conduce la el, spuse el grav, dar văzând-o alarmată, 
el râse - nu știți probabil cum mă cheamă. 

Într-adevăr, ea nu o știa, și în timpul convorbirii, ea 
încercase să-i descifreze numele de pe catalog. Ea citise 
ceva în genul lui „Brixel”. 

— Fonso  Blaxton, spuse el deodată. Fonso este 
diminutivul lui Alfonso, un pronume cam ridicol, nu-i așa? 
El se potrivește de minune unui artist. Dacă doriţi să-mi 
trimiteţi flori, locuiesc în Oxford Chambers. 

El îi strânse mâna, îi ajută să se urce în mașina și închise 
portiera. El rămase nemișcat un scurt moment apoi își 
puse pălăria și dispăru, înainte chiar ca ea să îi pornit 
mașina. 

În timp ce conducea, Moya era atât de preocupată că, 
nici nu observă că trecu pe lângă Sir Ralph Sapson și 
eleganta sa prietenă. Ea nu recunoscu pe Sir Ralph decât 

după ce acesta o salută. Tovarășa sa, de un șic perfect, se 
feri, cu ajutorul umbrelei sale așa de bine că Moya n-a 
putut să-i vadă obrazul. 

— Cine este această persoană? 

Sir Ralph surâse cu un aer afectat: 

— Lady Moya Felton, prinţesă, răspunse el. 

— Ah! logodnica dumneavoastră, spuse tânăra femeie. 
Ce plictisitor lucru să fii aci incognito! Cât de mult aș fi 
vrut s-o cunosc! 

— Poate că într-o zi... spuse Ralph. 

— Aș dori așa de mult s-o cunosc! murmură tânăra 
femeie, dar vă rog, continuaţi, mă interesează atât de mult. 
Încep să înțeleg, pentru ce dumneavoastră Englezii, reușiți 
așa de bine în afaceri. Se pare că cunoașteţi cel mai mic 
detaliu al întreprinderilor dumneavoastră. 

— Da de unde, protestă Sir Ralph, bine dispus, de fapt 
sunt un imbecil dar, într-adevăr trebuie să ai o idee despre 
afacerile pe care le conduci. 

— Vă găsesc foarte modest! spuse ea ridicând din 
sprâncene. Cum, vreţi să spuneţi că cunoașteţi organizaţia 
companiei dumneavoastră a căilor ferate de la A până la Z? 

Sir Ralph își mângâia gânditor mustăţile. 

— Câteodată faci niște afaceri sau iei răspunderi pe care 
n-ar trebui să le iei deoarece n-ai calitatea de a le lua, 
spuse el confuz, dar „trenul de aur” este în întregime 
invenţia mea. 

— N-aș fi crezut niciodată că comerțul ar putea să fie un 
lucru atât de romantic, spuse prinţesa, apoi schimbând 
discuţia: n-aţi vrea să spuneţi șoferului dumneavoastră să 
întoarcă, sunt obosită. 

El se aplecă, dădu instrucţiuni șoferului și mașina se 
întoarse. 

— Mă bucură ideea pe care aţi avut-o, spuse el. 

— Şi care e motivul? întrebă ea. 

— Aţi remarcat poate un tânăr cu o pălărie gris vorbind 
unei doamne, care era într-o trăsură? 

Ea dădu din cap. 

— Este un tip sinistru, spuse Sir Ralph, este un detectiv, 
anume Michael Pretherston. El e chiar fratele Lordului 
Pretherston. Nu ţin de fel să-l întâlnesc - în afară de faptul 
că ar putea să vă recunoască cu toată voaleta atât de 
deasă care ascunde atâta graţie, adaugă el galant. 

— Mai povestiţi-mi ceva despre „trenul de aur” spuse ea. 

Bine dispus, Sir Ralph, dădu toate explicaţiile cerute. El 
povesti despre Docurile din Seahampton; cum, în curând 
marile vapoare vor acosta acolo și traficul va crește 
simţitor. 

— Vom transporta tot aurul provenind din minele sud- 
africane, spuse el pe un ton impresionant. Desigur, noi 
trebuie să fim cu ochii în patru, deși pericolul nu este mare 
în Anglia. 

„Trenul de aur” se compune, de fapt din două vagoane - 
seifuri pe roţi. Pe din afară nu se deosebesc de celelalte 
trenuri de marfă; în realitate, sunt făcute din oţel pentru a 
fi la adăpostul atât al hoţilor cât și al focului. Nimic nu li se 
poate întâmpla, ar ieși nevătămate chiar în urma unui 
accident. Mai mult, cel mai buni mecanici ai Companiei 
sunt desemnaţi pentru a conduce trenul. 

— Ce minunat! exclamă tânăra fată extaziată. Şi desigur 
aţi stabilit un orar detailat? 

El scoase un carnețţel cu notițe din buzunar. 

— Vi-l voi arăta pe acesta, spuse el solemn. 

— Veţi avea o idee câtă muncă necesită punerea în 
funcțiune a unui tren special, continuă el. Aici este orarul 
și acolo, numele șoferului, al mecanicului, al șefului de 
tren și al paznicilor. 

Ea privi carnetul. 

— Nu pot citi prea bine scrisul dumneavoastră, spuse ea 
râzând. Familia mea este foarte conservatoare, și în tot 
timpul tinereţii mele, tatăl meu mi-a interzis să învăţ 
alfabetul latin. Văd însă, că este un document foarte 

minuţios. 

Ea îi înapoie carnetul suspinând. 

— Sunt într-adevăr tare proastă, spuse ea, cifrele m-au 
plictisit întotdeauna și văd că dumneavoastră vă place 
tovărășia lor. Nu pot suferi să scriu, dar văd că 
dumneavoastră vă place aceasta. Carnetul e plin de litere 
și cifre. Nu înţeleg oamenii cărora le place să scrie, pentru 
mine a fost în totdeauna o tortură să scriu o simplă 
scrisoare. Gândurile îmi vin mereu prea repede, tocul nu le 
poate ajunge din urmă. 

Ea luă o bucată de hârtie și un creion. 

— Vă voi arăta ceva, spuse ea. 

Ea începu să scrie repede, ţinând bucata de hârtie pe 
genunchi. Sir Ralph, înmărmurit, o privea cum umplea 
toată hârtia. 

— lată, spuse ea triumfătoare, e tot ce pot face mai bun! 

— S-ar spune că e stenografie, spuse el. 

— E un fel de stenografie rusească, spuse prinţesa. Sunt 
atât de leneșă că mă servesc de ea, pentru a scrie ceea ce- 
mi trece prin cap. Secretara mea este singura persoană din 
lume care poate înţelege aceste semne și ea mi le 
transcrie. Fac acest lucru fiindcă detest să scriu. 

— Sunteţi cu adevărat foarte inteligentă, prinţesă. 

Ea îi strânse braţul prietenește. 

— Nici nu știți, cât de inteligentă sunt, spuse ea și 
amândoi începură să râdă. 

CAPITOLUL IX _ 
O ADUNARE INTRERUPTA 


Colonelul Westhanger se uită la ceas. 

— Ea este în întârziere cu douăzeci de minute, spuse el. 

Gregori își făcu o nouă ţigară și ascultă plin de 
curiozitate pe doctorul Garon Philippe, care tot 
mângâindu-și barba îngrijită, avea o discuţie aprinsă cu un 
bărbat palid, între două vârste, care se lăsa strigat Mr. 
Cunningham, dar pe care poliţia îl cunoștea ca un 
remarcabil spărgător de case de bani. In afara domnului 
Millet tot Crime Street era acolo. „Episcopul” cu un aer 
blazat juca bezigue!” cu Francis Stockmar. Jaques Colling, 
cu aerul unui om fericit de a-și fi cumpărat o casă la ţară, 
citea gazeta. Mr. Mulberry, bărbat respectabil, cu ochi de 
câine bătut, discuta despre arhitectura Renaissance cu 
celălalt Stockmar. Colonelul se plimba nerăbdător prin 
cameră, oprindu-se din când și când pentru a spune câte 
un cuvânt unuia sau celuilalt. 

Se auzi un zgomot ușor venind din etajul inferior. 
Colonelul se îndreptă spre ușă. 

— Iat-o, spuse el și se duse pe scară în întâmpinarea 
Katiei. 

Ea era îmbrăcată într-un tailleur de culoare închisă și 
purta o vulpe argintie, pe care o dezbrăcă când intră în 
cameră. De remarcat este faptul că colonelul, care având 
tot motivul să se plângă de inexactitatea ei, nu-și arătă 
supărarea cauzată prin întârzierea ei decât spunându-i că 

crezut că ea se va întoarce mai de vreme. 

Ea îi cercetă pe cei adunaţi în cameră. 

— Unde este Millet? întrebă ea. 

— Millet lucrează la telegrame, răspunse colonelul. 

Ea păru satisfăcută. 

— Toată lumea pregătită? întrebă ea. Ai văzut pe 
Boltover, Mr. Mulberry? 

El se îndreptă spre ea cu pași tăcuţi. 

— Un tânăr fermecător, spuse el cu voce tărăgănată, cu 
adevărat fermecător, am avut o lungă discuţie împreună. 

— Şi?... 

— Şi totul e în perfectă regulă. 

Şi scoase din buzunar un plic, din care scoase un 
document pe hârtie timbrată, pe care i-o întinse cu 
gravitate şi respectul unui ambasador, prezentând un 
tratat Reginei sale. Ea parcurse documentul și examină 
grăbită semnăturile din ultima pagină. 

— Foarte bine, spuse ea, dându-i-o înapoi. 

Toată lumea se așeză în jurul unei mese mari, colonelul 
la un cap al mesei iar Kate la celălalt. Ea scoase din poșeta 
ei un mic rulou de hârtie, tăie firul cu care era legat, și 
întinse foile de hârtie în faţa ei. 

Ea strigă pe fiecare din indivizii prezenţi pe nume: și 
fiecăruia îi dădu una sau două hârtii, acoperite de scrisul 
ei. 

— Aveţi timp o săptămână pentru a înţelege bine ce 
cuprind, spuse ea. Într-o săptămână ne vom revedea și îmi 
voi da seama dacă aţi înţeles totul bine. 

Jaques Colling o întrebă din ochi. 

— Dar oamenii? spuse ea, câţi aveţi la dispoziţia 
voastră? 

— Şaizeci, răspunse ei, ham adus în Anglia luna trecută. 

— Oare șaizeci vor fi de ajuns? spuse ea în dubiu. Câţi 
oameni ne-au trebuit pentru Bank of Edinburgh? 

— Era altceva, răspunse Jaques. Trebuiau străpunse 
treizeci de metri de beton. Am întrebuințat două sute zece 

oameni, în echipe de câte treizeci. 

— Șaizeci vor fi de ajuns, spuse ea după ce se gândise. 
Veţi vedea că eu mi-am făcut planurile cu numai cincizeci 
de oameni, dar dacă acei pe care îi aveţi, convin 
întocmai,... 

— Sunt tocmai genul de oameni de care avem nevoie, 
marea majoritate sunt italieni, câţiva francezi și un 
portughez. Este o fericită alegere, ea reprezintă ani întregi 
de organizaţie. 

— Vei găsi acolo toate detaliile, Cunningham, spuse ea, 
întorcându-se spre acest bărbat  morocănos. Am 
stenografiat tot ce-i în legătură cu „trenul de aur”, 
conducătorul său și tot personalul: am toate adresele lor, 
în afară de una singură. Vei găsi a cruciuliţă în fața 
numelui. Cred că adresa este Berne Street, Seahampton, 
dar n-am avut timpul necesar de a verifica. 

— Nu le găsesc prea grele, spuse Cunningham citind 
instrucțiunile. Orarul nu va fi schimbat, sper? 

— Dacă va fi o voi ști, spuse tânăra fată. Fiecare trebuie 
să-și transcrie singur instrucţiunile după propriul său cod. 
Trebuie de procedat repede. 

— Pentru ce atâta grabă? întrebă Westhanger, singurul 
care nu primise un bileţel. 

— Vreau să văd arse toate instrucţiunile înainte că 
părăsesc camera, spuse ea. 

Colonelul încruntă din sprâncene. 

— Dar,...începu el. 

— Vreau să văd arse toate instrucţiunile înainte de a 
părăsi eu camera, repetă ea cu vehementă. 

Unchiul ei bombăni, dar ceilalți bănuiră că un motiv 
serios o determina pe ea să ceară acest lucru. 

Ei începură deci să copieze cu atenţie, unii pe un carnet, 
alții pe foi volante, fiecare întrebuințând prescurtările și 
semnele sale preferate. Pe măsură ce terminau, Kate 
strângea foile de hârtie, îi punea să repete ce au scris, le 
corecta, le completa, apoi când ea le avu pe toate în mână, 

ea se îndreptă spre cămin, le puse în focar și aprinse un 
chibrit. Ea privea cum ardeau; apoi cu piciorul împrăștie 
cenușa. 

— Ești nervoasă? o întrebă ironic unchiul ei. 

— Dar D-ta? îi răspunse ea cu răceală, mi se pare că... 

Deodată se auzi un zgomot în apartament. 

Bărbaţii săriră în picioare. 

— Despărţiţi mesele, șușoti ea. 

Masa la care stătuseră înainte era în realitate formată 
din trei măsuţe mici, pe care le despărţiră unele de altele. 
Cu o dexteritate remarcabilă pentru vârsta lui, colonelul, 
aruncă un covor peste fiecare din ele, puse un ghiveci cu 
flori pe una, o fotografie pe alta. La cea de a treia luară loc 
jucătorii de bezigue. Tânăra fata se așeză la pian, îl 
deschise și începu să cânte din Rigoletto. 

— Cântă, murmură ea. 

Ascultându-i sfatul, Mulberry, fu într-o clipă lângă ea. El 
avea o voce agreabilă; tânăra fată cântă câteva acorduri. 

— Sunt dezolat de a tulbura acest concert, spuse 
Michael Pretherston, din pragul ușii. 

— Aș putea să știu semnificaţia acestei atitudini? spuse 
colonelul Westhanger, cu aroganță, văzând șase polițiști 
năvălind în cameră. 

— Este ceea ce se numește în obișnuit o descindere a 
Poliţiei, spuse Michael. Nimeni să nu miște! Parsons, 
condu D-ta pe acești bărbaţi unul câte unul în camera 
vecină și percheziționează-i într-un fel cât se poate de 
minuţios. Doamnă Gray, adaugă el, adresându-se unei 
femei masive cam la cincizeci de ani, te rog să fi drăguță 
să faci același lucru cu miss Westhanger. 

— Pentru ce nu-mi spui Kate? întrebă ea dispreţuitoare. 
Devii politicos la bătrâneţe, Mike. 

— Miss. Westhanger, repetă el cu duioșie. 

— Şi dacă aș refuza? 

— Atunci, te voi conduce într-un vulgar post de poliţie și 
acolo nu vor mai exista anumite maniere politicoase. 

— Îmi închipui că aveţi un mandat? spuse colonelul 
Westhanger. 

— Dragul meu Colonel, spuse Michael, ai putea să-ți 
închipui D-ta, că am venit aici fără să fi luat în seamă 
această mică formalitate? 

El îi arătă documentul. 

— Şi e semnat de doi magistrali, deci absolut în regulă, 
spuse el cu antren. Parsons, să iei orice document vei găsi. 

— Da, d-le. șef, răspunse bărbatul, și ieși cu prima sa 
victimă, care se întâmplă să fie tocmai docilul Mr. 
Mulberry. 

— Este o situaţie neplăcută, spuse Michael, privind pe 
Kate, traversând camera întovărășită de Miss Gray. 
Ințelegeţi  colonele, exercitarea meseriei noastre are 
câteodată momente penibile. Mi se pare că aveţi domiciliu 
forțat. 

— S-a terminat cu el - bombăni colonelul Westhanger. 

— Scuzaţi, spuse Michael, am fost greșit informat. Aș 
vrea să vă spun două vorbe. 

El îl conduse pe bătrân într-un colţ al camerei, și buna 
sa dispoziţie îi trecu când îl interogă pe colonel. 

— Westhanger, spuse el, cine a crescut pe această fată? 

— Nu vă înţeleg prea bine, spuse el cam obraznic. 

— Cine a făcut din Kate o hoaţă? Aţi înţeles acum? 

— Dacă este hoaţă înseamnă că o îndeamnă instinctul. 
Dar neg că ea ar fi una, sau că ar avea vreun amestec într- 
una din afacerile de care nenorociţii prieteni ar putea fi 
acuzaţi. Nimeni n-a învăţat-o. 

— Ce ciudat sunteţi, spuse Michael, sunteţi, ceea ce se 
numește „imoral”. 

— Caracterul meu personal... începu celălalt. 

— Prin „imoral” înţeleg că, nu aveţi deloc noţiunea 
cuvântului „al tău” sau „al meu”. Cu alte cuvinte sunteţi un 
hoţ înnăscut. Scuzaţi-mă, dar nu e nevoie a face dovadă de 
subtilitate cu Dumneavoastră. Cine a educat-o pe Kate? 

Colonelul surâse. 

— Kate, îmi datorează o oarecare recunoștință. Am fost 
un tată pentru ea, și vă asigur Mr. Pretherston, că greșiţi 
când o credeţi hoaţă. Și pentru ce, mă rog, mă întrebaţi 
toate acestea, spuse el cu bruscheţe. 

— Deoarece, spuse Michael, privindu-l drept în ochi, 
cred că aţi decis să exploataţi în interesul d-tră inteligenţa 
unei copile dotate în mod remarcabil. Cred că, 
Dumneavoastră sunteţi, Dumneavoastră singur, care i-aţi 
deformat complet felul de a vedea lucrurile, că în sfârșit aţi 
distrus complet toată conștiința ei. Nu sunt complet sigur, 
admise el, dar când voi fi.... 

— Când veţi fi?... îl batjocori colonelul. 

— Pentru un motiv sau altul, vă voi arunca la închisoare, 
spuse simplu Michael, și veţi rămâne acolo până la 
sfârșitul vieţii. Voi avea plăcerea de a vă face să vă 
petreceţi ultimii ani ai vieţii în infirmeria închisorii. Cred 
că știți că nu este plăcut deloc acolo. 

Pe colonel îl trecu un fior. Era ceva răutăcios, aproape 
ură, găsea în vocea polițistului. Pentru o secundă, bătrânul 
cedă în faţa energiei lui Michael, apoi izbucni în înjurături, 
provocate în același timp de frică și de furie. 

— Îmi bat joc de amenințările tale! Îţi voi scoate eu 
galoanele tale speţă de poliţist murdar ce ești! Speţă de 
câine turbat! Kate te va învinge pe tine și pe ajutoarele 
tale, cu toate lichelele voastre. Căci ea este hoaţă, tu n-o 
poţi schimba, eu sunt acela care am format-o, da, eu sunt 
acela. Ea va fi triumfătoare, mă auzi și tu, nu vei putea 
niciodată să ne prinzi, nici pe ea, nici pe mine. Eu am 
format-o! Nu mi-e frică de tine -... 

Vocea sa ascuţită tremura de furie și corpul său se 
cutremura din cap până-n picioare. Pumnul său, îndreptat 
spre Michael, era energic strâns. 

— Ea nu e din acelea, pe care s-o poţi vindeca cu psalmi, 
domnule poliţist! M-aţi învins odată. Tu m-ai trimis în acel 
infern, închisoarea din Wandsworth, mă voi răzbuna pe 
tine și pe acei din categoria ta. 

Tu n-ai avut niciodată a face cu o persoană de talia lui 
Kate și ea te va zdrobi, da ea te va zdrobi... 

— Unchiule!... 

El se întoarse și văzu expresia tinerei fete. 

— Ai înnebunit? întrebă ea liniștită. 

El cobori ochii. 

— El m-a făcut să vorbesc, murmură el. 

Michael o privi pe miss Gray, aceasta dădu negativ din 
cap. Cu un semn, o expedie. 

— Nevinovată, spuse el înveselit. 

El îl privi pe bărbatul care mai tremura în faţa sa. 

— Îmi voi aminti cele ce mi-aţi spus, Westhanger și veţi 
auzi vorbindu-se de mine într-una din zilele acestea. 

El se duse spre cămin, căci tocmai observă hârtiile arse. 
El le arătă cu degetul. 

— Încă calde, spuse el, cred cam venit puţin prea târziu. 

El luă puţină cenușă în mână, și o examină la lumină. 
Unul sau două cuvinte din instrucţiunile care mai erau și 
acum puţin vizibile dar asta era tot. Cu toate acestea, el 
puse cenușa într-o cutie și o luă cu el. 

El fu ultimul care plecă. 

— Îţi dau o șansă, miss Westhanger, spuse el, și toţii se 
mirară de politeţțea sa. D-ta ești pe cale să comiţi un delict 
care-ţi poate aduce, mulţi ani de închisoare. În ce constă 
el? Nu știu, dar sunt sigur că, după cum ar spune 
Stockmar, va fi „kolosal”. Puțin îmi pasă, dacă voi aţi 
merge cu toţii la închisoare până la sfârșitul vieţii voastre. 

— Mulţumesc frumos, spuse mr. Stockmar, e foarte 
drăguţ din partea D-tale. 

— Când spun toţi, nu mă gândesc și la Kate. E o copilă 
aproape și dacă măcar unul din voi ar avea puţin simţ 
omenesc în el ar forța-o să iasă din banda voastră. Dacă ar 
fi unul măcar din voi care ar resimţi cei mai mic respect 
pentru mama sa, sau sora sa sau oricare femeie din lume, 
ar trebui să-ncerce să o salveze pe această copilă de ea 
însăși. Am spus tot ce aveam de spus. 


104 


Blajinul Mulberry se așeză la pian și începu să cânte o 
melodie melancolică. 

— Şi acum, vom cânta Imnul 847, spuse el cu înduioșare. 

În. mijlocul hohotelor de râs, provocate de această 
glumă, Michael ieși, întovărășit la distanță de către 
colonelul Westhanger. Acesta nu-și reveni decât când ușa 
se închise în urma nedoritului musafir și când siguranţele 
fură puse la locul lor. 

— Unde e Kate?... 

— Pasărea a zburat, spuse cel mai vrâstnic din fraţii 
Stockmar, ea s-a urcat în pod, pentru a-l înfricoșa pe 
Pretherston! 

La sfârșitul lui Crime Street. Michael își luă rămas bun 
de la subordonații săi, când, liniștea nopţii fu străpunsă de 
un strigăt îngrozitor. Era ca un geamăt care urca și cobora 
în intensitate, trecând de la strigătul ascuţit și îndurerat 
până la un fel de hohot de plâns cavernos. Aceasta tinu 
timp de aproape zece secunde și se opri deodată. 

— Ce-o mai fi și asta? întrebă Parsons, intrigat. 

Michael își scărpina bărbia. 

— Colonelul are o criză de isterie îl lămuri el impasibil, 
dar în realitate, acest strigăt îl intrigă. 

CAPITOLUL X ; 
SIR RALPH PIERDE O PRINTESA 
SI GASESTE UN DETECTIV 


Michael luând din mâinile polițistului cartea de vizită, o 
citi plin de mirare și ridică din sprâncene. 

— Sir Ralph Sapson! spuse el ce dracu vrea și ăsta? 

Polițistul nu răspunse căci nu era nici ghicitor și nici 
măcar perspicace. 

— Să intre, spuse Michael. 

Sir Ralph Sapson nu simtise niciodată nevoia să meargă 
la Scotland Yard pentru a cultiva prietenia cu Michael, aşa 
că vizita sa era puţin cam surprinzătoare. Ralph intră 
grăbit, cu aerul mult mai puţin arogant ca de obicei și 
probabil cam intimidat de greutățile întâmpinate pentru 
ajungerea scopului sau. 

— Trebuie să fii mirat de a mă vedea, spuse el. 

— Dacă această vizită nu-mi va întârzia dejunul, spuse 
râzând Michael, nu văd nici un inconvenient. Ia loc te rog, 
Ralph, și povestește-mi ce te supără. Dar, poate că, adăugă 
el, ca și cum acest gând nu-i venise până atunci, nici nu ai 
vreo supărare? 

— Ba da, Michael, spuse celălalt, scoţându-și cu grijă 
pălăria. Adevărul este că sunt chinuit de două afaceri 
diferite și aducându-mi aminte ce băiat bun ești D-ta și cât 
de amabil ai fost mereu față de mine... 

— Nu spune prostii, îl întrerupse Michael binevoitor, n- 
am fost niciodată amabil cu D-ta și nici nu sunt băiat bun. 
Ai pierdut ceva? 

— Am venit să te consult pentru două chestiuni! reluă 
Sir Ralph Ele sunt independente una de cealaltă și una nici 
nu privește poliţia. Vreau doar să-ţi cer un sfat prietenesc 
referitor la acel subiect. O cunoști poate pe prinţesa 
Bacheffsky? 

— Nu, trebuie să-ţi mărturisesc că n-o cunosc. 

— Ea este soţia prinţului Dimitri Bacheffsky care are 
întinse moșii în Polonia. 

Michael, dădu din cap. 

— Pământul e plin de prințese ai căror bărbaţi au vaste 
moșii în Polonia, spuse el. 

— Am cunoscut-o la Paris, explică Sir Ralph. 

— Când spuneam lumea, mă gândeam la Paris. 

— Ce a făcut? Ţi-a furat ceasul? A 

— Te rog, spuse celălalt, indispus, nu spune măgării. Iţi 
spun că e prinţesă și încă, foarte bogată. S-a certat cu 
soţul ei și a venit la Londra unde ne-am văzut adesea. Ieri, 
ducându-mă s-o invit la o plimbare cu trăsura, am 
constatat că dispăruse fără urme. Şi-a plătit nota 
apartamentului mobilat pe care-l ocupa și a dispărut. 

— Fără nicio îndoială s-a întors la bărbatul ei, spuse 
Michael, sunt lucruri care se-ntâmplă adesea. Nu vei mai 
auzi vorbindu-se de ea, până ce nu va înainta actele pentru 
divorţ, iar atunci, toate jurnalele vor fi pline cu detalii 
despre afacerile, copilăria și maniile D-tale. S-ar putea 
chiar întâmpla ca jurnalele de duminică să-ţi și publice 
vreun portret. 

Sir Ralph clătină din cap disperat. 

— Dacă m-aș fi așteptat la o astfel de interpretare din 
partea D-tale, n-aș fi venit aci, spuse el cu severitate. Nici 
nu poate fi vorba de așa ceva. Prinţesa este o doamnă 
căreia i-am făcut mici servicii și care a avut bunătatea de a 
avea încredere în mine. Asta-i tot. 

— Atunci poate dorești să ţi-o regăsesc? întrebă 
surprins, Michael. 

— Nu, nu-i vorba de asta, spuse Sir Ralph. Această 
poveste are o urmare ciudată. Azi dimineață, m-am întâlnit 
cu un prieten care m-a invitat la masă. Aveam o mulțime 
de treburi și n-am putut să fiu liber mai înainte de ora unu 
fără zece; nu aveam mașină, dar speram să găsesc fără 
prea multă greutate un taxi. Când am ajuns pe stradă, mi- 
am dat seama că ploua cu găleata și deci mi-ar fi fost 
foarte greu să dau de un taxi liber. Eram la câţiva pași de 
metrou și m-am decis să-l iau. 

— Ce eveniment! exclamă Michael, cu admiraţie. 

— Într-un cuvânt, pentru a nu lungi discuţia, reluă Sir 
Ralph, am schimbat direcţia spre Oxford Circus, pentru a 
merge spre Thames Embankment. Și aci începe povestea 
să devie extraordinară, spuse el agitat. In timp ce eu 
urcam scările pe de o parte, prinţesa cobora pe cealaltă 
parte. 

— Nu mai spune? zise Michael, fără să fie deloc 
impresionat. 

— Era modest îmbrăcată, aproape chiar sărăcăcioasă, 
continuă Sir Ralph; am salutat-o, dar mă privi ca și cum nu 
m-ar fi văzut niciodată. 

— Probabil că ai confundat-o, spuse Michael. 

— Aș putea să jur că a fost ea, spuse Sir Ralph cu 
convingere. Mi-a fost imposibil, s-o confund, ea are o mică 
aluniță, tocmai sub urechea dreaptă, detaliu pe care l-am 
văzut cu precizie. 

— Cum?... 

Michael deveni ceva mai atent. 

— O mică aluniţță sub urechea dreaptă, ochi mari 
cenușii, sprâncenele destul de pronunţate, o gură delicată 
și o bărbie rotunjită? întrebă el. 

— Chiar aşa! strigă Sir Ralph înmărmurit, dar 
Dumnezeule, o cunoști, deci? 

— Oh! da, o cunosc, răspunse Michael întunecat. Acum, 
povestește-mi din nou totul despre prințesă. Cum aţi făcut 
cunoștință? 

— Am întâlnit-o la Paris și i-am fost prezentat la Operă, 
răspunse plin de răbdare Sir Ralph. De fapt eu uitasem cu 
totul acest eveniment pană nu mi l-a amintit ea. 

— Ah! iată cum începe povestea! Când ţi-a amintit toate 
acestea? 

Sir Ralph îi povesti în câteva cuvinte întâmplătoarea lor 
întâlnire. 

— Înţeleg, spuse Michael, mașina ei se afla în pană, 
tocmai în faţa porţii D-tale. Cum ai fi putut să reziști 
rugăminţii ei? Toate acestea erau minunat aranjate. lată 
deci, felul în care ai întâlnit-o. Oh! Kate, Kate! 

El dădu din cap. 

— Kate?... întrebă Sir Ralph, nedumerit. În numele 
Cerului, ce tot îndrugi. 

Michael nici nu-i luă în seamă întrebarea. 

— Mă simt obligat să te mai întreb anumite amănunte 
asupra întâlnirilor voastre, căci ai revăzut-o, desigur? 

— Da, am revăzut-o, era o femeie fermecătoare, spuse 
Sir Ralph. 

— Şi nu s-a interesat ea în mod special despre afaceri? 

— Nu, nu prea se pricepea în afaceri. Aici, te înșeli. Vrei 
să mă convingi că era o aventurieră. Nu avea nici o idee 
despre afaceri, strigă triumfător Sir Ralph, căci trebuiam 
să-i explic fiecare lucru de câte trei ori. 

Michael se aplecă, și-l mângâie întocmai ca pe un copil 
rătăcit. 

— Care sunt lucrurile pe care i le-ai explicat? îl întrebă 
el. 

Aici totuși, se încurcă puţin, fie că Sir Ralph nu și-a 
putut aminti fie că n-o vroia. Michael, era așezat la biroul 
său, cu capul în mâini judecând cazul. Mai întâi, 
Flanborough, apoi Boltover și acum Ralph Sapson: ce 
punct comun îi lega? 

— Sunteţi în raporturi de afaceri cu Flanborough, spuse 
el. 

— Adică? întrebă Ralph prudent. 

— Există ceva comun între Societăţile voastre? 

— Ce întrebare curioasă, dragă prietene! spuse Sir 
Ralph. O știi tot atât de bine ca mine că toţi oamenii de 
afaceri de mare anvergură sunt mai mult sau mai puţin 
solidari. Eu mă ocup de căi ferate, de cariere și cu multe 
altele, Flanborough cu navigația și mine de aur. Eu am 
interese în afacerile sale și el are participatii într-ale mele. 

Ca un om inteligent de afaceri nu-i pomeni nimic lui 
Michael de proiectele sale relative la portul Seahampton, 
de liniile ferate care se-mbinau și de „trenul de aur”, căci 
este o trăsătură comună a oamenilor de afaceri, de a ţine 
secret proiectele lor pe cale de realizare. 

— Bine,... spuse Michael, după ce zadarnic așteptase ca 
prietenul său să-i dea anumite lămuriri. 

— Şi care e cealaltă afacere de care vroiai să-mi 
vorbești? 

Acum Sir Ralph găsi mai greu să-nceapă povestirea lui. 

— E referitoare la ceva destul de delicat, Michael, căci 
este în legătură cu onoarea mea. 

— Doamne! Doamne! spuse Michael, cu simpatie și puţin 
cam mecanic; căci, gândurile lui erau ocupate cu o 
problemă mai importantă decât onoarea și cinstea lui 
Sapson. 

— Şi încă mai mult, este vorba de onoarea cuiva pe care 
o admirăm amândoi, spuse stângaci Sir Ralph. lată, 
Michael, sunt logodit cu Moya, nu încă oficial, dar așa este. 
Și natural săptămâna trecută n-am putut s-o văd, atât cât 
aș fi dorit, căci am fost foarte ocupat. 

— Sigur, spuse Michael, tot cu simpatie. Mi-ai vorbit 
despre prinţesă, nu uit acest lucru! 

— Ascultă, ești un om de lume, spuse Sir Ralph roșind și 
ar trebui să mă-nţelegi, orice ar fi, eu n-am putut s-o văd 
prea des pe Moya și ca să-ți spun adevărul - el se grăbi de 
a pronunţa cuvintele - Moya are o aventură! 

— O aventură? repetă Michael încurcat, o aventură, cu 
cine? 

— Îl întâlnește zilnic în Parc și se plimbă pe câmp. 
Oprindu-se pentru a face schiţe, explică Sir Ralph. Nu i-am 
vorbit încă lui Flanborough, dar găsesc dezgustătoare 
lucrurile acestea. 

— Dacă vrei să numești aventură un mic „flirt” al Moyei, 
aceasta n-are nimic dezgustător deși cam neplăcut pentru 
D-ta, spuse Michael. Dacă ai ști cel puţin cum își petrece 
timpul logodnica d-tale, te-ai putea măcar feri să fii expus 
să te lovești de ea, când ești împreună cu Prinţesa. Moya 
are o purtare riscată. Şi cine este flirtul ei? 

— Un idiot de artist spuse grosolan Ralph. Un om care a 
avut o expoziţie de tablouri infecte. El n-are probabil nici 
un leu și este cât se poate de neglijent cu persoana lui. 
Chiar eu singur i-am văzut: el o tratează pe Moya într-un 
fel rușinos iar Moyei pare să-i placă acest lucru! 

— O bate oare, sau ceva asemănător?... întrebă obosit, 
Michael. 

Convorbirea începea să-l plictisească și dorea să fie 
singur, pentru a putea gândi în liniște la noua combinaţie 
pe care o descoperise. 

— O compromite, spuse cu tărie Ralph, o ţine de mână, 
și o strigă „copilule” în public... insuportabil! 

— Poţi avea toată încrederea în Moya, spuse Michael. N- 
ar face niciodată ceva care i-ar compromite viitorul. 

— Cred că e foarte bogată, întrerupse Ralph. 

— E curios câtă importanţă dai banilor. Eu mă gândeam 
la chestiunea socială a viitorului ei. E o tânără persoană 
foarte rezonabilă. Un mic roman nu-i poate face niciun rău 
prea serios, Ralph. 

— Dar, Dumnezeule!... Nu sunt eu logodnicul ei?... spuse 
furios Ralph. 

— Am spus „roman” răspunse apăsat, Michael. D-ta nu 
ești un roman, D-ta ești o afacere. 

Dar Sir Ralph nu se socotea satisfăcut. 

— Poate dacă o întâlnești, îl rugă el, și dacă îi vei 
explica, s-ar putea s-o influenţezi. 

— Nu voi face nimic, spuse decis Michael. Nu Ralph, 
trebuie să-ţi descurci singur afacerile D-tale sentimentale, 
fără ajutorul poliţiei. (Sir Ralph se schimonosi) Nu o 
cunosc destul de bine pe Moya pentru a-i da sfaturi asupra 
unui subiect atât de delicat. Am cerut-o odată în căsătorie 
dar acest lucru nu-mi dă dreptul de a accepta propunerea 
D-tale. Este o chestiune pe care aș vrea s-o limpezesc mai 
înainte de plecarea D-tale, adaugă el în timp ce Sir Ralph 
își lua pălăria și mănușile. Prinţesa ţi-a pus vreo întrebare 
referitoare la o bancă unde D-ta ai fi asociat? 

— Îţi pot răspunde „nu”, fără a șovăi răspunse Sir Ralph. 
După părerea mea, D-ta te înșeli asupra acestei doamne. 

— Cum crezi! spuse Michael cu dispreţ, conducându-l. 

CAPITOLUL XI 
LADY MOYA NU SE MAI 
RECUNOASTE PE SINE 


Sir Ralph ar fi avut mai serioase motive de a fi neliniștit, 
decât se aștepta și decât o bănuia Michael. Amândoi ar fi 
fost lămuriţi asupra situaţiei, dacă ar fi trecut într-o 
anumită duminică dimineaţa prin Cannon Street Station și 
ar fi văzut neliniștea crescândă a lui Mr. Alfonso Blaxton, 
cu cât arătătorul ceasului din gară se apropia de ora nouă. 
Șeful trenului dăduse deja semnalul de pornire când Moya, 
alergând într-un suflet, traversă gara. 

— Regret foarte mult întârzierea, spuse ea gâfâind, dar 
mi se oprise ceasul. 

Trenul se punea deja în mișcare când ei se instalară într- 
un vagon gol de clasa întâia. 

— Mai există la ora trei un alt vagon! spuse el cu 
seriozitate. 

— Am fi avut timp să mergem la biserică! 

— Ce idee bună! Niciodată nu mi-ar fi trecut mie prin 
minte așa ceva, exclamă cu admiraţie tânărul. 

— Dar, de altfel, nici n-am întârziat trenul, spuse ea sec. 
N-ai uitat nimic? 

Ea căută din ochi șevaletul, cutia cu culori și diferitele 
accesorii ce nu lipseau, niciodată la plimbările lor. 

— N-am luat absolut nimic cu mine, răspunse ea cu 
sinceritate. 

— Atunci cum vei putea desena? 

— Nu voi desena, spuse ea, am găsit că această zi e mult 

prea frumoasă pentru a fi pierdută! 

Ea îl privi și râse. 

— N-ai să devii niciodată un artist, spuse ea cu 
severitate. Unde mergem? 

— Cred că am putea merge la Maidstone. Se pot face 
plimbări minunate prin locurile acelea. Am închiriat un taxi 
care ne va aștepta la gară și am plănuit să traversăm 
Sussexul și să mâncăm la Seahampton. 

— Nu vreau la Seahampton, tatăl meu este astăzi acolo! 

Ea ar fi putut adăuga că și Sir Ralph se află acolo, dar 
din motive personale s-a gândit că este mai bine să treacă 
peste această informaţie. Sir Ralph, reprezenta un subiect 
de care găsea că este mai bine să nu vorbească. Ea își 
privi, vădit mulțumită, tovarășul de drum. 

— Niciodată, n-ai arătat atât de bine ca astăzi, îi spuse 
ea, ești bine ras. Pe zi ce trece îţi pierzi tot mai mult 
înfățișarea de artist. 

Un zâmbet îi ilumina obrazul și râse de vioiciune și 
fericire. În timp ce trenul trece pe la periferiile orașului, el 
tot mai râdea încă. Își întinse picioarele pe banca din faţa 
sa și-și caută o ţigară. Ea îl privea plină de veselie în timp 
ce el scoase din buzunar o cutie strident de galbenă, plină 
cu cincizeci de ţigări, din cele mai ieftine, confecționate de 
fabricile din Virginia. Moyei îi trecu prin faţa ochilor, 
porte-cigareturile scumpe în care bărbaţii din societatea ei 
își ţineau preţioasele lor ţigări egiptene sau siriene. 

— Îți plac ţigările? întrebă ea. 

— Cele galbene? Da, destul de mult. 

— N-ai gusturi prea rafinate, glumi ea. De ce nu... 

Apoi se răzgândi și încercă să schimbe deodată discuţia, 
făcându-l atent la priveliștea de afară. 

— De ce nu fumez ţigările „Goldiaced Machinopolos” cu 
un ţigaret de chilimbar împodobit cu diamante?.... insinuă 
el, fiindcă... mica mea Moya, sunt un biet pictor care 
trebuie să muncesc din greu și care a trebuit să 
economisească toată săptămâna pentru a-și putea permite 

această excursie! 

— Iartă-mă, sunt atât de proastă, spuse ea. Mă ierți? 

— Nu te voi ierta, spuse el, decât dacă îţi bagi aceasta 
pentru totdeauna în cap că sunt atât de sărac pe cât de 
bogată ești D-ta. 

— Pentru ce n-am voie să uit acest lucru? întrebă ea. 

— Deoarece, atât timp cât D-ta nu sărăcești, sau eu mă 
voi putea îmbogăţi, ne vom întâlni destul de rar și nu vom 
avea ocazia să facem excursii prea des. 

— Dar ce importanţă au banii? întrebă ea cu o voce 
stinsă. 

I se păru deodată imposibil să vorbească curgător sau 
chiar explicit. Ea simţi că are un nod în gât, iar vocea i se 
răguși într-un mod neobișnuit. Când voi să-și aranjeze o 
buclă desfăcută, ea își dădu seama, că mâna îi tremura. 
Niciodată, nu trecuse printr-o astfel de stare de spirit. 
Inima îi bătea cu putere, avea o greutate în respiraţie și pe 
rând simţea cum o trec căldurile, ca apoi să i se pară că- 
ngheaţă de frig. 

El nu-i răspunse nimic. Ea ședea alături de el, și-l privea 
din când în când cu colţul ochiului, apoi se simţi deodată 
luată în braţe și înainte ca să-și poată da seama de ceva, 
simţi buzele lui pe ale ei. 

Asta s-a întâmplat într-un vagon de clasa întâia a 
expresului. Era un lucru care se putea întâmpla oricărui 
om obișnuit, se gândi ea, dar niciodată nu s-ar fi așteptat 
ca să i se întâmple și ei, că acest procedeu atât de obișnuit 
să pară atât de minunat. 


XXX 


Sir Ralph și Lordul Flanborough aveau o întâlnire de 
afaceri cu autorităţile locale. Avu loc și o masă urmată de 
discursuri, în timpul cărora, Sir Ralph s-a distins făcând o 
paralelă între vaporul care trebuia să aducă curierul din 
Africa de Sud, înapoierea vaporului Ulysse și debarcarea 

primilor misionari creștini. Vaporul îi înștiință prin radio, 
că nu crede să acosteze înainte de ora nouă seara. Mai 
târziu, se hotări ca plecările din Cap să fie făcute la o zi 
anumită, pentru ca vapoarele să ajungă la destinaţie 
sâmbătă. Pe chei se plimbau câţiva ziariști veniți anume 
din Londra, cu câţiva directori întovărășiţi de soțiile lor. 

Noile trenuri au fost mult admirate, în special două 
furgoane, cu un caracter special, pe care Sir Ralph le arătă 
doar unora din directori. O casă de fier pe roate, ar fi 
explicaţia cea mai potrivită. Ele erau astfel construite 
pentru a putea suporta greutăţi enorme. 

— Sunt convins că Lordul Flanborough nu va avea nimic 
de obiectat că vă fac cunoscut, spuse Sir Ralph, micului 
său auditoriu, faptul că aceste două vagoane speciale vor 
transporta chiar din astă seară douăzeci de tone de bare 
de aur. 

— La ce sumă se ridică valoarea lor? întrebă un auditor 
interesat. 

— 2.867.200 lire sterline, răspunse grav Sir Ralph. Ceea 
ce reprezintă cantitatea de aur extrasă în timp de șase 
luni, din toate minele Lordului Flanborough. 

Se auziră discrete exclamaţii, care exprimau mirarea 
plină de admiraţie a directorilor. 

Se mai găseau la Seahampton turiști atrași de 
importanţa acestui transport, dar care nu făcuseră parte 
din auditoriu. Unuia din ei, un bărbat foarte brun, cu 
înfățișare de străin, nu gândi că ar fi necesar să meargă pe 
chei mai departe decât până la un mic bar din vechiul High 
Street. Acolo, el se-ntâlni cu un alt bărbat, care avea un 
obraz palid și un fel de a vorbi laconic. 

— Totul e pierdut, îi spuse el încet. 

— Ce nu merge? îi întrebă celălalt pe același ton. 

— Imposibil de corupt pe mecanic și pe șofer. Ei sunt doi 
vechi slujbași ai companiei, amândoi au făcut ceva 
economii și nu s-ar lăsa mai ușor cumpăraţi nici chiar de 
însuși Lordul Flanborough. 


116 


— Sper că n-ai insistat asupra acestui lucru, îl întrebă 
repede celălalt. 

Bărbatul palid clătină din cap: 

— Am mers cât am putut de departe cu mecanicul, 
răspunse el. Am descoperit, că are un fiu în Indii, i-am 
povestit că l-am cunoscut, că eram chiar prieteni, dar este 
un individ cu adevărat incoruptibil Gregori. 

— Mă duc să dau un telefon lui Kate, spuse celălalt. 
Presupun că vom trebui să oprim trenul într-un oarecare 
loc și tare aș vrea să evit focurile de armă. Nu știi, 
mecanicii sunt înarmaţi? 

— Ce nostim că mă întrebi acest lucru, spuse bărbatul 
cel palid mângâindu-și barba. Bătrânul este pentru prima 
dată-n viaţa lui înarmat. Nu vorbește decât despre asta și 
este cât se poate de mândru de calităţile sale de trăgător. 

Gregori era foarte serios. 

— Kate trebuie să fi prevăzut lucrul acesta, spuse el, în 
orice caz așteaptă-mă aci la ora opt, împreună cu 
Cunningham. Sunt bine pregătit pentru orice 
eventualitate. Millet mi-a dat o mulțime de directive pentru 
orice eventualitate. Ai văzut trenul? 

— N-am reușit să mă apropii, răspunse celălalt, am 
plecat în clipa în care Sapson și-a adus banda pentru a-l 
examina. 


XXX 


Sir Ralph și-a condus musafirii, de-a lungul trenului, 
până la locomotiva de un model cu totul nou, care trebuia 
să conducă convoiul până la Londra. 

— Se pare că nu e complet terminată, spuse unul din 
invitaţi, arătând un lucrător care, cu greutate încerca să 
facă o gaură în partea din faţă. 

Ralph râse: E 

— Au uitat să facă un cârlig pentru lanternă. Înţelegeţi, 
vreau ca trenul care conţine aurul să fie luminat în faţă de 

trei lumini verzi. Este foarte important ca el să se facă 
remarcat și să se deosebească în mod precis de celălalt. 
Din întâmplare, nu s-au făcut decât două cârlige în 
ateliere. Am fost foarte necăjit căci dădusem deja 
instrucţiuni precise asupra acestui punct. Dar n-o să ne 
neliniștim din cauza unei lămpi, adăugă el bine dispus. 

Este bine știut că cele două ore - între trei și cinci după 
masă - ale duminecii, sunt orele cel mai triste din cele o 
sută șaizeci și opt, din care e formată săptămâna. După ce 
invitaţii s-au reîntors la Londra, Sir Ralph și Lordul 
Flanborough s-au dus să se odihnească în micul hotel al 
localităţii. 

Ralph și făcuse planul unei construcţii mai somptuoase 
pentru a putea primi o clientelă în creștere căci era 
hotărât ca ei doi să meargă să salute „Charter Queen” la 
sosirea sa. 

La ora trei după amiază, Sir Ralph își făcu apariţia, fără 
nici o jenă, în apartamentul Lordului Flanborough, care 
tocmai se culcase. 

— N-ai primit o telegramă? întrebă el. 

El ţinea una în mână. 

— O telegramă? De ce? întrebă Lordul, neliniștit. 

— Citește! 

Telegrama cu semnătura lui Michael, conţinea 
următoarele: 


„Două încercări simultane făcute pentru a 
forța casa de fier a biroului Austral-African 
Steamship Company precum și seiful de la 
administrația centrală a Societăţii miniere 
aparținând lordului  Flanborough. Amândouă 


neizbutite. Cele două uși smulse cu 
nitroglicerină. Voi da confirmare 
telefonică”. 


Lordul Flanborough rămase cu gura căscată în faţa lui 

Ralph. 

— E foarte grav, spuse, acesta din urmă. Am comandat 
un tren special; pentru a ne înapoia la Londra. Dar vom 
aștepta convorbirea telefonică mai înainte de a pleca. 

Zece minute mai târziu, vorbeau, cu Michael, care le 
repetă: 

— Cele două uși au fost aruncate-n aer și atentatul 
prezintă câteva puncte curioase. Nimeni nu putea să fie de 
faţă, în niciunul din birouri, în momentul exploziei. Nu s-a 
întâmplat niciun incendiu și după căt ni-am dat eu seama, 
nimic n-a fost furat. Cel mai bine ar fi să veniţi, spre a vă 
putea da singur seama. 

— Sunt cam încurcat, spuse Sir Ralph când închise 
telefonul, mecanicul meu trebuie să conducă trenul de aur, 
dar este și șoferul meu personal... 

— Nu trebuie un talent deosebit pentru a conduce un 
tren de aur, hotărî Lord Flanborough. Înlocuiește-l cu 
altcineva și să ne ducă cât mai degrabă înapoi la Londra. 

Trenul special îi aștepta de mult, când ajunseră la gară. 
Sir Ralph întârzie puţin pentru a da unele instrucţiuni 
șefului de gară, apoi se urcă în tren care o porni spre 
Londra. 

Această dimineaţă de duminecă era plină de interes, 
pentru Michael. Telefonul îl trezi la cinci dimineaţa și 
telefonistul se scuză că greșise numărul. Deși obișnuia să 
se scoale cu două ceasuri mai târziu, el se îmbăie, se 
îmbrăcă și-și făcu singur cafeaua fără a-și mai aștepta 
servitorul. Când cobori în stradă, care era pustie, el a fost 
întâmpinat de una din acele minunate dimineţii care 
deseori prevestesc o zi ploioasă. Începu să meargă tară 
nicio ţintă. Numai dispoziţia îl îmbia la această plimbare. 

O luă pe Marylebone Road și traversă Portland Place 
fără a întâlni vreun om, doar din când în când câte un 
sergent - și astfel ajunse la Piccadilly Circus unde își 
cumpără ziarele de duminică de la un vânzător matinal. 
Apoi traversă Waterloo Place pentru a se duce în Parc. 

Porţile tocmai se deschideau și în afara gardienilor 
Parcului și a unui vagabond cu mersul adormit, nu-ntâlni 
pe nimeni. 

Se așeză pe o bancă, la marginea lacului, își trase 
pardesiul peste genunchi, căci era o dimineaţă friguroasă 
și începu să examineze titlurile jurnalelor. Acestea nu 
conţineau nimic deosebit, însă Michael citi conștiincios 
articolele. Tot ce era în legătură cu viaţa îl interesa pe 
Michael Pretherston. Şi lui i se potrivea deviza „Homo 
sum: humani nihil a me alienum puto.”!! T. B. Smith avea 
chiar obiceiul de a spune că Michael ar fi capabil să scrie o 
carte interesantă despre psihologia luptelor canine. 

Cel mai însemnat, cel mai meschin abuz de încredere, 
cea mai mică escrocherie, comisă fie de un mare escroc pe 
cale de a „chinui” Londra, fie de un fleac de nimic al 
periferiei, orice era pentru el un pretext de gândire și 
nimic din ceea ce i-ar putea folosi în viitor nu-i scăpase 
inteligenţei. 

Tocmai citea procesul unui incendiator, când auzi 
numele său pronunţat de o voce dulce. El ridică ochii și 
sări-n picioare. 

— Cum, D-ta, Kate? spuse el. Oare nu mai ai locuinţă? 

Tânăra fată stătea la câţiva pași de el și avea o expresie 
ciudată. 

— Cred că fatalitatea e aceea care m-a împins să ies azi 
dimineaţă, spuse ea. Așează-te, Mike, și povestește-mi 
niscaiva noutăți. 

Nu arăta să fie supărată pentru felul mai puţin 
cavaleresc cu care se purtase Michael. 

— D-ta m-ai urmărit până aci sau eu am fost acela care 
te-am urmărit? 

— Ti-am spus că este fatalitatea, spuse ea. N-am putut 
dormi și am simţit nevoia să-mi scot Mercedes-ul. 


11 (at.) sunt om: nimic din ceea ce e omenesc nu mi-e străin - 
Terenţiu, „Heauton timorumenos”, act. I, scena 1, 25. Vers devenit 
expresie a sentimentului de solidaritate umană. 

— Spune-mi ce face Prințesa Bacheffsky, o întrebă el, în 
timp ce ea se așeză lângă el. 

— Prinţesa? 

— Bacheffsky, sărmanul Ralph, în ce aventură l-ai mai 
băgat? 

Ea se aplecă înainte, picior peste picior, sprijinindu-și 
cotul pe genunchi și bărbia în mână. 

— Nu ajung să-mi fac o părere despre D-ta, ești atât de 
iscusit sau ai atâta șansă? 

— Amândouă! răspunse el. Dar fii bună și dă-mi detalii 
asupra proprietăţilor d-tale din Urali! 

— Din Polonia, îl corectă ea. 

— E vorba de mine, dacă nu mă-nșel? 

— N-am mine, spuse ea calmă. Te-ai mira mult dacă ţi-aș 
spune că am o mare moșie în Polonia? 

— Nimic din ce mi-ai putea spune nu m-ar mira, afară de 
faptul că, te-ai decis să fii o fată cuminte și să respecţi 
legea. 

Strânse jurnalele și le aruncă într-un coș de hârtii ce se 
afla lângă bancă. Ea îi urmărea mișcările, vădit înveselită. 

— Ce ordonat ești! îi spuse ea. Ce lucru nostim este să 
faci ceea ce ţi se spune și să asculţi de regulamente. 

— Noi ascultăm cu toţii de regulamente. Nu ești atât de 
originală cum crezi. Observ de exemplu, că fusta ţi-e 
scurtă. De ce nu porţi o togă romană sau o rochie 
grecească? Fiindcă e împotriva regulilor! E absurd, să te 
supui întocmai unora, pentru a înfrunta celelalte. 

— Câtă subtilitate! a fost singurul răspuns al Katiei. 

— Îmi vei spune, Prinţesă...? 

— Te rog nu-mi mai spune Prinţesă, îi răspunse ea 
liniștit. 

— Ei bine, atunci, bogată proprietară, ai să-mi spui ce ai 
vrut de la Ralph? Mi-a vorbit de D-ta în termenii cei mai 
frumoși. I-ai sucit capul din noaptea întâlnirii voastre. 
Atunci ai avut cu D-ta o baghetă magică? 

— Am avut-o! încuviinţă ea. 

El observă că nu era chiar așa de bine dispusă ca de 
obicei. 

— Te surmenezi, Kate, îi ceri prea multe persoanei D- 
tale. Doctorul ar trebui să-ți interzică să săvârșești mai 
mult de o escrocherie pe lună. 

Ea zâmbi: 

— Cât de subtil ești! repetă ea cu nepăsare. 

— Nu cred că mi-ai face o destăinuire sinceră și 
completă, insinuă el. Nu ești, nu-i așa, femeia care să 
izbucnească în plâns și care să-și ușureze tânăra sa inimă, 
plângând pe umărul meu? 

— Să plâng? La asta nu m-am priceput niciodată. 

— Kate! spuse el, da, o știu. 

— Am să-ţi fac o mărturisire, spuse ea privindu-l drept în 
ochi. Noi suntem pe cale de a face ceva care are mare 
însemnătate, ceva din cale afară de mare, de o îndrăzneală 
care n-a fost încă concepută până acum. Şi o vom face 
astăzi. Vrei să știi pentru ce am fost la Elanborough, 
pentru ce mi-am pierdut vremea cu un personaj atât de 
ridicol ca Ralph Sapson? Aceștia vor fi cele două victime 
ale mele, adaugă ea după o clipă de gândire. Pentru a-mi 
asigura reușita proiectului meu, m-am aranjat ca în 
această zi de larmă mare, acești doi domni să nu fie la 
Londra. Nu pot să-ţi spun mai multe, Mike! 

— E ca într-un serial... Închei povestirea în cel mai 
interesant loc! 

El se uită atent în ochii ei. 

— Aș dori ca d-ta să nu fii, spuse el. 

— Să nu fiu unde?... întrebă ea, 

— În această afacere, continuă el. Tare aș vrea să nu fii 
amestecată în această afacere. 

— Poate că într-una din aceste zile mă voi cuminţi, 
răspunse ea, și atunci vei putea să-mi dai recomandări, 
pentru un serviciu de opt sute de franci pe lună. Aș fi o 
secretară ideală pentru d-ta, Mike. Cartierele mărginașe n- 
au nici un secret pentru mine. Ai putea să-mi încredinţezi 

tot serviciul amprentelor digitale. Şi ce crezi că s-ar 
întâmpla, continuă ea, dacă m-aș duce la „Armee du Salut” 
unde aș mărturisi că am fost foarte păcătoasă până atunci, 
dar că m-am hotărât să mă îndrept? Imi vei da concursul? 
N-am bani, dar am un suflet cinstit. Atunci, Mike, mă vor 
întrebuința timp de o săptămână să tai lemne cu ferăstrăul; 
apoi, îmi voi găsi postul de secretară al unei guvernante, la 
o familie religioasă și binevoitoare. Vezi Mike, că chiar 
pentru a fi cinstit, trebuie să-ncepi cu prima treaptă. E 
imposibil să te-nalţi deodată. Nu pot suferi oamenii de 
treabă. 

Michael încuviinţă. 

— Nici eu nu-i pot suferi, răspunse el, prea scot ochii cu 
bunătatea lor, dar bunătatea nu-i întotdeauna aspră sau 
acidă; se poate să fie doar bunătatea pur și simplu. De 
exemplu, continuă el, eu sunt bun. 

— Şi eu sunt rea, spuse ea, și chemând în ajutor o vrabie 
care tremura de frig pe o ramură din apropiere, ea adaugă: 
ei bine, alege dintre noi doi. 

Michael izbucni în râs, dar imediat redeveni serios. 

— Destăinuirea D-tale mă pune pe gânduri. Nu pot crede 
că ai minţit considerându-te femeie; dar nici nu pot pe de 
altă parte să mă las impresionat de vorbele d-tale 
considerându-te escroacă. Sunt destul de familiarizat cu 
metodele d-tale pentru a ști că prezenţa d-tale nu e absolut 
necesară pentru executarea unei fărădelegi, așa că n-am 
nimic de câștigat dacă te arestez. 

— Săracul meu Mike! îl batjocori ea. 

— Săraca mea Kate!, o maimuţări el aidoma. 

Tânăra fată își dădu imediat seama de nota de 
sinceritate din vocea lui Michael. A 

— Kate, acestea nu pot ţine la infinit, reluă el. Într-una 
din zile vei fi prinsă, și gândește-te la urmări, la groaznica 
viaţă care te așteaptă la Hylesburry, unde fiecare minut 
pare un ceas și fiecare ceas o eternitate. Gândește-te la 
lucrurile groaznice pe care vei trebui să le faci: să freci 

parchetul, să speli rufele, să coși saci. Gândește-te cum vei 
trebui să mergi în fiecare duminecă la biserică. Gândește- 
te la felul cum vei fi examinată și batjocorită de prietenii 
ministerului de justiţie, care vin că viziteze închisoarea. 

— Când toate acestea se vor întâmpla, eu voi fi moartă, 
spuse ea. Cred în intenţiile bune ale vorbelor d-tale, 
Michael Pretherston, de aceea îţi răspund următoarele: 
nimeni, d-ta sau oricare altul, n-aveţi puterea de a mă face 
să gândesc sau să simt altfel decât ceea ce gândesc sau 
simt. Nici o putere din lume nu poate dărâma principiile pe 
care este clădită viața mea. Am citit tot ce se poate citi în 
legătură cu filozofiile creștine sau păgâne, toate 
argumentele îmi sunt cunoscute, de la simplitatea 
Evangheliei, până la manifestările ateilor profesioniști. 
Nimic din toate acestea, nu m-au putut clinti nici cu un pas 
măcar. Nu mă atinge nici raţiunea, nici misticismul și nici 
rugăciunile. În faţa lor mă simt ca de piatră. 

Ea își duse mâna-i albă la sân și el se minună de ironia 
privirii ei. 

— Sărmanul meu Michael, spuse ea, dacă religia m-ar fi 
putut influenţa, gândește-te numai la șansele pe care le-aș 
fi avut. Aș fi putut să mă mărit cu Ralph Sapson, să-l 
determin să-mi ia o verighetă pentru degetul meu micut. 
Flanborough era cât p-aci să-mi ceară mâna, este destul de 
sentimental, ai știut-o? 

— Toţi oamenii suferinzi de stomac sunt sentimentali, 
între două crize, filozofă Michael. 

Fără ca ea să fi avut nevoie, el îi întinse mâna tinerei 
fete, pentru a o ajuta să se ridice și apoi plecară împreună 
din Parc. Motorul Mercedesului se răcise și el învârti 
manivela pentru a-l porni. 

— La revedere, Michael, îi spuse ea. | 

— La revedere, Kate, îi răspunse el. Îţi dau întâlnire la 
Curtea cu juri. 


XXX 

La orele două ale aceleiași după amiezi sergentul din 
Morgate Street auzi prima din cele două explozii care 
trebuiau să tulbure atât de mult poliţia în ziua aceea. 
Michael se afla peste o jumătate de oră la faţa locului unde 
după o grabnică anchetă, trase concluziile pe care apoi le 
comunică lui Sir Ralph. Atunci descoperise el că nici Lord 
Flanborough nici Sir Ralph Sapson nu se aflau la Londra în 
ziua aceea. Deși, pe moment el a fost impresionat de 
declaraţiile tinerei fete, el le-a respins apoi, căci le-a luat 
drept lăudăroșenii, pe care ea le-a inventat pentru a se 
distra. Mergând spre locul atentatului, el își blestema 
nebunia de a fi neglijat avertismentul. El s-a simţit 
oarecum ușurat când a constatat că după toate aparențele 
nu s-a putut fura nimic. În ambele cazuri, o mașină 
infernală a făcut ca ușa de oţel să sară în aer, dar hoţii n- 
au beneficiat de tentativa lor. 

Sergentul care auzise prima explozie, îi spuse c-a fost la 
faţa locului imediat după trei minute și a mai avut și timpul 
necesar să pună pe un coleg să supravegheze curtea 
imobilului în acest timp. Nimeni n-a intrat și nimeni n-a 
ieșit. 

Flacăra, provocată de explozia din Bartholomew Close a 
fost văzută din stradă. Casa de fier era o piesă de ciment, 
în care ardea ziua și noaptea o lumină și deși aceasta a fost 
stinsă din cauza violenţei exploziei, i-a fost posibil 
sergentului să supravegheze din stradă camera. De 
asemenea și el afirma ca nimeni n-a intrat și nici n-a ieșit 
după explozie. 

— lată, ceea ce este curios, spuse Michael. 

T.B. Smith a venit la chemarea lui expresa și șeful era 
tot atât de mirat ca și subalternul său. 

— Flanborough ţi-a spus că se-ntoarce? 

— E pe drum, răspunse Michael. 

— Ştii ce cred? spuse T. B. Smith după o clipă, cred că 
totul nu-i decât o cursă. Niciodată n-au avut intenţia de a 

jefui casele astea de fier. Lovitura se va da desigur în altă 
parte. Mike, cheamă ajutoare. 

Michael primi acest ordin cu plăcere, căci îl și dăduse 
din propria lui iniţiativă și roiuri de detectivi, agenţi se- 
ndreptau în acea clipa spre Scotland Yard din toate 
colţurile Londrei. 

CAPITOLUL XII 
CARAMBOLUL UNUI TREN 
SPECIAL CU UN AUTOMOBIL 


Oricare ar fi fost îndoielile care frământau omenirea în 
acea fatală duminică, două fiinţe erau cu adevărat fericite 
și aceasta în ciuda automobilului (care era o hodoroagă 
veche) și a perspectivei de a urca pe jos dealul, ceea ce îi 
făceau să gâfâie de teamă; căci automobilul s-a oprit 
tocmai în momentul când se vedea în faţă ţinta și nu voia 
să mai facă nici o învârtitură de roată mai mult. 

Erau fericiţi, deși n-au schimbat nici un cuvânt de 
dragoste din momentul când el o luase în braţe. Și fericirea 
lor era atât de mare, încât un cilindru sau un carburator 
stricat nu li se părea decât de mică importanţă. 

Mâncaseră mizerabil la Maidstone, însă fără să observe 
lucrul acesta. Au avut de furcă cu o mulțime de pericole 
(reparaţiile erau făcute fără ajutorul cutiei cu unelte și 
piese de schimb) și cu toate acestea erau bine dispuși. Au 
fost scuturaţi, hâţânaţi, îmbrânciţi, dar ei au avut 
compensaţiile lor: au văzut înălțimile din Kentish Rag, 
verzi și albe, presărate cu flori albe. Prin mijlocul unei 
brume aurii ei au auzit păsărelele cântând și au gustat 
toate plăcerile rezervate acelor care care iubesc tinereţea 
și plăcerea. 

Dacă nori se strângeau în est și un vânt rece le amintea 
din când în când pe trădătorul „Mai”, nu vedeau nici un 
nor pe cerul lor și n-au resimţit frigul în lumea fermecată 
care-i înconjura deopotrivă. Când ajunseră în vârful unui 


127 


deal destul de greu de urcat, Alfonso opri mașina și cobori. 
În faţa lor, drumul se-ntindea drept, la o distanţă de un 
kilometru, unde se-nălţa un mic deal foarte tentant. 

— Nu-i așa că este un loc delicios pentru pictat? întrebă 
tânăra fată. 

— Să nu vorbim despre artă, o imploră el, să discutăm 
mai bine despre minunatele lucruri care sunt ceaiul și 
prăjiturile. 

Ea fu încântată de această glumă. 

— Mă întreb ce se va-ntâmpla? spuse tânăra devenind 
deodată serioasă. 

— Să se-ntâmple unde? Când? întrebă el surprins 

— Cu noi! spuse ea. 

El îi luă mâinile într-ale sale. 

— Sunt pe punctul de a deveni fantastic de bogat. 

— Ţi-am spus că sunt logodită? întrebă ea timid, după o 
clipă de chibzuială. 

Acesta era un adevărat act de eroism din partea ei. 

— Mi se pare că mi-ai vorbit în primele zile când ne-am 
cunoscut. 

— Crezi?... întrebă ea, ușurată. Mi se pare că... 

— Chiar dacă nu mi-ai spus-o, am văzut verigheta d-tale, 
spuse el. 

Ea roși căci n-o mai purta de la a doua întâlnire a lor 
când și-a scos-o fără s-o mai pună vreodată. 

— Cred că ţi-am spus că am o rentă de trei sute de lire 
sterline pe an, continuă el. Acum, că suntem pe punctul de 
a ne face confidente, trebuie desigur să ţi-o mărturisesc și 
pe aceasta. 

— Mi-ai spus că n-ai absolut niciun venit, spuse ea, cu 
severitate. Trei sute de lire pe an reprezintă o avere. 

— Trei sute de lire sunt o avere numai pentru acela care 
e foarte bogat. Pentru cel sărac, e mai rău decât mizeria. 

— Poţi face o mulţime de lucruri cu trei sute de lire pe 
an, spuse ea rămânând pe gânduri. Și eu, ce voi face eu cu 
banii mei? În definitiv nu pot să-i arunc. 

— Nu vom face nimic, spuse el, hotărât. Când cele trei 
sute de lire ale mele vor deveni zece mii, atunci vei vedea. 

Ea râse, fericită, jucându-se cu ceasul brățară. 

— Nu mă mai recunosc, spuse ea, am fost un monstru de 
egoism de inconștienţă, nici n-am știut că există fericirea 
pe acest pământ. 

Pentru a doua oară, el o luă în braţe și o îmbrăţișă. 

— Ceaiul! spuse, el practic. 

El puse motorul în mișcare, se așeză în locul șoferului și 
îi întinse mâna, pentru a o ajuta să se urce. 

Automobilul porni ușor pe pantă în jos. 

— Avem noroc că bara este ridicată, spuse el, cum 
mașina a pornit în plină viteză, ar fi fost nostim dacă n-aș 
mai fi putut-o opri. 

Fluierul ascuţit al unei locomotive îl făcu să-ntoarcă 
capul. 

— Trebuie să fie pe o altă linie, spuse el, puţin neliniștit, 
punând mâna pe frână; orice ar fi bariera este deschisă, 
spuse el ușurat. 

Din nou, auzi fluierul locomotivei. 

Era la cincizeci de metri de încrucișarea căii ferate cu 
drumul, când văzu bariera închizându-se. El apăsă pe frâna 
de picior fără să reușească să micșoreze viteza 
automobilului; el apucă atunci frâna de mână și o trase 
înapoi puternic. Frâna îi rămase în mână. Nu mai era decât 
o singură șansă de încercat. El apăsă pe accelerator și 
mașina o goni înainte... 

Automobilul și trenul păreau că vor să ajungă aceeași 
ţintă în același timp. 

Tânăra fată fu azvârlită cu capul înainte, într-o groapă. 
Căzătura fu din fericire amortizată de noroiul care se afla 
în fundul ei. Alfonso ateriză într-un tufiș, care îi deșiră 
îmbrăcămintea în fâșii și îi zgârie faţa și mâinile. El se 
sculă și începu de îndată s-o caute pe tânăra fată; o găsi 
încercând să iasă din groapă. 

Trenul se opri brusc în mijlocul barei sfărâmate și a 

bucăţilor de fierărie ale mașinii. El încetinise, din fericire, 
în momentul când carambolul se întâmplase cu 
automobilul: căci fără aceasta, cei doi tineri ar fi terminat 
astfel o carieră plină de promisiuni. 

— Nu cumva ești rănit? fură primele cuvinte pe care le 
pronunţă ea. 

Obrazul lui era plin de zgârieturi și îmbrăcămintea 
ruptă, deși traiectoria lui fusese mai periculoasă decât 
aceea a lui Moya, el nu avea o înfățișare așa de tristă ca a 
tinerei fete. Aceasta era plină de noroi, o pată mare îi 
acoperea obrazul și își pierduse pălăria. Călătorii trenului 
„special” erau încă mai emoţionaţi decât victimele lor. 

— Accident; am lovit un automobil, spuse mecanicul. 

— Sper că nimeni n-a fost omorât? întrebă Sir Ralph 
alarmat. 

— Nu domnule, este o tânără fată și un bărbat tânăr, 
care au suferit mai mult de frică decât de dureri! 

— Hai să-i vedem, spuse Lord Flanborough și se-ndreptă 
spre accidentați. 

Instinctul patern nu poate greși. Lordul Flanborough își 
recunoscu imediat fiica. 

El rămase un moment amuţit. 

— Moya, strigă el, cu respiraţia tăiată de mirare. 
Moya?... Dumnezeule! Ce faci aici? 

El se întoarse spre nenorocitul care se afla lângă ea; 
când dădu cu ochii de tânărul bărbat, Sir Ralph, care-și 
pierduse glasul la vederea  logodnicii, îşi regăsi 
posibilitatea de vorbire: 

— Înţeleg, înțeleg, spuse el plin de amărăciune. 

— Tot dumneata ai scăpat mai bine, căci eu am o 
bucăţică de cărbune în ochi. 

Tânăra alergă la el, căutându-și batista. 

— Nu-i nimic, draga mea, spuse tânărul, din fericire 
inconştient de identitatea gentlemanului elegant care-i 
privea cu severitate. 

— Dar, dragul meu, ai putea orbi, spuse rugătoare 

tânăra fată. Lasă-mă să te ajut eu! 

— Moya! spuse Lord Flanborough cu un suspin, aș putea 
să știu ce vor să spună toate acestea? 

— Oh! vreau să-ţi prezint pe domnul Blaxton, spuse 
tânăra roșind și îngălbenind cu rândul. Fonso, îţi prezint 
pe tatăl meu! 

— Sunt fericit să vă cunosc, spuse Fonso, încă pe 
jumătate orbit. 

— Fonso?... repetă Lordul Flanborough enervat. Aș 
putea să știu cine e Fonso? 

Ea își așeză părul și își șterse obrazul cu batista, înainte 
de a răspunde. 

— Bănuiesc că va fi o lovitură pentru tine și mai mult 
încă pentru Sir Ralph. Dar Alfonso și cu mine ne vom 
căsători. 

Alfonso clipi din ochi. 

— Nu ţi-am cerut încă mâna, spuse el. 

— Asta n-are importanţă, spuse ea liniștită. O dorești 
însă, nu-i așa? 

Și în faţa tatălui ei și a fostului ei logodnic, amândoi 
îngroziţi, Alfonso o îmbrăţișă. 

Sfârșitul călătoriei fu neplăcut. Sir Ralph se așeză într- 
un colţ și evită orice fel de discuţie asupra unui numit 
subiect care-l ardea, cu Lordul Flanborough. El era rănit în 
amorul său propriu și trebuie recunoscut de asemenea, 
atins la buzunarul său, căci o alianță cu familia 
Flanborough îi aducea cu sine o sporire considerabilă a 
averii sale. 

E o greșeală să crezi că oamenii bogaţi nu sunt 
preocupaţi de bani și că un om care are două milioane e 
insensibil faţă de al treilea. Contrariul însă este adevărat. 
Acela care își numără averea în shilingi știe arare ori câţi 
shillingi posedă. Omul de două ori milionar, știe cu 
siguranţă valoarea banului. Setea de câștig a milionarului 
trebuie să-l rușineze pe cel sărac pentru nepăsarea sa. 

— Voi vorbi cu Moya, când vom fi acasă, spuse Lordul 

Flanborough, nu știu să fi fost vreodată atât de plictisit ca 
acum! Este o rușine, Ralph! 

Dar Sir Ralph rămase posomorât. 

Excelenţa sa se duse să vorbească cu tânăra fata înainte 
ca trenul să intre în gara Londrei. I-a trebuit puţin curaj, 
căci aceasta îl obliga să intre nepoftit în compartimentul 
unde se găsea tânăra pereche și unde, în mod obișnuit, 
dormea Sir Ralph când călătorea noaptea. 

El îi găsi șezând în mod corect, fiecare în colţul său, 
privind pe fereastră cu mult interes. Dar această atitudine 
se datora probabil doar zgomotului făcut de ușa 
compartimentului, când fu deschisă. 

— Doresc să-ți vorbesc între patru ochi, Moya! 

— Te rog să ieși, Fonso, spuse ea cu o veselie ce nu prea 
se potrivea cu atitudinea ei corectă. 

Alfonso ieși din salon și închise ușa în urma lui. 

— Și acum, Moya, spuse Excelenta Sa, cu o veselie rău 
simulată, ai vrea să-mi explici poate? 

— Pentru ce mă voi mărita cu Fonso?, întrebă ea. 
Fiindcă îl iubesc. La ce altă explicaţie te așteptai... 

— Pare că vorbește Michael, spuse lordul Flanborough 
cu amărăciune. lată rezultatul educaţiei libere, când 
permite copiilor să frecventeze ce nu face parte din mediul 
tău. Ştii prea bine că ești logodită cu Sir Ralph! 

— Da, știu că mi-a dăruit un inel și că eram înţeleși să ne 
căsătorim, dar mi-am schimbat părerea. 

— Dar, nu se poate să-ţi schimbi părerea! tună tatăl ei. E 
imposibil ca fiica mea să se căsătorească cu un biet artist. 

— Nu e nici biet și nici artist, spuse ea. Ne-am înţeles ca 
el să nu mai picteze și să-și găsească ceva mai lucrativ. 

— Dacă te măriţi cu acest bărbat - el o ameninţă cu 
degetul tremurător - nu te voi mai socoti drept fiica mea! 

— Nu cer nimic. Te-ai căsătorit cu cine ai vrut tu, nu-i 
așa? 

— M-am însurat după dorința părinţilor mei, preciză 
Lordul Flanborough. 

— Vrei să spui ca n-a fost și dorinţa ta? întrebă 
neîncrezătoare fiica lui. Nu pot s-o cred, scumpul meu tată, 
nu e admisibil ca un om cu caracterul tău să fi primit, fără 
împotrivire, femeia care i-a fost impusă. 

— Bine, admit că am avut și eu un cuvânt de spus, dar 
mi-am ales o persoană convenabilă. 

— La fel și eu strigă triumfătoare tânăra fata, și te anunţ 
tată că dacă te vei purta rău cu Fonso, eu voi fi și mai rea 
cu Ralph! 

— Acest bărbat nu fuge decât după zestrea pe care o ai, 
spuse cu tărie Lordul. Ştie că ai și o avere personală și că 
eu nu te pot împiedica să comiţi o nebunie! 

— Dar Ralph ce scop a urmărit? întrebă ea. 

— Sir Ralph este un om foarte bogat, spuse cu ifos tatăl 
ei. 

— Şi ce-ţi va aduce această căsătorie? întrebă Moya. 

Lordul Flanborough, găsi mai nimerit să nu răspundă la 
această întrebare. El știa prea bine că căsătoria fiicei sale 
îi va aduce lui Sir Ralph mult mai mult decât zestrea. 

— Du-te și întreabă-ţi prietenul atât de dezinteresat, 
dacă s-ar căsători cu mine fără zestre și dacă mi-aș dona 
toată averea mea pentru construirea unui spital? 

— Sunt sigur că Sir Ralph ar răspunde fără doar și poate 
printr-o afirmaţie, răspunse Lordul. 

— Întreabă-l deci, îl provocă ea. 

El ieși din compartiment și-l privi pe Fonso ca și cum ar 
fi vrut să-l înghită. Se duse să-l caute pe Sir Ralph. El nu 
avea intenţia să-i pună acea întrebare, dar din întâmplare, 
o reflecţie a baronetului, tocmai în momentul când trenul 
ajungea la Londra, îi dădu ocazia să abordeze acest 
subiect. 

— Te-ai însura cu Moya, chiar dacă am anula convențiile 
noastre Ralph? 

— Ce dracu vrei să spui? întrebă Sir Ralph, atât de 
mirat, că uită și să facă pe bosumflatul. 

Chestiunile bănești aveau întotdeauna darul de a-l 

scoate din letargiile cele mai profunde. 

— Ei bine! iată, spuse viitorul său socru, să ne închipuim 
ce-ţi spun: o iubeşti pe Moya, ești foarte bogat, o poţi 
întreţine prin propriile d-tale mijloace, însoară-te cu ea 
fără zestre! Ce ai răspunde?... 

— Nu! spuse Sir Ralph, furios, nu, nu, și iarăși nu!... Nu 
înţeleg unde vrei să ajungi? Nu înţeleg nimic. Am pus 
bazele convenției noastre și d-ta pari acum că ai vrea să le 
anulezi!... Care sunt obiecţiunile d-tale? 

— Niciuna, răspunse jenat Lordul Flanborough, dar 
Moya are impresia că principalul motiv al căsătoriei 
voastre este banul. 

— Desigur! răspunse în mod brutal Sir Ralph, eram 
foarte îndrăgostit de Moya, dar trebuie să admit că 
aranjamentul nostru m-a decis. 

— Văd spuse Lordul, neștiind ce să mai răspundă, ideea 
Moyei a fost, desigur... 


Michael îi așteptă la gară, și observă jena care exista 
între cei doi bărbaţi. El înţelese imediat motivul, când 
apăru Moya complet mânjită de noroi și un bărbat tânăr al 
cărui obraz era plin de zgârieturi și haina ferfeniță. Nu 
avea de primit nici un fel de lămuriri și inteligent cum era, 
Michael nici nu ceru. Prezentă lui Sir Ralph și Lordului 
Flanborough pe detectivul însărcinat cu afacerea lor și 
după plecarea lor, se îndreptă spre Moya. 

— V-aţi bătut? întrebă el. 

— Tata e foc pe mine, fiindcă vreau să mă mărit cu 
Fonso, spuse ea. 

El o măsură cu mirare. 

— Dar nu vrei să-mi spui că vrei să desfaci logdna cu Sir 
Ralph?.. 

— O spun, răspunse ea hotărâtă. 

— Şi iată-l pe Fonso? 

Ea încuviință. Michael izbucni în râs. 

— D-ta nu-l cunoști pe Fonso, spuse sa. E îngrozitor de 

sărac nu-i așa dragul meu?... 

— Îngrozitor, admise tânărul, fără ca să pară de loc 
jenat. 

— Şi te vei mărita cu el? întrebă Michael. 

— Bineînţeles, mă voi mărita cu el, răspunse Moya 
înfuriată. Sper că nu mă vei dezaproba! 

— Să te dezaprob?... 

El o luă în braţe și o îmbrăţișă. 

— Şi acum, hai să mâncam, spuse el. Duceţi-vă să vă 
spălaţi și să vă îmbrăcaţi. Automobilul tatălui d-tale vă 
așteaptă. Ne vom întâlni într-un ceas la Sebo's. 

CAPITOLUL XIII | 
POVESTIREA AMĂNUNȚITĂ A 
UNUI FURT IMPORTANT 


Cu mai multe amănunte decât în mod obișnuit trebuie 
povestit cel mai mare, cel mai îndrăzneţ dintre toate 
furturile cunoscute în analele criminologiei. Flavier, din 
Poliţia franceză, și, desigur, cea mai mare autoritate în 
materie de criminologie, a comparat capodopera Katiei 
Westhanger (căreia de altfel nu-i publică numele) cu 
campania lui Bonaparte în Italia. Ei a publicat un esseu 
asupra acestui subiect și asemănările pe care le-a 
demonstrat nu sunt chiar atât de trase de păr, după cum 
unii critici superficiali s-au grăbit s-o spună.. 

Kirschner, nu atât de cunoscut ca Flavier, totuși un 
criminalist strălucit și talentat, a scris c-ar fi omenește 
imposibil de a repeta această ispravă și că, în orice caz, ar 
fi imposibil de a întrece ingeniozitatea autorul ei. 

La 14 Mai, la ora opt și jumătate, vaporul Chaster 
Queen, de 8.000 de tone, cu căpitanul T. Brown pe bord, a 
ancorat în bazinul E, splaiul 3 al docurilor din Seahampton. 
El transporta o sută douăzeci de pasageri de clasa treia, 
șaptezeci și patru de a doua și cincizeci și nouă de întâia, o 
încărcătură de diferite mărfuri și patruzeci și patru de mii 
opt sute de lire de aur, în bucăţi de câte o sută de lire 
fiecare, purtând ștampila companiei aurifere a Central 
Rand-ului. 

Pasagerii debarcară și luară trenul special, care pleca la 
Londra la orele nouă și patruzeci și două de minute, trenul 

poștal, le-a precedat plecând la orele nouă și douăzeci și 
șapte de minute. La orele zece și șaptesprezece minute, 
aurul fu debarcat, verificat și trimes la un tren care aștepta 
pe un linie de garaj; acolo el fu din nou controlat de 
inspectorul K. Morris, al poliţiei Docurilor. La zece și 
douăzeci şi două locomotiva remorcă vagoanele, 
controlorul Companiei Căilor Ferate fiind de negăsit (a fost 
regăsit a doua dimineaţă, legat într-un local părăsit), 
permisul de plecare fu dat de subinspectorul Thomas 
Massey, sosit chiar în ziua aceea din Londra. El îi întrebă 
pe șofer și pe mecanic dacă cunosc traseul. 

— Da, domnule, răspunse mecanicul, am mai făcut de 
multe ori acest traseu. 

Cu toate acestea subinspectorul Thomas Massey nu era 
prea satisfăcut. Nu-i plăcea prea mult să vadă străini, 
lucrând pe o linie a sa, dar cei doi oameni au sosit din 
Londra aducând cu ei o scrisoare scrisă de Sir Ralph, și 
adresată directorului Companiei. La urmă, se descoperi că 
scrisoarea era falsă. Ea dădea conducerea locomotivei 
celor doi bărbaţi, care erau recomandati în acea scrisoare, 
doi din cei mai buni angajaţi de la North Central, 
Companie de drumuri de fier de asemenea pusă sub 
controlul lui Sir Ralph Sapson. 

Trenul porni. De aici încep aventurile. 

Din clipa când părăsi gara Seahampton-Vill (oraș), el nu 
fu nicidată, mai mult de zece minute „pierdut din ochi”. 

Fiecare post, de schimbare a macazului, ce se găsea de- 
a lungul liniei ferate, primise instrucţiuni speciale relativ la 
trecerea trenului și în afară de dispoziţiunile obișnuite s-a 
dat un ordin ca fiecare post să comunice ora trecerii lui, nu 
numai postului următor, dar și chiar direct Londrei. 

Vom descrie acum în mod clar linia ferată. Pornită din 
Seahampton, ea se îndreaptă direct spre marele târgușor 
Sevilley, apoi trece peste șosea în formă de S spre 
Tolbridge. Trebuie de menţionat, în treacăt, că între 
Sevilley și Tolbridge se află acea încrucișare de cale ferată 


137 


cu șoseaua unde i s-a întâmplat lui Moya accidentul. Între 
Tolbridge și Pinham, linia taie drept în două un teren 
accidentat, trecând succesiv sub Tolbridge Hill, Beckham 
Beacon și Pinham Heights; aceste trei dealuri sunt tăiate 
de tuneluri legate între ele prin șanțuri adânci. 

Era o noapte ploioasă și ceața care a început pe la șase 
seara s-a transformat într-un adevărat potop. Postul din 
Sevilley-Est a semnalat, trecerea trenului de aur pe la 
orele unsprezece și șapte, ceea ce a fost întărit prin orele 
arătate de micile posturi de semnalizare între 'Tolbridge și 
Sevilley. Trenul încetini când trecu prin gara din 
Tolbridge, apoi intră în tunelul din Tolbridge. Între acest 
tunel și cel din Beckham, se găsește un post care înseamnă 
trecerea „specialului” la orele unsprezece și treizeci și doi. 
Acest post era situat foarte aproape de linia ferată și 
observatorul văzu în fața lui nu numai trenul trecând în 
noaptea ploioasă, dar mai observă lanternele lui din spate, 
dispărând în tunelul din Beckham. (Este o curbă la intrarea 
acestui tunel). 

Orele trecerii sunt foarte importante. La orele 
unsprezece și treizeci și două, trenul intră în tunelul din 
Backham la unsprezece și patruzeci și doi, acarul care se 
afla la ieșirea din tunelul Pinham semnalează „specialul”. 
Luând în considerare raritatea acestui fapt (un tren 
transportând 3.000.000 de lire sterline în aur), acest 
funcționar a deschis fereastra, cu toate că ploua. El văzu 
lumina becurilor verzi din faţă și dispărând becurile roșii 
din spate. Intre postul din Backham și cel din Pinham 
distanţa este de cinci mile; dar în urma constatărilor făcute 
s-a văzut că trenurile încetinesc viteza în aceste locuri, 
ajungând să facă doar 45 km pe oră; ceea ce explică timpul 
destul de lung, de care avu nevoie „specialul” pentru a 
parcurge această distanţă scurtă. 

La Maidmore, Stanborn, Quexeley Paddocks și Catford 
Bridge, în împrejurimile Londrei, ora trecerii trenului a 
fost semnalizată. Gara care urmează după Catford Bridge 

este Balham Hill; în cursul anchetei, acarul din Balham Hill 
a spus în depoziţia sa că i-a fost anunţată trecerea trenului 
de aur la orele unsprezece și cincizeci și trei, că a aranjat 
semnalele în consecinţă și ca a prevenit staţia următoare 
(Kennington Junction) că trenul „special” a fost anunţat. 

El așteptă zece minute și văzând că trenul nu apare, 
telefonă la Quexley Paddoks cerând o confirmare; trenului 
nu-i trebuia într-adevăr mai mult decât șapte minute 
pentru a ajunge la Catford Bridge. Ori, Quexley Paddocks, 
răspunse că trenul a trecut cu o viteză de 75 km pe oră și 
fără nici o întârziere a orarului său. 

Neprimind nici o altă știre despre tren, acarul din 
Catford Bridge, neliniștit, informă pe șeful de gară care 
era de serviciu, iar acesta trimise doi controlori de șine să 
inspecteze linia ferată. Aceștia au mers pe jos până la 
Quexley Paddocks, dar nu văzură nici o urmă de „special”. 
Trenul de aur a dispărut ca și cum l-ar fi înghițit pământul. 

Toate orele de „trecere” au fost verificate. Fiecare acar 
și fiecare șef de gară a fost interogat fără ca cea mai mică 
contrazicere să se-ntâmple între martori. Imediat ce cei doi 
lucrători de șine au ajuns la Quexley Paddocks și dispariţia 
trenului confirmată, se înștiință Londra. Între Quexley 
Paddocks și Catford Bridge, linia trece prin niște grădini 
de zarzavaturi și, ceea ce e curios atât de aproape de 
Londra, ea traversează o întretăiere de cale ferată cu 
șoseaua, acționată electric de postul din Quexley 
Paddocks. 

Aici se întâmplă unul din cele mai interesante incidente 
ale anchetei: acarul Henry George Wallis declară că, după 
trecerea  „specialului”, el semnală, după cum era 
regulamentul și observă atunci o ciudată perturbaţie pe 
cadranul mecanismului electric al intersecţiei sus amintite; 
apoi, dimineața următoare când voi să-l deschidă pentru a 
lăsa să treacă un tractor al armatei, n-a reușit să-l miște 
din loc. Toate acestea au fost cu grijă examinate și 
verificate în ziua următoare. 

Michael a mâncat și la prânz și seara cu Moya și Fonso 
Blaxton și au petrecut împreună într-o atmosferă veselă și 
animată. El s-a întors acasă la ora unsprezece și jumătate, 
după ce trecuse întâi pe la Scotland Yard, căci 
ameninţarea Katiei îl neliniștea și era nerăbdător să afle 
rezultatele anchetei atentatelor matinale. T.B. era în biroul 
său, nu primise nici o informaţie nouă. Michael se duse 
acasă și se culcă. El fu trezit la orele douăsprezece și 
jumătate de soneria telefonului. Era vocea lui T. B. Smith. 

— Au reușit, Mike. Vino numai decât! 

— Ce au reușit? întrebă Michael, în timp ce inima îi 
bătea cu putere. 

— Au răpit afurisitul de tren! răspunse în mod vulgar 
T.B. 

Un tren special se formă pentru poliţie. La ora unu și 
jumătate pe peronul gării din Catford Bridge, Michael citea 
raportul diferiților acari. Pentru a-i încurca și mai mult, un 
tren cu minereuri care plecase din Seahampton cu o 
jumătate de ceas mai târziu decât „specialul”, dar care a 
făcut parcursul cu o viteză mai mică, n-a observat nimic 
deosebit tot parcursul drumului. El s-a încrucișat cu un 
tren de marfă gol, în vale și la sosirea sa în periferiile 
Londrei unde traficul de noapte era mai intens. 

Sir Ralph, se găsea de asemenea la Catford Bridge, 
zdrobit și consternat. 

— L-am chemat și pe Flanborough să vină, gemu el, și 
știi d-ta ce mi-a răspuns acest animal egoist?... El mi-a 
răspuns că ceea ce s-a întâmplat nu mă privește decât pe 
mine. Poţi să-ţi închipui un lucru mai nedemn? 

— Aurul era asigurat?... 

— Nu complet. El nu era complet asigurat decât până la 
Seahampton, spuse el furios. De acolo, asigurarea era 
împărţită între mine Flanborough și asigurători. Nu e 
înspăimântător? 

T.B. intră în acest moment în sala de așteptare, îmbrăcat 

cu o salopetă plină de ulei. 

— Ar fi mult mai cuminte dacă ai prelua complet 
afacerea aceasta, Mike, spuse el. Sir Ralph îţi va da tot 
concursul, sunt sigur. 

— Ai putea să-mi furnizezi un tren de manevră? 

— Pot să-ţi comand unul, peste douăzeci de minute va fi 
gata, spuse Sir Ralph. 

— S-ar putea să i se pună și faruri? 

Sir Ralph consultă un tehnician. Era posibil. Michael 
ordonă să se pună farurile pe un vagon platformă din fața 
locomotivei, în așa fel ca ele să lumineze șinele. El își 
petrecu noaptea cu examinarea lor, trenul mergând cât se 
poate de încet. Se gândea că în felul acesta va găsi poate 
cheia misterului. El fu în special foarte atent sub cele trei 
tuneluri, dar nu descoperi nimic. Michael ajunse odată cu 
zorile la Seahampton fără să fi găsit cel mai mic detaliu, 
care i-ar fi fost de folos. Ei se reîntoarse cu trenul de 
manevră, dormind în cabina șefului de tren și ajunse la 
Quexley, tocmai când acarul povestea cele întâmplate la 
postul său. 

Michael, vădit interesat, se lăsă condus de acest bărbat 
și urmări cu atenţie parcursul firului electric, închis într-un 
tub de oţel, de la cabina acarului, până la bariera 
încrucișării liniei ferate cu șoseaua. 

— Electricianul mi-a spus că firul a fost tăiat într-un loc, 
spuse omul. El a încercat deasupra aparatul său. 

— Firul nu poate fi tăiat dacă este închis într-un tub de 
oţel, spuse Michael. 

— El este sau tăiat, sau topit, spuse acarul. 

Detectivul umbla încet, oprindu-se ici, colo, pentru a 
examina vopseaua tubului. La un moment dat se opri. Ceva 
i-a atras atenţia, el cercetă tubul cu mai multă luare 
aminte. Se vedea în mod clar că era vopsit de curând. El 
trecu mâna deasupra, ușor și deodată simţi ceva moale. 

— Nu e fier! exclamă el. 

Își luă briceagul și zgârie partea suspectă cu el. O mică 

gaură a fost făcută în oţel cu ajutorul unui arzător portabil 
și firul a fost topit din cauza căldurii. 

— Asta este explicaţia, zise Michael. Ce efect poate avea 
aceasta asupra barierelor? întrebă el. 

— Ei bine! Nu se mai pot deschide de la postul acarului. 

— Dar cu mâna se pot deschide? 

— Desigur; a fost pus acum un om 'care nu face altceva 
decât să le deschidă și să le închidă. Când curentul este 
întrerupt ele sunt închise. Ele funcţionează ca și barierele 
obișnuite, dar trebuie să fii foarte atent când le închizi. 

Michael așteptă trecerea unui tren, pentru a vedea cum 
funcţionează. Ele se deschideau și se închideau normal. 

— Ce ai vrut să spui înainte? 

— Ei bine! Când le faci să funcţioneze fără curent, 
răspunse omul, tamponul în mod obișnuit cade și nu mai 
poate fi ridicat decât acţionat electric. 

Michael examină tamponul. Acesta era o bucată de oţel, 
montat pe un pivot și bineînţeles funcţionând într-un fel 
electromagnetic. 

— El nici nu urcă, nici nu coboară acum, spuse Michael 
încercându-l. 

— Arată ca și cum a fost forţat, spuse omul. 

Fără nici o îndoială, el avea dreptate. Detectivul 
descoperi urme incontestabile făcute pe un fel de cârlig de 
descuiat broaștele, în lemnul subţire care căptușea 
broasca. 

Dar, de ce oare au vrut ei să deschidă bariera? Dacă 
trenul ar fi fost găsit acolo, ciuruit de gloanţe, necesitatea 
de a o deschide ar fi fost explicabilă. Trenul ar fi fost oprit 
acolo și presupunând că hoţii ar fi reușit să forțeze 
seifurile, ei ar fi încărcat aurul în camioane și ar fi fugit. 
Dar trenul dispăruse. 

Michael trecu învârtitoarea și examină drumul cu 
speranța unui indiciu oarecare. A plouat toată noaptea și 
mai mult de o căruţă a trecut pe acolo, după cum o arătau 
urmele roţilor. El merse câteva sute de metri pe șosea și 


142 


nu găsi nimic. Atunci încercă de cealaltă parte. 
Tampoanele au fost de asemenea forţate. Primii treizeci de 
metri de drum erau plini de noroi și urmele roţilor abia 
dacă se distingeau. Mai încolo pământul era mai tare, 
stratul de deasupra al drumului a fost spălat de ploaie și 
camioanele cele mari nu lăsau decât un fel de amprente. 

Michael mai făcu câţiva pași, apoi se opri și începu să 
fluiere. Avea tot motivul s-o facă căci tocmai descoperi, 
foarte clar și fără ca vreo confuzie să fie posibilă, urmele 
adânci și înguste, care nu puteau fi făcute decât de niște 
roţi de cale ferată. 

El merse de-a lungul urmelor câteva sute de metri; 
șoseaua naţională și o linie de tramvai le întretăia. 

Incepând din acest loc, orice urmă dispărea. 

Obosit, Michael se înfăţișă înaintea lui T.B. Smith pentru 
a-i da raportul. 

— Doar nu vrei să-mi spui că ei au scos un tren de pe 
șinele sale și l-au pus pe șosea, nu? întrebă sceptic T. B. E 
imposibil! 

— Desigur, e imposibil! spuse enervat Michael. Totul, în 
această afacere, este imposibil. Nu se poate fura un tren și 
cu toate acestea, ei au făcut-o! 

Sir Ralph își luă un aer patetic. 

— Nu-i așa că este cam spărător, dragul meu, spuse 
baronetul cu acea familiaritate, pe care o adoptă 
persoanele sus-puse, când sunt în momente nenorocite. Am 
pierdut o femeie și un tren în răstimpul de douăzeci și 
patru de ore, dar, de ce dracu râzi?... 

— Fără motiv, zău așa, spuse Michael, devenind brusc 
serios. 

CAPITOLUL XIV 
SCAMATORIA 


La șase seara, în aceiași zi, Michael Pretherston era din 
nou la lucru, deplasându-se din gară în gară pe o 
locomotivă înaltă, luând  interogatoriul personalului 
companiei. 

T. B. se întâlni cu el la Maidmore. 

— Ai descoperit ceva? 

— Mi-am făcut o teorie, spuse Michael, aș vrea să asculţi 
mărturia șefului de gară. 

— L-ai interogat? 

— Încă nu, dar sunt convins că va spune același lucru ca 
și hamalul din Stanborn. 

Șeful gării care era de serviciu în momentul când a 
trecut „specialul”, era foarte inteligent și bun observator. 
El povesti, că ploua cu galeata, că a observat luminile 
„specialului” și că acesta a trecut prin gară într-o viteză de 
necrezut. 

— Nu-i așa, spuse Michael, că trenul a trecut prin fața 
nasului D-tale, mai înainte chiar, ca D-ta să-ţi ti dat seama 
de acest lucru? 

Omul păru surprins. 

— Într-adevăr, domnule, abia am avut timpul să zăresc 
luminile din faţă, că și vedeam pe cele din spate. 

— Oare, locomotiva a fluierat? 

— Da, domnule, într-un mod asurzitor. Tocmai îi 
spuneam unuia din oamenii mei c-ar trebui de încercat un 
nou fel de sirenă. Făcea un zgomot infernal și nu puteai 
auzi nimic altceva. 

— Fluiera trecând prin faţa tuturor gărilor, unde era 
cineva de serviciu, spuse Michael întorcându-se către T.B. 
Smith. E curioasă constatarea că la haltele din Stanborn și 
Merchley, care sunt închise pe timpul nopţii, ea trecu fără 
ca să facă vreun zgomot. Gara era iluminată? întrebă el pe 
șeful gării. 

— Foarte puţin, domnule, răspunse el. Ardea o lumină pe 
peron, unde mă aflam eu, dar noaptea era foarte 
întunecoasă și pe peronul celălalt nu puteai să distingi 
nimic. Tot ce se putea vedea, au fost luminile și trenul 
trecu înainte chiar ca să-ţi fi dat seama. 

La Pinham Heights, șeful de gară făcu o descriere 
identică. 

Dar acarul din 'Tolbridge-Embarchement și subșeful de 
gară din Tolbridge, n-au auzit nici o sirenă și n-au observat 
nimic special. 

T.B. Smith și Michael și-au petrecut noaptea la Tolbridge 
și și-au reluat călătoria în zori de zi. Era o muncă lungă și 
minuțioasă. Între Pinham și Beckharr Beacow, Michael 
opri trenul și după ce îi schimbară macazul la o răspântie, 
întrebă pe un inginer al Companiei care îl însoțea, motivul 
schimbării. Acesta din urmă, plictisit de cercetările lui 
Michael, explică într-un mod vag că era, pe deoparte din 
cauza ușurării traficului pe această porţiune de linie, și pe 
de altă parte, pentru a o lega de o carieră de ciment, sau 
ceva asemănător, care era de altfel părăsită de multă 
vreme. 

Michael merse câteva sute de metri de a lungul liniilor 
ferate. Ele conduceau la un șir de dealuri, nu prea înalte, 
la aproximativ 5 km de acolo. lerburi sălbatice creșteau 
între șine, căci de mulţi ani proprietarii acestei mici linii 
ferate nu și-au dat osteneala s-o pună în stare de folosinţă. 

Șinele se opreau în mod brusc, în faţa unor tampoane de 
cale ferată format din traverse; de cealaltă parte se 
pierdeau șerpuind într-o groapă mare, ca și cum pământul 
s-ar fi sfârșit acolo. 

Michael se-ntoarse și îl regăsi pe T.B. 

— „E nu putea să fi trecut pe acolo, șinele sunt ruginite 
și dau într-o groapă mare! spuse disperat lui Michael. 
Putem pleca! 

A fost o nouă zi de anchetă, care n-a dus la nici un 
rezultat și Michael se întoarse la Londra obosit și 
descurajat. Totuși, își făcuse unele puncte ale unei teorii 
pe care nu vroia încă s-o comunice șefului său. 

— E mai curând de domeniul fanteziei, îi spuse sub 
formă de scuză, dar toată afacerea e fantastică. E limpede 
că nu se poate fura un tren, și de a-l face să traverseze 
străzile Londrei fără ca cineva să nu remarce acest 
spectacol neașteptat! 

— Vrei să-l vezi pe Sir Ralph? întrebă T.B. El te așteaptă 
de un ceas. 

— Şi n-a plecat acasă? întrebă Michael agasat. 

Baronetul își pierduse capul, dar detectivul, n-avea decât 
puţină speranţă să-i ofere. 

— E imposibil, ca ei să poată fugi cu aurul, spuse Sir 
Ralph. Expertul meu, mi-a afirmat că le va trebui două zile 
pentru a străpunge plăcile de oţel care învelesc vagoanele. 

O idee îi trecu lui Michael prin minte. 

— Aveţi vreo hartă de proporții mari a reţelei D-tale de 
cale ferată? 

— Vă voi trimite-o încă astă seară, spuse baronetul. 
Aveţi speranţe? întrebă îngrijorat. 

— Prea puţine, răspunse Michael cu sinceritate. Ştii, 
Kate nu se bazează prea mult pe șansă. 

— Kate? întrebă baronetul. 

— D-ta o cunoști sub numele de Prinţesa Bacheffsky și 
Flanborough sub acela de miss Tenby. Sub acest nume, ea 
și-a însușit codul secret al lordului Flanborough și, graţie 
unuia din oamenii ei funcţionar la biroul de telegrame, a 
luat cunoștință de natura încărcăturii. Și sub numele de 
Prințesa Bacheffsky, te-a făcut pe d-ta să-ţi povestești 
minunatul D-tale plan de a aduce aurul din Seahampton la 

Londra și a descoperit probabil calitatea oţelului pe care îl 
întrebuinţaţi. 

— Dumnezeule!... 

Sir Ralph păli. Se prăbuși pe un scaun. 

— Nu vrei cumva să spui... 

— 'Ţi-am spus adevărul. Felul cum a intrat în legătură cu 
D-ta n-a fost decât ceva aranjat. Pentru ce oare 
automobilul Prințesei staţiona tocmai în faţa casei D-tale? 

— Dar ea a fost atât de elegant îmbrăcată! 

— Şi de ce n-ar fi fost? întrebă fără milă Michael. Ea 
purta probabil diamante în valoare de douăzeci de mii de 
lire. Dar afacerea merita, nu? Nu i-ai oferit D-ta lămuriri pe 
care nu și le-ar fi putut obţine niciodată cu această sumă? 

— Atunci, ea nu este decât o aventurieră obișnuită? 

— Ea nu este „obișnuită”, spuse Michael, dar este un 
lucru care mă intrigă, adăugă el, mai mult pentru el însuși. 
Ce vroia ea să afle de la Reggie! 


Mr. Reginald Boltover, fu întrerupt de la importanta 
treabă ce o avea de a se îmbrăca pentru masa de seară, în 
urma cererii exprese făcută de un detectiv al Scotland 
Yardului, de a fi imediat primit. 

— Am venit să te-ntreb ceva în legătură cu Vera. 

Boltover se dădu înapoi. 

— Dragul meu prieten, spuse el, nu-mi vorbi de acea 
doamnă. E un lucru, care-mi este neplăcut. Nu-mi vorbi de 
ea, te rog. 

— Nu te emoţiona, spuse Michael bine dispus. Aș vrea să 
am o idee asupra întrebărilor care ţi le punea. Despre ce-ţi 
vorbea ea? 

Dar Mr. Boltover nu-și amintea nimic. El se lauda, că un 
lucru ca „în ajun”, ar putea exista. 

— Nu te-a întrebat niciodată despre afacerile pe care le 
conduci? 

— Dragul meu prieten, spuse Reggie Boltover, dând din 
cap, dacă ea a făcut-o, n-o mai ţin minte. Tot ce știu este că 

m-am compromis grozav cu ea. Nu m-am mai dus de atunci 
la Sebo's. 

— Deoarece nu-mi poţi da nicio lămurire, spuse Michael, 
poate că există un secretar sau un factotum, sau o fiinţă 
omenească oarecare care înlocuiește memoria d-tale 
slăbită? Şi poate că-i vei da ordinul de a mă lămuri în mod 
folositor? 

— Dar, cu cea mai mare plăcere, spuse Reggie foarte 
serios, dar de ce nu; imediat! 

Înzestrat cu autorizaţia lui, Michael se duse a doua zi 
dimineaţă în birourile aceluia pe care jurnaliștii îl numeau 
„Prinţul afacerilor”. După ce ieși de acolo, pasul îi era mai 
ușor, ochii mai strălucitori decât i-au mai fost de 
săptămâni întregi. 

— Şi acum Kate, spuse el între dinţi, iată că a sosit și 
pentru tine Waterloo! 

El ar fi putut să dispună de câţi colaboratori ar fi vrut, 
dar el prefera să continue singur cercetările. El se întoarse 
acasă și își schimbă costumul. El își puse pantaloni bufanţi 
și cel mai vechi pardesiu. El luă un baston, browningul și 
două reviste. El nu comandă un tren special, ci plecă la 
Pinham Heights, cu trenul obișnuit. El arătă șefului de 
gară legitimaţia sa, deși acesta l-a recunoscut imediat. 

— Doresc, ca nimeni să nu știe că sunt aici, spuse el, și 
mă bazez pe D-ta ca să-mi ascunzi prezenţa. Ce crezi, D-ta, 
voi întâlni controlori de șine sau alţi funcţionari de aici și 
până la Tolbridge? 

— Nu, pe nimeni, până la postul de acar din Tolbridge, 
dar, băgaţi bine de seamă, căci expresul trebuie să treacă 
peste zece minute prin tunel. Ar fi mai bine să așteptați 
până va trece. 

Michael urmă acest sfat, și așteptă până ce expresul 
trecu prin gară cu un zgomot de tunete și cele două lumini 
roșii dispărură în bezna tunelului. El cobori atunci de pe 
peronul ce era construit în pantă, o luă de-a lungul 
trotuarului lateral și îngust, apoi intră în tunelul plin de 

fum. El ar fi putut să ajungă la aceeași destinație mergând 
pe șoseaua cea mare care merge de la Pinham până la 
poalele lui Beckham Beacon dar, pentru motive cunoscute 
doar de el singur, Michael prefera să ia drumul cel mai 
greu, întunecos și gloduros. 

El traversă tunelul care i se păruse fără de sfârșit și 
ajunse în fine la acea răscruce de drumuri unde făcuse 
descoperirea pentru care venise până aici. El urmă șinele 
până la tampon și la groapa ce se găsea în urma lui. 

El inspectă tamponul cu multă atenţie, se întoarse și 
examină din nou șinele. Ele erau roșii de rugină, așa cum o 
mai constatase odată. Se puse în genunchi și scoase o 
lampă din buzunar. Atunci își udă degetul cu salivă, și 
începu să frece șina. Își privi apoi degetul. El era roșu, dar 
nu un roșu de rugină. 

El continuă să cerceteze fiecare bucăţică din șină până 
ce găsi ceea ce căuta. La un anumit punct era o mică pată 
roșie, nu mai mare decât o piesă de o centimă, și care 
prezenta, după aparenţe semne de rugină. Dar rugina nu 
atacă lemnul și mica pată ieșea de pe traversă. El își umezi 
din nou degetul și fu satisfăcut. 

Căci nu era rugină ci o vopsea obișnuită, ce o 
întrebuinţează vopsitorii de clădiri. 

El se întoarse până la tampon și se lăsă în groapa ce era 
adâncă de circa șase picioare. El remarcase în fundul ei o 
mocirlă de apă verzuie. El trecu mâna peste suprafaţa ei şi- 
și privi palma: ea era verde; dar lupa sa puternică nu 
dădea la iveală nici o urmă de fluorescentă, ce era 
caracteristică apelor stătătoare și care îi dau caracteristica 
culoare verde. Din contra, el văzu, o mulţime de puncte 
mici, care erau incontestabil cristale. 

— Ceea ce înseamnă că Kate este o artistă, își spuse 
Michael, chiar dacă Fonso nu este! 

Băltoaca verde, care l-a dus atât de bine în eroare, prima 
oară, a fost făcută în mod artificial. Un produs chimic a 
fost dizolvat în apă și s-a cristalizat la suprafaţă. El 

scormoni pământul moale, fără a găsi vreun indiciu, 
indicând felul în care a fost săpată groapa. Dar, aproape de 
suprafaţă, el observă bucățele albe ale unei plante, care 
erau încă umede. Rădăcina a fost tăiată, dar planta trăia 
încă și rădăcina nu a avut timpul necesar să se-negrească. 

— Această, groapă a fost săpată chiar în noaptea jafului, 
gândi Michael, și pământul e aranjat într-un fel artistic. 
Kate s-a gândit că direcția Companiei nu se va osteni să 
cerceteze acest capăt de linie. 

Și chiar așa a fost. 

Aceasta era o proprietate particulară și odată trecute 
hotarele terenului aparţinând companiei, aceasta înceta de 
a mai fi responsabilă. 'Tamponul era de asemenea o creaţie 
recentă. El avu dovada această când scobi sub baza lui. 
Lemnul era încă uscat și dedesubt erau mici fire de iarbă. 
Ocoli crăpătura și dădu de șine în partea cealaltă a gropii. 
Erau tot atât de artistic ruginite ca și celelalte. Linia făcea 
o curbă de-a curmezișul câmpului, mai înainte de a ocoli 
un deal și dispărea într-un șanț, desigur săpat de apă. 

În fund, se afla o carieră lată de ciment. Michael 
înţelese, după desenul hărţii, că era un drum care mergea 
de-a lungul creștetului acelui deal. Uzina de ciment 
părăsită, era de nevăzut privită de pe drum. Binefăcătorul 
ei cumpărător, trebuie să fi dărâmat coșurile afumate, de 
când a luat-o în posesie; și clădirile văruite nu se 
deosebeau de solul de cretă al dealului. 

El descoperi ceea ce căuta, mai înainte chiar de a fi 
făcut jumătate din cei 3 km care îl despărțeau de carierele 
de ciment. 

Acum, urmele grelelor roţi apăreau în mod vădit. Din loc 
în loc, iarba care creștea stufoasă între traverse, era 
strivită de trecerea lor. 

El încetă să mai meargă de-a lungul șinelor și se 
îndepărtă descriind un semicerc, care trebuia să-l conducă 
la o mică adâncitură din deal. Proiectul său era să se 
caţere pană pe vârf și să înainteze pe culmea dealului, 


150 


până când va putea domina șantierele de ciment. El ajunse 
la zona periculoasă. 

Își luă bastonul din mâna stânga și scoase revolverul pe 
care îl furișă afară din tocul sau. li trebui un ceas până 
ajunse la acea adâncitură. Urcușul era mai greu decât se 
așteptase el. Afară de unul sau două locuri, drumul îi era 
barat de un perete neted imposibil de sărit. 

Urcușul a fost greu și Michael ajunse în vârf leoarcă de 
sudoare și cu gâtul uscat. Din adâncitură nu văzuse decât o 
parte a șantierelor. El avusese precauţiunea, de a-și lua un 
binoclu cu el cu ajutorul căruia putea să observe ce se 
petrece jos în vale. Nu se vedeau urme de tren și inima i se 
strânse de supărare. 

El își reluă drumul, îl urmă metru cu metru și de abia își 
reţinu un strigat de bucurie, când observă șinele care 
duceau la un mare hangar, ale cărui porţi erau închise. 

La început, probabil că acolo se fabrica cimentul, dar 
noii proprietari au adăugat șine până în interiorul lui. El își 
urmă ascensiunea. Era la mijlocul drumului între 
adâncitură și punctul de unde va domina din plin 
șantierele, când auzi un zgomot de automobil. Se culcă la 
pământ. Se afla cam la cincizeci de metri de drumul care 
se întindea deasupra lui. Uitându-se în sus cu precauţiune, 
văzu automobilul trecând în plină viteză și dispărând în 
susul șoselei. 

Nu se îndoi o clipă că spaniolul Gregori conducea 
mașina. Se sculă în picioare cu prudenţă și-și continuă 
drumul, cu ochii în patru. Cărarea pe care se afla părea să 
fie un drum bătut. Își dădu în curând seama de acest lucru, 
însă căuta în zadar un altul la dreapta sau la stânga. Se 
opri și se întrebă dacă n-ar fi mai bine să se întoarcă 
înapoi. Era o nebunie, de a încerca să-i prindă singur. 
Prezenţa lui, trebuia să fi fost semnalată de mult. Dar în 
acest caz, toată banda o va șterge, în timp ce se va duce 
după ajutoare și cu siguranţă că și aurul cu ei. 

Intre cele două riscuri el îl alese pe primul. Nu-i fu dat 

decât puţin timp ca să regrete alegerea. Michael, nu 
făcuse decât trei pași, când auzi șuieratul unui lasou. Cu 
revolverul în mână, el se întoarse, pentru a face faţă 
primejdiei; dar prea târziu: lanţul se încolăci în jurul 
gâtului său, fu scuturat de un șoc grozav de dureros și 
leșinând căzu cu putere pe pământ. 

CAPITOLUL XV 
„AFACERILE SUNT AFACERI” 
SPUNE SIR RALPH 


T.R. Smith deschise ușa biroului. 

— Nici o știre din partea lui Pretherston? întrebă el. 

— Nu șefule, a fost răspunsul. 

— Nici despre Barr? 

— Nu, șefule. 

T.B. își mușcă nervos buzele. 

— Cine îi caută? 

— Inspectorul Grey, le-am dat de urmă până la muntele 
Pinham. De acolo, dispare orice urmă. 

— A fost înștiințată poliţia din Hampshire, Sussex și 
Surrey? se informă mereu T.B. 

— Toate acestea sau făcut, răspunse agentul. Poliţia 
tuturor localităţilor se agită să-i găsească. 

T.B. Smith își mușcă din nou buzele. 

— Mai pot înţelege dispariţia lui Pretherston, spuse el, 
dar nu-mi pot explica ce s-a întâmplat cu Barr. 

Subalternul său avu cuminţenia de a nu-i oferi soluţia. 

Și alte persoane își arătară neliniștea. 

Moya Felton telefonă în cursul dimineţii. Sir Ralph veni 
de două ori, deși era îndoielnic, că se interesa de sănătatea 
lui Michael Pretherston. 

— Sunt sigur că Michael va pune mâna pe bandă, îi zise 
T.B., dar va fi poate prea târziu pentru a mai găsi și aurul! 

— Mersi de procopseală! exclamă Sir Ralph furios, nu 
guvernul va fi acela care mă va despăgubi de 2.800.000 


153 


lire sterline de aur pierdute! Puțin îmi pasă de bandă, ceea 
ce vreau să găsesc este aurul, doar aurul meu. 

— S-ar putea să nu găsim nici una, nici cealaltă, spuse 
T.B. Smith. Dar ceea ce ar putea să vă impresioneze mai 
mult, Sir Ralph, este faptul că Michael Pretherston, în 
momentul de faţă, își riscă viaţa pentru a vă regăsi averea. 

— Nu e el oare plătit pentru acest lucru? întrebă Sir 
Ralph, oare aceasta nu face parte din meseria sa de 
poliţist? Dumnezeule! Nu găsesc nimica prea extraordinar 
în cele ce face. Fiecare cu riscurile sale: eu îmi am 
răspunderile mele în fiece zi. 

— Dacă aţi putea să-mi citiţi gândurile, îi răspunse 
candid T.B. veţi adăuga chiar că astăzi, aţi riscat o miză 
mare. Vă sfătuiesc să mergeţi acasă și să încercaţi să vă 
liniștiți puţin. 

— Şi când voi afla ceva? întrebă fără milă baronetul. 

— Când vă va ţiui urechea dreaptă, i-o reteză T.B. Smith. 
Conduceţi-l pe Sir Ralph! 

Cât despre Lordul Flanborough, îngrijorarea sa era mai 
discretă. El se împăca atât de serios cu Moya, că putea 
liniștit să-i vorbească, fără ca să-i facă vreo aluzie la 
mezalianţa ce-i ameninţa familia. 

— După ce m-am gândit bine, Moya, spuse el, cred c-aș 
face mai bine să nu vad nici eu pe Sir Ralph. În definitiv, 
afacerile sunt un lucru, iar prietenii altul, dar îmi declin 
orice răspundere în legătură cu aurul, din momentul, când 
a fost descărcat de pe vapor. Asta îl privește personal pe 
Sir Ralph și resping în mod categoric părerea sa că 
răspunderea ne privește pe amândoi. 

— Oare va trebui el singur să suporte paguba? 

— Cel puţin o parte din ea; asigurările vor acoperi 
cealaltă parte. Cred că Ralph este un băiat foarte zgârcit. 
Nu pot suferi să-mi critic prietenii, dar Ralph duce într- 
adevăr economia până la avariţie. L-am sfătuit să-și 
asigure complet aurul, dar pentru a face o economie 
neînsemnată, el n-a asigurat decât jumătate din cantitate. 

Îmi pare rău pentru el!.. 

El dădu din cap cu tristeţe în semn de simpatie. 

— Regret în mod sincer cele ce s-au întâmplat, dar cred 
că este mai inteligent să nu-l văd, până nu se va fi lichidat 
această afacere. Şi în cele din urmă, adăugă el pe gânduri, 
poate că e mai bine că logodna voastră a fost desfăcută. A 
vorbit de tine într-un fel care nu mi-a plăcut de loc, care m- 
a și supărat chiar. Nu că aș găsi purtarea ta raţională, dar 
nu permit nimănui să vorbească de tine fără de respect. 

Adevărul este că Sir Ralph nu s-a legat prea mult de 
Moya, ci de tatăl acesteia, pe care îl acuza pe faţă de a nu 
face fața angajamentelor sale. Lucrul s-a întâmplat în 
timpul unicei lor întrevederi. Lordul Flanborough se 
complăcea să pozeze în tată ideal, dar nu se înșela decât 
pe el însuși. Într-adevăr, Moya era pusă la curent relativ la 
acea întrevedere chiar de Ralph personal, care o rugase 
să-l sprijine, pentru a-l face pe Lord Flanborough să-și 
schimbe atitudinea. 

Aceasta s-a întâmplat în ziua următoare dispariţiei lui 
Michael Pretherston, iar Sir Ralph avea complet nervii 
zdruncinațţi. N-a fost în interesul său să-l viziteze tocmai în 
acea zi pe bărbatul pe care cu o săptămână mai devreme îi 
plăcea să-l considere ca viitor socru. 

Lord Flanborough a omis să-și înștiințeze oamenii din 
serviciul său că nu va fi acasă pentru Sir Ralph. Așa că nu 
putea să fie supărat decât pe el însuși, când văzu ușa 
biroului său deschizându-se cu violentă și pe Sir Ralph 
năvălind în cameră. 

— Dragă Sapson, bâlbâi Excelenta Sa încurcat de 
această vizită neașteptată, te rog ia loc. 

Sir Ralph îi răspunse mai mult prin ţipete decât prin 
cuvinte: 

— Nu, nu mă voi așeza. Îţi spun că nu vreau să iau loc! 

— Așteaptă atunci până închid ușa, răspunse Excelenta 
Sa, plin de emoție. Dragă prietene, nu uita, te rog... 

— Nu uit un singur lucru: că sunt pe punctul de a fi 

ruinat. lată adevărul! Pe punctul de a fi ruinat! spuse Sir 
Ralph cu violentă, lovind cu pumnul în birou. Această 
afacere mă va costa un milion și jumătate de lire sterline și 
d-ta trebuie să iei parte la pierdere, Flanborough! Ai 
răspunderile d-tale. Dacă n-ar fi fost blestemata d-tale de 
fiică, nimic nu s-ar fi întâmplat. 

— Îţi interzic, spuse Lord Flanborough, fericit de a trece 
la un subiect care îi permitea să vorbească cu mândrie. Îţi 
interzic să vorbești despre fiica mea pe acest ton iar dacă 
nu-l vei schimba, te rog să părăsești imediat camera. 

— Ne-am fi gândit să-l trimitem înapoi pe Griggs. 

— Nu sunt funcţionar al Căilor Ferate, răspunse 
Excelenţa Sa, cu o dulce ironie; și n-am autoritatea de a da 
ordine unor mecanici de a se întoarce la Seahampton. Hai 
Sapson, fii om cu judecată! 

— Trebuie și d-ta să iei parte la pierdere, reluă celălalt 
cu încăpățânare. Ai răspunderi morale. De ce am avut oare 
ideea de a aduce la Seahampton nenorocitele d-tale 
vapoare? A 

Obrazul său era roșu și descompus. În două zile slăbise 
atât de mult, că înota în elegantele costume, făcute pe 
comandă. 

— Se poate vorbi despre orice cu calm și politeţe, spuse 
Lord Flanborough. Sunt prea necăjit de pierderea aceasta 
de bani. E fără îndoială o mare pagubă. Dar, dragul meu 
prieten afacerile sunt afaceri, iar d-ta nu poţi pretinde ca 
eu să mă încarc cu răspunderile d-tale! 

— Ești tot atât de răspunzător ca mine, ţipă Sir Ralph 
sărind de pe scaun, și îndreptându-se spre bătrânul care se 
ferea din calea sa. Şi insist ca noi doi să împărţim paguba! 

— Care se ridică la cât? se informă Excelenţa Sa. 

— La șapte sute de lire, bombăni celălalt. 

— La șapte sute de lire!.... Imposibil! răspunse hotărât, 
Lord Flanborough. 

Sir Ralph deveni livid. 

— Dacă vei refuza... șuiera el, lovind cu pumnul în masă, 

dacă vei refuza... 

În acest moment veni salvarea, personificată de apariţia 
lui Moya. Ea îl salută cu răceală pe Sir Ralph și străbătu 
camera îndreptându-se spre tatăl ei. 

— Tot nu se știe nimic despre Michael! îi spuse ea. 

— Dumnezeule! suspină Excelenţa Sa. 

— Michael! rânji Ralph. Nu, nu se știe nimic despre aur! 
lată, ce e mai important, Moya! 

— Nu mai e cazul să ne tutuim, Sir Ralph, îi răspunse ea 
liniștită. 

— Ei bine, să trecem cu buretele! bombăni Ralph. 

— N-am ce trece cu buretele. Fiecare din noi are 
necazurile sale, dar unii știu să le suporte cu mai mult 
curaj, decât ceilalţi. D-ta știi prea bine că această afacere 
nu te poate ruina și că ai îngrozitor de mulţi bani. 

— Ea nu mă va ruina, spuse Ralph cu hotărâre, deoarece 
tatăl d-tale va împărţi cu mine pierderea. 

— Dacă tatăl meu este răspunzător, o va împărți cu d-ta, 
răspunse tânăra fată, dar e departe de a se fi dovedit 
responsabilitatea lui, nu-i așa tată?.... 

— Departe de a fi dovedit, întări Lordul, punând o masă 
între el și furiosul său potrivnic. 

Cineva bătu la ușă și Sibble intră repede. 

— Ce s-a întâmplat, Sibble? îl întrebă ea. 

— Cineva vă caută, domnișoară, spuse dânsul, dar 
trebuie să fie ceva foarte important... 

— Cineva mă caută? Dar, cine este? 

— Nu știu, domnişoară, dar omul are o însărcinare 
pentru d-voastră care mi se pare de cea mai mare 
importanţă. 

Ea se duse în hol, unde aștepta un om cu o mutră 
cinstită, ţinându-și în mână pălăria. 

Paltonul său de piele, o făcu imediat să se gândească că 
are de-a face cu un șofer de autobuz. Ea nu se înșelase 
chiar în întregime. 

— D-voastră sunteţi Lady Felton, coniță? 

— Da, spuse tânăra fată. 

Îi întinse o carte de vizită pe care ea o luă. Era o carte 
de vizită comercială, aparținând lui M. M. Arton & 
Arkwright, întreprindere de transporturi. Ei pretindeau c- 
ar fi în măsură să transporte orice, mașini, mobile, de a 
dispune de cel mai mare număr de camioane dintre toate 
întreprinderile similare din sudul Angliei. 

— Mi-e teamă că este o greșeală, spuse ea. Nu v-am 
chemat. 

— Nu, domnișoară, dar am adus marfa. 

— Marfa? întrebă ea mirată. 

El o conduse până-n faţa porții și îi arată zece camioane, 
care erau aliniate din faţa locuinţei, și până la Gaspard 
Place. 

— Nu-i acesta numele D-voastră? 

El întoarse cartea de vizită și citi pe deasupra umărului 
lui Lady Moya: 


Lord Flanborough 
Felton House 
Grasvenor Avenue 


— N-ai nici o scrisoare? 

— Nu, domnişoară, am primit pur și simplu ordinul de a 
aduce Excelenței Sale, produsele chimice și de a vă cere pe 
D-voastră. 

— Produsele chimice? repetă ea. 

Tatăl ei o urmase între timp în faţa porții. 

— Ce s-a întâmplat? întrebă el. 

— Acest om ţi-a adus niște produse chimice. 

— Ce nostimadă o mai fi și asta! Trebuie să fie o 
greșeală, spuse Lordul Flanborough, nu sunt farmacist. 

El cobori treptele scării împreună cu fiica lui și se duse 
până la primul camion. Se uită la conţinut, dar i se păru 
gol. 

— Unde, este marfa pe care aţi adus-o? întrebă ea 

surprinsă. 

— Pe jos, domnișoară. 

Și atunci, ea observă mai multe pachete învelite în saci. 

— Sunt grele, spuse omul care stătea lângă ea. 

Ea întinse mâna pentru a apuca unul și să-l tragă spre ea 
dar nu reuși. 

Lordul Flanborough încerca la rândul său și reuși să-l 
târâie. El tresări când îl pipăi. 

— N-aveti un cuţit? întrebă el. 

Omul scoase din buzunar un briceag enorm și-l deschise. 

— Atenţiune, Mylord, spuse el, e foarte ascuţit. 

Dar, Lordul Flanborough și tăiase pânza și scoase la 
iveală o bucată de metal galben închis. El înapoie 
briceagul și se dădu înapoi cu câţiva pași. 

— Câte camioane sunt? întrebă el cu o voce răgușită. 

— Zece, domnule. Ele conţin toate același număr de 
pachete. Să le duc înapoi la docuri? 

Lordul Flanborough se gândi o clipă. 

— Duceţi-le jos în subsol și depozitaţi-le în pivniţă! spuse 
el. 

Se urcă din nou pe scări și se întoarse în biroul său. Sir 
Ralph aștepta. Mojicia gazdei sale, nu-i scăzuse și nici nu-i 
mărise furia. 

Lordul Flanborough se apropie deodată de el și-i spuse: 

— Hai să terminăm, Sapson. La cât se ridică partea pe 
care vrei ca s-o suport eu, din afacerea aurului? 

— La jumătate. 

— Ei bine, pentru a termina, voi acoperi eu suma de 
aproximativ două sute de mii de lire. 

Ralph se clătină: 

— Adevărat? întrebă el neîncrezător. 

— Adevărat. 

— Atunci să lichidăm cu această chestiune, spuse Ralph 
scoţându-și carnetul de cecuri. 

El completă unul, cu oarecare nervozitate, dar destul de 
descifrabil pentru a putea fi remis Lordului Flanborough, 

care la rândul său, scria în partea cealaltă a biroului, poate 
cu ceva mai multă siguranţă, dar nu mai puţin grăbit. 

— Iată cecul! spuse Sir Ralph. 

— Şi iată câteva rânduri scrise de mine prin care te 
descarc de orice răspundere, răspunse Lord Flanborough. 

— Poate că am fost puţin cam prea tare, adăugă Sir 
Ralph,  încreţindu-și fruntea  transpirată, dar D-ta 
înţelegi?... 

— Înţeleg perfect spuse Excelenţa Sa. 

— Afacerile sunt afaceri!?, spuse Sir Ralph. 

— Afacerile sunt afaceri, repetă Lordul îndoind cecul și 
strecurându-l în buzunar. 


12 Business is business. 

CAPITOLUL XVI 
DESPRE IMORALITATEA HOTŢILOR 
PROFESIONIȘTI 


Clădirea principală a celor ce au fost altădată fabricile 
de ciment Boltover se compunea din patru pereţi și un 
acoperiș de ardezie. Acolo, se găseau mașinile și toate cele 
necesare pentru transformarea cretei și a noroiului din 
râul vecin în materiale pentru ciment. 

Lipite de clădire, se aflau camerele de încălzit și 
cuptoarele care mai existau și acum. Toate mașinăriile au 
fost luate de acolo, cimentul de pe jos întărit și singura 
mașină ce mai exista, era o mare locomotivă „Atlantic” 
care n-a încetat să fie sub presiune zi și noapte, atâta timp 
cât cele două vagoane n-au fost „sparte”. Se putea vedea, 
în fiecare din ele, o mare gaură circulară, picăturile de 
metal ce atârnau în jurul marginii lor, sau care au curs pe 
jos, dovedeau căldura infernală care a fost întrebuințată 
pentru a topi pereţii de oţel. 

Alături de unul din ziduri, erau aranjate cu grijă un 
oarecare număr de pachete, pe care era așezat Mr. 
Mulberry a cărui fizionomie pașnică contrasta cu pușca 
încărcată pe care o ţinea pe genunchii lui. 

Într-un mic birou, care dădea spre clădirea principală, 
de care era despărțită printr-o ușă de oţel, se găseau 
întruniți cei șapte principali organizatori ai acestei 
expediţii: Francis Stockmar, Gregori, colonelul 
Westhanger, Jacques Colling, Thomas Stockmar, 
Cunningham și Kate. 

Tocmai vorbea Gregori. El era aplecat peste masă, 
mâinile și le ţinea încrucișate, capul întors spre tânăra 
fată, așezată în faţa lui, puţin mai spre dreapta. 

— Cred că trebuie să terminăm odată, Kate, spuse el. 
Crime Street a devenit, un vulcan gata să erupă. 

— N-aș fi crezut niciodată că ai putea să-ţi pierzi 
prezenţa de spirit, spuse ea. 

— Nu mi-am pierdut deloc prezenţa de spirit, spuse el 
îmbufnat. N-am chef să-mi petrec restul zilelor ca un 
cadavru viu, dacă vrei să știi adevărul. Poliţia e pe urmele 
noastre. „Ei” știu că noi am părăsit Londra și sunt pe 
urmele D-tale. 

— „Ei” m-au găsit, răspunse tânăra fata cu răceală. La 
Brighton! 

— Am dat o mare lovitură și ne va trebui un an pentru a 
ieși la suprafaţă, continuă Gregori, dar când vom fi ieșiţi, 
atunci ceea ce vom avea mai bun de făcut va fi să ne 
cumințim! 

— Şi pentru ce vrei să te cuminţești? întrebă ea.... 

— Draga mea Kate, spuse el pe un ton plângăreţ, nu mai 

pune întrebări atât de stupide! Nu există nici o rațiune din 
lume, pentru care să nu ne cumințim. Avem destui bani și 
așa.... 
— Atunci, asta înţelegi d-ta, prin a te cuminţi?.... insistă 
ea. Nu sunt sarcastică, vreau doar o lămurire. Nu mi-ai 
spus d-ta întotdeauna, că lucram pentru glorie și nu pentru 
bani? Mi-ai repetat acest lucru, în tot timpul tinereţii mele. 
Mi-aţi spus că chiar dacă aţi deveni milionari - ea își privi 
unchiul încruntând sprâncenele - nimic nu vă va face să 
deveniți „tâmpit și cinstit” acestea fiind propriile voastre 
cuvinte. 

— Scumpa mea copilă, spuse colonelul Westhanger, ti- 
am spus o mulţime de lucruri, pe care nu trebuie să le iei 
drept literă de Evanghelie. Noi am avut toate distracţiile 
pe care puteam să le dorim și acum ne vom.... 

Nu găsea cuvântul potrivit, pentru a înlocui o expresie 

oarecare, pe care dorea s-o ocolească. 

— Ne vom cuminţi, îi sugeră ea, vom deveni tâmpiţi și 
cinstiți? 

— Dar desigur, Kate, spuse Gregori cu nerăbdare, vrei 
oare să fii o fiară fugărită toată viaţa d-tale? 

— Şi de ce nu? întrebă ea mirată. Există tot atâta 
plăcere în faptul de a fi urmărit ca în acela de a urmări pe 
cineva. 

— Aţi spus acest lucru de nenumărate ori. Oare Michael 
Pretherston.... 

— La naiba cu Michael Pretherston! spuse Gregori. 

— Oare Michael Pretherston, continuă ea, găsește tot 
atâta plăcere în a mă urmări, cum găsesc eu în a-i scăpa? 
Oare Michael Pretherston găsește tot atâta plăcere să 
meargă pe urmele drumului meu, ca mine care, l-am făcut 
acest drum? 

— Orice-ar fi, spuse Gregori, mi-e de ajuns, vreau să 
închid dugheana și vă invit să faceţi același lucru. Mai este 
și altceva, Kate... 

El îl privi pe colonel căutându-i din ochi sprijinul, dar 
colonelul găsi că este preferabil de a privi tavanul. 

— Ce e lucrul celalalt? întrebă ea. 

— Ei bine, după cum știi, sunt foarte îndrăgostit de d-ta, 
spuse el, și aș vrea... 

Nu reuși să-și termine fraza. 

— Şi ai vrea să te cuminţești? îl ajută ea, cu un aer 
nevinovat. Ce e mania aceasta la voi, de vreţi cu toţii să vă 
cuminţiți. Asta înseamnă că nu vom mai încerca niciodată 
lovituri mari? 

Ea își sprijini coatele pe masă. 

— Haide, haide, Kate nu fi atât de impresionabilă, spuse 
colonelul, bătând-o pe umăr. Ai fost o fată foarte curajoasă 
și noi îţi datorăm aproape tot ce avem. Sunt sigur, toată 
lumea de aci recunoaște că ai fost creierul asociaţiei 
noastre. Singura dată când am fost prinși, a fost atunci 
când am încercat să nu-ţi urmăm instrucţiunile. Acum să 


163 


ne liniștim. 

— Când vânătorii au prins o vulpe rămân liniștiți, și nu 
vânează mai departe niciodată? La război, când un soldat a 
scăpat viu și neatins dintr-o luptă, rămâne el apoi liniștit și 
nu luptă oare mai departe? Și vânătorul urmărit de un leu 
rămâne el liniștit și lasă el în plata Domnului leii? 

— Nu e același lucru, spuse unchiul ei, arțăgos. 

Gregori se aplecă spre ea și îi luă mâna. Ea îl respinse. 

— Am să-ţi spun ceea ce ar putea să te schimbe fetiţo, 
spuse el, fără a se opri de proasta primire. Dragostea te-ar 
putea schimba. Nu-mi lua ultima speranţă. 

Ea îl privi și îi pufni de râs, în obraz. 

— Este un bărbat în lume care e singur, valorează mai 
mult decât voi toţii la un loc. 

Ea fu întreruptă de o trosnitură, ca și cum un lucru 
foarte greu ar fi fost aruncat în faţa ușii. 

Cineva apăsă pe clanţă. Gregori alergă s-o deschidă. Un 
om legat fu împins înăuntru. În spatele lui apăru figura 
mefistofelică a doctorului Garon. 

— O captură interesantă! strigă el triumfător. 

— Cine este? întrebă Gregori, privind spre bărbatul pe 
jumătate leșinat. 

Tânăra fată nu puse nici o întrebare. Păli, căci tocmai îl 
recunoscuse pe Michael Pretherston. 

CAPITOLUL XVII 
PLANUL LUI SENOR GREGORI 


Era un lucru important, că în tot timpul carierei sale, 
Kate n-a asistat niciodată la un act de violenţă, deși ea 
avea ca tovarăși pe cei mai hotărâți criminali și că era 
înconjurată de bărbaţi pe care nimic nu-i putea opri de a-și 
ajunge scopul. Când era arestat un membru de al bandei 
aceasta se petrecea întotdeauna „binișor”. Doi străini 
soseau; o discuţie tăcută cu glas șoptit avea loc; cineva își 
cerea pălăria și dispărea din circulaţie, uneori pentru mult 
timp. Ea nu-și văzuse brutalizându-se niciodată pe unul din 
tovarășii săi și nu se gândise niciodată c-ar putea exista în 
ei sentimentul cruzimii, până în momentul când îi văzu 
înconjurând corpul celui legat și aruncându-l pe un scaun. 
Îi privea cu consternare și groază. 

Michael leșinase, strâns de gât de un lasou. Când s-a dat 
drumul sforii, și-a venit în fire și a vrut să lupte, dar a fost 
făcut inofensiv de către cei doi bărbaţi care îl pândeau din 
momentul în care se îndepărtase de șine și se îndreptase 
spre est. Îi puseră propriile lui cătușe. Când își reveni iar 
în fire, în timp ce simţea o ameţeală îngrozitoare și îl 
dureau toate oasele, el își dădu seama de acest lucru. 

Își puse coatele pe masă, își luă capul între mâini, 
încercând să-și adune gândurile. Oţelul rece al cătușelor 
lipite de frunte, l-a ajutat să se concentreze. Lovitura pe 
care o primise a fost amortizată oarecum de pălăria de 
fetru; își frecă capul și simţi cucuiul făcut de bastonul 
plumbuit al doctorului Garon. 

— Şi acum, trezește-te, spuse Gregori cu asprime. 

Michael ridică capul spre bărbatul care îi vorbise. 

— Hello, Gregori, spuse el prostește. 

El cercetă camera din ochi și-o zări pe tânăra fată care-l 
privea. 

— În frumoasă încurcătură te-ai mai băgat, tânărul meu 
prieten, spuse colonelul Westhanger. 

Michael întoarse încet privirile spre el și îi zâmbi. 

— Dar, D-ta, colonele: munca silnică pe viaţă, te 
așteaptă pe D-ta... 

Colonelul înverzi de frică. 

— Asta-i bluff! spuse Garon. El a venit aici singur. L-am 
pândit timp de o oră. A vrut să-și îndeplinească misiunea, 
fără ajutorul cuiva. 

— Singur, repetă colonelul și tânăra fată care-l 
supraveghea observă cum, văzând cu ochii, i se înăsprea 
privirea. Singur! Ești sigur? 

— Absolut sigur, răspunse doctorul. 

El era așezat, cu picioarele desfăcute rezemat de scaun 
și fuma o ţigară pe care tocmai și-o aprinse. 

— Ar fi o poveste neplăcută, nu-i așa, dacă ai fi făcut o 
glumă, spuse Michael pe un ton tărăgănat. 

Își revenea încetul cu încetul în fire și-și recăpăta 
prezenţa de spirit. 

— Este o poveste urâtă. Trebuie să trageţi consecinţele. 

— Ce vrei să spui cu „să trageţi consecinţele”? îl 
batjocori Gregori. Să-ţi scoţi cătușele și să ni le pui nouă? 
Dacă-i vorba de ocna care îl așteaptă pe colonel, ce mă 
așteaptă pe mine? Doar n-oi fi crezând că mă voi întoarce 
la Dartmoor'* pentru a construi ziduri de piatră pentru 
fermieri. 

— Şi eu ce trebuie să sper? întrebă Michael. 

— Nu e decât un singur lucru care m-ar putea satisface, 
îi aruncă celălalt în obraz: să mă descotorosesc de D-ta. 

— Foarte bine, aprobă Stockmar. 

Inima tinerei fete încetă deodată să mai bată și timp de 

un moment ea închise ochii și se sprijini de masă. Crezu că 
i se va face rău și genunchii începură să-i tremure. Din 
fericire atenţia celorlalți era concentrată asupra lui 
Michael și nimeni nu-i observă emoția. Ea își mușcă buzele 
și printr-un puternic efort de voinţă, își regăsi stăpânirea 
de sine. Îl privi pe Michael, el surâdea într-una, și ochii lui, 
care erau îndreptaţi asupra lui Jacques Colling, erau plini 
de bună dispoziţie. 

— Lupta aceasta se dă pe viață și pe moarte și se 
desfășoară între noi deoparte și D-ta singur pe de altă 
parte, spuse inginerul. Doar nu îţi vei fi închipuit că am 
riscat aceasta lovitură numai pentru a ne vedea judecaţi, la 
Old Bailey? 

— Nu, la Winchester, corectă detectivul. Este acolo o 
foarte frumoasă Curte de jurati; tavanul boltit vă va place, 
Jacques. Pur stil gotic. 

— Un moment, spuse colonelul deodată. 

Cu un semn făcut cu capul îi chemă pe toţi bărbaţii într- 
un colţ al camerei unde au ţinut cu glas șoptit un fel de 
consiliu. Tânăra fată și Michael fură lăsaţi singuri într-un 
tête-à-tête și ascultând de un impuls pe care nu și-l putea 
explica, ea îi întoarse spatele și se îndreptă spre fereastră; 
acest fel de a se purta nu-i scăpă lui Gregori, care o spiona 
privind-o furiș. Mica conferinţă luă sfârșit și colonelul se 
întoarse spre prizonier. 

— Ascultă, Pretherston, am să-ţi fac o propunere. Nu ești 
bogat, după cât cred. 

— Afacerile mele particulare nu vă privesc, spuse liniștit 
Michael. N-am poftă să vorbesc cu D-ta. 

— Lovitura ne va aduce două milioane și jumătate de lire 
sterline și noi le împărţim în zece părţi, câţi tovarăși 
suntem. Ajută-ne să fugim și vei primi o sumă apropiată de 
două sute și cincizeci de mii de lire pentru D-ta. 

Tânăra fată se întoarse și-l privi pe Michael. Cum va 
reacţiona el, în faţa acestei oferte? Ea știa cât de mare este 
dorința bărbaţilor după bani și în special pentru banii 

câștigați ușor. Ea aşteptă, reţinându-și respiraţia și 
așteptarea îi se păru aproape dureroasă. 

— Două sute și cincizeci de mii de lire, repetă Michael, 
este o sumă importantă. Pentru ce îmi faceţi o astfel de 
propunere? 

— Este o sumă importantă, insistă colonelul, într-un fel 
semnificativ. 

Michael izbucni în râs. 

— Îmi închipui că în viaţa d-tale a fost un timp, spuse el 
pe un ton tărăgănat, când ai fi ucis un om care ţi-ar fi 
propus bani pentru a comite o acţiune necinstită. Sau, 
poate, acest timp nici n-a existat vreodată? 

— Nu vreau să vorbesc mai mult de afacerile mele 
personale decât d-ta de ale d-tale, spuse dușmănos 
colonelul. Îţi fac o ofertă - bătu cu pumnul în masă - o 
accepţi? 

Michael dădu din cap. 

— Nu vreau să fiu dur cu d-ta, spuse el, deoarece ești 
mai în vârstă decât mine și pentru că îţi vei sfârși în 
curând într-un mod mizerabil, viața D-tale. 

El îi văzu obrazul celuilalt, contractându-se. 

— Nu spun acest lucru pentru a te supăra, continuă el îţi 
spun pur și simplu adevărul. Să presupunem că ai putea 
ieși de aici; cum ai putea fugi din Anglia? Toate porțile îţi 
sunt închise. 

— Îţi voi explica felul în care vom ieși din Anglia, spuse 
Gregori. Pe singurul drum posibil: prin Londra. 

— Cu vaporul prin Londra? 

Era vocea consternată a tinerei fete. 

— Kate, singuri am găsit aceasta spuse Gregari 
strâmbându-se. Este ultima noastră lovitură. Nu te-am 
prevenit, fiindcă n-am găsit necesar așa ceva. Totul e gata 
de săptămâna trecută. 

— Fără ca să mă fi întrebat și pe mine? spuse ea. 

El făcu un semn de aprobare. 

— Ce spui, Pretherston? E ultima D-tale șansă. 

— Nu este ultima mea șansă, spuse vesel, celălalt. 

— Ce vrei să spui? 

— O veţi vedea prea bine, spuse Michael, devenind 
deodată sever. Vă previn că nu mai aveţi mult timp la 
dispoziţie. 

— Şi d-ta și mai puţin, spuse Gregori cu un zâmbet 
îngrijorător. 

— Hai să-i dam timp de gândire o jumătate de oră 
propuse Jacques. Să-l ducem în sala mașinilor. 

Acesta era un mic și neîncăpător hangar, care a fost 
construit pentru a adăposti dinamul. El era acum gol, cu 
excepţia unui pat de campanie, pe care dormise unul din 
oamenii bandei. Porţile de oţel închise cu lacăte dădeau, 
una spre clădirea unde se fabricase cimentul și cealaltă 
spre exterior. Pentru a fi mai siguri de captura lor, Garon 
propuse să stea de veghe. 

Michael fu aruncat în mica cameră și ușa pocni în urma 
sa. 

— Şi acum, spuse Gregori, când s-au întors în birou, 
trebuie să luăm o hotărâre și repede. Dacă suntem siguri 
că acest individ e singur, trebuie să-i facem de petrecanie. 

— Doar nu vreţi să-l omorâţi? strigă Kate. 

— Treaba noastră. Lucrul acesta nu te privește. Kate, 
spuse el cercetând-o. Îţi spun că trebuie s-o facem, pentru 
propria noastră salvare. 

— Primul lucru care trebuie făcut, spuse colonelul, este 
de a îndepărta aurul de aci. 

— Va fi încărcat în camioane, mâine dimineaţă, spuse 
Gregori și cel mai bun lucru ar fi de ţinut în viaţă acest 
afurisit individ, până când aurul va fi expediat. 

— O să întrebuinţăm propriile noastre camioane? 

Gregori dădu din cap. 

— Oh! nu, spuse el, ar fi prea primejdios. Am închiriat 
zece, la un om din Eastburne, specializat în transporturi de 
utilaje. 

— El n-are nicio idee de ceea ce se fabrică aici, i-am 

spus că e vorba de un aliaj de plumb pe care vrem să-l 
încărcăm în docuri. Stockmar junior va întâlni convoiul la 
Londra. Oamenii noștri sunt la bordul vaporului și vor 
îmbarca pachetele. 

— Mi se pare riscat ca aurul să străbată toată Londra 
fără nicio pază, spuse Jacques Colling dând din cap. 

— Ar fi și mai periculos, dacă l-am păstra, răspunse 
calm, celălalt. Singura noastră șansă se bazează pe 
neștiința omului, care va veni de sigur, să supravegheze 
aici încărcarea. Acești oameni nu vor pune mâna pe 
bucăţile de aur căci i-am înștiințat că este periculos de a 
pune mâna pe pachetele ce transportă. Și acum, Kate, poţi 
deplânge soarta lui Pretherston. 

Ea ridică din umeri, se sprijini de fereastră, cu mâinile la 
spate. 

— Dacă e nevoie, spuse ea pe un ton rece. 

Colonelul răsuflă ușurat. 

— Așa trebuie privite lucrurile, fata mea, spuse el pe un 
ton de aprobare. Ştiam eu bine că n-ai să șovăi. 

Ea nu răspunse nimic. 

— Ai spus că se va împărți aurul în zece părţi; m-ai 
numărat și pe mine? întrebă ea. 

— Ești socotită în partea mea, copilul meu, spuse 
colonelul, mângâindu-i părul. Nu fi neliniștită. Ti-am 
refuzat eu vreodată ceva? 

Ea dădu din cap. 

— Nu-mi amintesc să-mi fi refuzat vreodată ceva, spuse 
ea, cu un aer absent. Când va avea loc... 

Ea nu găsi niciun cuvânt pentru a termina fraza. 

— Pretherston? spuse Gregori. Oh! nu, nu se poate face 
nimic acum. Cred că ești și d-ta de acord cu noi, colonele? 
Trebuie să fim absolut siguri că e singur și că jumătate din 
poliția metropolitană nu este în urma sa. Nu voi face nimic 
până mâine seară. 

Ea-și plecă fruntea. 

— Înţeleg, spuse ea; apoi, adăugă: Mă duc în camera 

mea. 
Fi i-au aranjat o cameră confortabilă în încăperea 
fostului birou al șefului de atelier. Ea traversă încet 
hangarele și se opri un moment pentru a privi locomotiva 
cea mare; o ușoară presiune de aburi forța supapele de 
siguranţă. 
Apoi intră în camera ei. 

CAPITOLUL XVIII 
ÎMPOTRIVA TUTUROR 
APARENTŢELOR COLONELUL ERA 
UN GENTLEMAN 


A doua dimineaţă pe la ora zece banda văzu din nou pe 
Kate. Ea petrecuse o noapte albă făcându-și examenul de 
conștiință și proiecte de viitor. 

Mulberry care își abandonase pușca, își reluase aspectul 
respectabil de director general al unei societăţi onorabile. 
Cu un semn din cap, elo salută pe tânăra fată. 

El supraveghea încărcarea lingourilor de aur în 
camioanele care se aflau sus pe creasta dealului, acolo 
unde ducea cărarea în zig-zag, săpată în piatră de către 
fostul proprietar al carierei. 

Puțin mai târziu, Mr. Mulberry se caţără sus pe culmea 
dealului, spre a da ultimele recomandări șoferului. 

— Îţi voi plăti înainte, spuse Mr. Mulberry, scoţându-și 
din portofel o grămadă de bilete de bancă. Ai înţeles bine 
instrucțiunile referitoare la locul de destinaţie al acestor 
pachete? 

— Da, domnule, spuse omul. Le descarc în docurile 
Tamisei. Le voi livra persoanei care m-a angajat alaltăieri. 

— Mr. Stockmar, spuse Mulberry. 

— Întocmai, domnule. Pachetele acestea au vreo 
valoare? 

Mulberry dădu din cap. 

— Din punct de vedere științific au multă, dar, din punct 
de vedere comercial deloc. Ai auzit probabil, vorbindu-se 

de bioxidul de plumb, cel mai greu dintre minereuri? 

—Mi se pare că nu, răspunse cu sinceritate 
camionagiul. Nu sunt om de știință. 

— E un produs de primă necesitate la fabricarea hârtiei, 
spuse Mulberry dându-i frâu liber imaginaţiei. Este foarte 
inflamabil dar nu e explozibil. 

El arătă convoiul care urca cărarea, fiecare om ducând 
câte un pachet pe umeri. 

— Sunt italieni, nu-i așa? 

Mr. Mulberry dădu afirmativ din cap. 

— Străinii sunt specialiști în prelucrarea produselor 
chimice, spuse omul sentenţios. 

El privi în jos. 

— Iată o persoană tare frumoasă, domnule, spuse el cu 
respect, neștiind dacă Kate, care tocmai ieșea din clădire 
și se plimba fără vreun scop în curte, era o funcţionară sau 
o prietenă. 

— E secretara mea particulară, spuse Mr. Mulberry. 

— O persoană tare frumoasă, o adevărată doamnă! 

— Bine, bine, spuse Mr. Mulberry. 

El așteptă până ce ultimul pachet a fost încărcat în 
camion, strânse cordial mâna camionagiului și cobori fără 
grijă cărarea. Nimeni n-ar fi bănuit că tocmai încredinţase 
trei milioane de lire sterline, în lingouri de aur, în grija 
unui camionagiu ocazional. 

La mijlocul drumului o întâlni pe Kate, care urca. 

— Kate, spuse el inept, dacă te duci până sus și dacă 
acel individ, te va întreba cine ești, răspunde-i că ești 
secretara mea particulară. Îţi voi explica mai târziu 
motivul. 

Ea consimţi și continuă să urce încet, până ce ajunse, pe 
culme.  Camioanele tocmai se pregăteau să plece. 
Camionagiul, care o mai întâlnise și înainte, o salută. 

— Ai o bucată de hârtie? îl întrebă ea. 

— Am o carte de vizită, domnișoară, răspunse el. 

— E bună asta, spuse ea. Împrumută-mi un creion. 


173 


Ea scrise câteva rânduri și i le întinse. 

— Eu sunt secretara particulară a directorului, spuse ea. 

— Ştiu domnişoară. 

El citi carta de vizită și încruntă din sprâncene. 

— Mai întâi te vei duce cu camioanele la această adresă 
și vei cere să vorbești cu domnul al cărui nume l-am scris 
aici. 

— Dar mi s-a spus să mă duc direct la docuri. 

Ea zâmbi și încuviinţă. 

— Ştiu, spuse ea, dar patronul meu crede că este mai 
bine să te duci mai întâi pe acolo. Excelenţa Sa, sau te va 
întovărăși până la destinaţie sau va adăposti produsele 
chimice pentru noaptea aceasta. 

El citi, adresa: 

— Lord Flanborough; și ce să fac, dacă nu este acasă? 

Ea prevăzuse întrebarea aceasta. 

— Întreabă atunci, de Lady Moya Felton, este fiica lui, 
spuse ea. În orice caz cheam-o pe ea, în primul rând. 

— Foarte bine, domnişoară, spuse omul puţin cam 
impresionat. Îl cunosc pe Excelenta Sa. L-am văzut adesea 
la Seahampton. 

— Acuma puteţi pleca, fără a mai aștepta instrucţiuni 
noi, spuse Kate. 

Omul râse cu subînţeles, se urcă în camionul al doilea de 
lângă șofer și, unul după altul, cele zece camioane, 
plecară. Ea le privi plecând, până ce dispărură în dosul 
dealului, apoi cobori colnicul. Îl întâlni pe Gregori la poarta 
șantierului. ă 

— Unde-ai fost? Intrebă el. 

— Am fost să văd prada, spuse ea cu veselie. 

— Cu cât ai să fii văzută mai puţin, cu atât va fi mai 
sănătos, bombăni el. I-am spus măgarului ăsta de Mulberry 
să caute să nu fii văzută de omul acesta. Nu intra în casă, 
vreau să-ți vorbesc. 

Era cam încurcat și nu știa cum să înceapă. 

— După cum știi Kate, sunt tare îndrăgostit de d-ta. 

— Chiar ai avut toate motivele să fii. 

— Le mai am și acum. 

— Nu sunt prea sigură, îl întrerupse ea, dar zi mai 
departe. 

— Ce vrei să spui? întrebă el bănuitor. 

— Zi mai departe, insistă ea, unde duce dragostea d- 
tale? 

— La căsătorie, răspunse el. Unchiul d-tale n-are nimic 
de obiectat și noi ne vom casatori, imediat ce vom fi ajuns 
în America de Sud. 

— În America de Sud? 

Ea îl privi. 

— Așadar, aceasta este destinaţia voastră, continuă ea 
încet, și eu trebuie să mă mărit cu d-ta, căci așa te-ai 
înţeles cu unchiul meu. 

— Cam așa ceva, răspunse Gregori. 

— Şi dacă aș fi avut alte planuri? 

— N-ai de făcut alte planuri, spuse Gregori sigur de el. 

— Adevărul este, Kate, că trebuie să termini odată cu 
aceste aere pe care ţi le dai. Cred că le-am suportat până 
acum, pentru că am profitat de pe urma lor. Acum, ne vom 
scălda în aceleași ape - și la propriu și la figurat! 

El râse zgomotos de gluma pe care-o făcuse. 

— Prea ai mulţi gărgăuni în cap, ca să te lăsăm mai 
departe în libertate. 

Ea își scutură capul, îi întoarse spatele și încercă să se 
îndepărteze, dar el o apucă de braţ și o trase spre el. 

— Când îţi spun că trebuie să te măriţi cu mine, știu eu 
ce spun. 

— Mi-a cerut cineva părerea? spuse ea, desfăcându-se 
ușor. 

— O poţi da, dacă te hotărăști la căsătorie. Dacă nu, nu 
merită osteneala. 

— Înţeleg, spuse ea. Voi medita asupra acestui proiect. 
Nu se ia o decizie atât de importantă, într-o singură clipă. 

Ea intră în camera ei și se încuie pe dinăuntru. La orele 
cinci după masă, unchiul ei bătu la ușă. 

— Dormi? o întrebă el. 

„Curios, gândi ea, cât de schimbate sunt 
comportamentul și chiar tonul acestor oameni.” Ea era atât 
de obișnuită să fie tratată cu un respect, aproape exagerat, 
încât această schimbare de atitudine îi era extrem de 
neplăcută. Și această schimbare era reală. Până și unchiul 
ei pierduse masca lui de blândeţe și o trata acum ca pe un 
copil, și încă ca pe unul care trebuia instruit. 

— Mă gândeam, spuse ea. 

El bombăni ceva și se duse apoi cu ea în birou. 

— Trebuie  terminăm odată, cu acest Michael 
Pretherston. Înţelegi? 

— Da, răspunse ea. 

— Automobilele vor veni să ne ia peste o jumătate de 
ceas. Noi doi vom fi primii care vom pleca. 

— Crezi? întrebă ea. 

— Ce vrei să insinuezi? întrebă el cu severitate. Te 
previn, Kate, că n-am acum niciun pic de dispoziție pentru 
glumele tale. 

La aceste cuvinte, ea nu răspunse nimic, dar împinse ușa 
de oţel care dădea spre locul de întrunire și intră. 

Spre marea ei surpriză, îl găsi pe Michael acolo. Nu 
numai că nu i se scoseseră cătușele, dar îi și legară 
mâinile. Gregori era așezat pe masă și nu sculă când intră 
ea, ceea ce era o nouă dovadă că autoritatea pe care o 
avea sau credea că o are asupra oamenilor ei, dispăruse 
complet. 

— Kate, ai putea întrebuința influenţa ce-o posezi asupra 
acestui individ, spuse Gregori plictisit, este ultima lui 
șansa. l-am lăsat o noapte de gândire, dar el se 
încăpățânează să refuze. 

Ea se îndreptă spre detectiv. 

— Michael, spuse ea cu duioșie, nimic nu te-ar convinge 
să treci în tabăra noastră? 

— Nimic, răspunse el. 

— Nimic din ceea ce am putea noi să-ți dăruim, nimic 
din ceea ce aș putea eu să-ţi ofer? 

El o privi cu hotărâre. 

— Nimic din ceea ce ai putea d-ta să-mi oferi cu acest 
preţ, spuse el liniștit. 

— Iubești viața? 

— Tot atât de mult ca fiecare alt muritor, răspunse 
Michael care știa cu cine are de-a face. 

— Ţi-e drag ceva în lumea asta? Vreo tânără fată? 
întrebă ea cu o voce tremurătoare. 

El încuviință. 

— O tânără fată, răspunse el și o privi. 

Fi i se păru că o mână îngheţată îi strânge inima și 
pentru un moment nu a mai fost în stare să continue. 

— Nu merită aceasta? întrebă ea, regăsindu-și 
stăpânirea de sine. 

— Merită orice, dar asta nu. 

Ea privi podeaua. 

— Sărmana fată! spuse ea. 

— Acum că am încercat cu sentimentalisme, rânji 
Gregori, vom întrebuința un argument mai practic. 
Pretherston, d-ta, nu mai decât un ceas de trăit. 

— Voi muri înconjurat de o societate proastă, spuse 
Michael, strâmbându-se. Am sperat, să mor spânzurat de 
un călău legal, așa cum veţi păţi voi într-o bună zi. Să fii 
ciopârţit de un începător nu este o perspectivă prea 
plăcută. 

Gregori îi aruncă o înjurătură și îl lovi peste obraz. El l- 
ar fi lovit din nou, dacă Kate nu s-ar fi așezat între ei. 

— Michael, vei muri în tovărășie bună, spuse ea cu un 
ton atât de hotărât, că nici unul din ei nu înţelese ce-a vrut 
să spună - cel puţin, dacă crezi că sunt o plăcută tovărășie. 

— Ce vrei să spui? zise gâfâind colonelul. 

— Foarte simplu, că mă vei omori odată cu el, spuse ea 
cu atâta seninătate că Michael se simţi plin de mândrie, 

deoarece v-am trădat pe voi toţi. 

În acest moment, Garon năvăli în odaie ţipând: 

— Nu s-au mai întors! Camioanele s-au dus! 

— S-au dus? Unde s-au dus? întrebă Gregori, cu o voce 
înăbușită. 

— Tocmai acum am telefonat, spuse doctorul scos din 
sărite. S-au dus la Lordul Flanborough. Astfel și-a primit 
aurul înapoi! 

Se făcu o liniște mormântală, pe care o întrerupse 
tânăra fată. 

— S-au dus la Lordul Flanborough, repetă ea. Știu. Eu i- 
am trimis acolo. 

Situaţia era încordată în așa măsură, că nimeni nu 
scotea un cuvânt. Deodată Gregori se năpusti la tânăra 
fată cu o expresie de demon. 

— Oh! D-ta! ţipă el și o apucă de gât. 

Atunci, tot ce mai se putea numi simţ de onoare la 
colonelul Westhanger, ieși la suprafaţă. El îl apucă pe 
Gregori și îl aruncă la pământ. 

— La o parte, câine! mârâi bătrânul. 

Acesta a fost ultimul său cuvânt. Se auzi o împușcătură 
și colonelul Westhanger căzu cu toată greutatea trupului 
pe masă, cu un glonte în inimă. 

Tânăra fată, înnebunită de groază, se lipi de perete, în 
timp ce Gregori se sculă ţinând în mână revolverul care 
mai fumega încă. 

— Ești o profetesă, îi spuse el cu răutate. Ai spus că vei 
muri împreună cu Michael Pretherston, ai spus adevărul. 
Să fie încuiaţi împreună. Mă duc să mă gândesc la cele ce 
sunt de făcut. 

CAPITOLUL XIX 
ÎN CARE MICHAEL ÎȘI 
DESCOPERĂ O SLĂBICIUNE 
PENTRU ACŢIUNILE CRIMINALE 


Kate se ridică de pe scaun și se-ndreptă spre Michael, 
care culcat pe jos, nu se mișcase de când fusese aruncat în 
acel loc. 

El deschise ochii și zâmbi. 

— Ce zici, Kate... spuse el fără putere, ne regăsim 
mereu. 

Ea se așeză lângă el și ridicându-i capul, i-l puse pe 
genunchi. 

— Ce drăguţ din partea d-tale, spuse încet. 

— Ce e drăguţ din partea mea? îl întrebă ea plină de 
curiozitate. Că, îţi ofer o pernă mai moale decât e piatra. 

— Nu numai din cauza aceasta, răspunse el. 

— Atunci pentru ce? întrebă ea cu insistenţă. 

— Oh! desigur! din cauza genunchilor d-tale! adăugă el 
năucit. 

Pe gura Katiei flutură un zâmbet amuzat. 

— Ar fi fost altceva pentru d-ta, dacă te-ai fi sprijinit de 
genunchii altei persoane? spuse ea. 

El o privi și îi răspunse: 

— Pune-mi mâna d-tale pe frunte. 

— Așa? 

Ea îi puse mâna pe fruntea fierbinte. 

— Cum te simţi acum? îl întrebă după o lungă pauză. 

— Mult mai bine; nu-mi mai pune atâtea întrebări. 

Degetele îi alunecară ușor peste obrazul tânărului. 

— Oh! Kate, murmură el cu o voce stinsă, și, eu care, 
eram pe cale să adorm. 

— Ce nevoie mai ai? răspunse ea, în curând vei dormi 
somnul cel de veci, întocmai ca și mine. 

Ea adăugă cu calm, pe același ton cu care ar fi anunţat 
un pui la grătar pentru cină. 

— Doresc, ca d-ta să fii primul, care să fie omorât, spuse 
ea cu un aer visător. 

— Răutăcioasă vampiră mică, strigă Michael indignat. 
Pentru ce ai această dorință? 

Ea dădu din umeri și-și aruncă părul pe spate, fără a-l 
slăbi din ochi. 

— Nu știu, spuse ea încet. Probabil pentru a fi sigură că 
nu mai exiști într-adevăr. Că nimeni altul nu te va mai 
avea. Şi atunci, totul îmi va fi indiferent. 

El nu se mișcă; pleoapele i se zbătură o clipă, dar el 
rămase nemișcat, cu privirea fixată înspre plafonul mânjit. 

— Mai repetă odată cele ce mi-ai spus acum o clipă, 
murmură el într-un suspin. 

— Ce să-ţi repet? Că aș vrea să te omoare pe dumneata, 
primul? întrebă ea cu un aer nevinovat. Mike! strigă ea 
deodată, cine este fata aceea? 

— Care fată? 

— Tânăra, pe care o iubești? 

— Cum nu știi? D-ta, bineînţeles! răspunse el. 

Mâna ei îi alunecă din nou de pe frunte și-i acoperi ochii 
lui Michael. 

— Repetă-mi încă odată, îl imită ea. 

— D-ta repetă el. După cum vezi, eu sunt mai binevoitor. 

— Şi nici chiar pentru mine, nu te-ai întovărăși cu noi? 

— Nici chiar pentru D-ta. 

Un timp, ea nu mai scoase nici un cuvânt., 

— Cum ai descoperit că suntem aci? întrebă ea. 

— Era cât se poate de limpede; era singurul loc unde 
puteaţi să fiți găsiţi, răspunse el. 

— Ce băiat plin de siguranţă ești d-ta! Poate știi și cum a 
fost totul alcătuit? 

Cu un semn făcut cu capul, el afirmă că știe. 

— Trenul intră sub tunel, aţi pregătit un lung camion 
montat pe roţi speciale și care avea trei lanterne verzi în 
față și două lanterne roșii în spate. lată „trenul” care a fost 
văzut trecând vertiginos în noaptea ploioasă și căruia i-aţi 
montat o sirenă, de un model nou. 

Kate zâmbi. _ 

— Îţi spărgea timpanul, nu-i așa? i-o luă ea înainte. Îi 
mai amintești ziua când ai venit în Crime Street? Ai auzit-o 
atunci. 

E1 își aminti de zgomotul neobișnuit care l-a intrigat 
atât de mult. 

— Când el ajunse la întretăierea drumului, camionul 
părăsi linia ferată și o luă înainte pe șosea. El merse pe 
șinele de tramvai o bucată de drum apoi intră într-un 
garaj, care, presupun, era pregătit pentru acest scop. 

— Chiar așa și este, întări ea povestirea. 

— Trenul nu merse mai departe de tunel. El se întoarse 
până la ambranșament. Gregori aștepta cu lucrătorii săi 
italieni, specialiști în terasamente - și ridică tamponul care 
era căzut. Gaura săpată în spatele tamponului și plină de 
pelicula aceea verzuie, era inventată de d-ta, sper? 

— Viclean, nu-i așa? Și rugina pe care am pus s-o 
fabrice, ai observat-o de asemenea? 

— E o fericire că ai să dispari, tânăra mea Kate, spuse 
el, ai o inteligenţă de criminal. 

— Nu-i adevărat, n-am inteligenţă de criminal, protestă 
ea. Este doar un joc, un fel de joc de șah, foarte complicat. 
Nu citeşti niciodată romane polițiste? 

— Foarte rar. 

— Dar ţi s-a întâmplat să le citești? continuă ea. 

— Odată sau de două ori, mărturisi el. 

— Găsești că autorii lor au minte de criminali? 
Organizează o partidă... așa e și cu mine. Știu că am greșit, 

am greșit chiar foarte mult. Dar am crezut că n-am s-o 
găsesc niciodată. Credeam ca nimic pe lume nu m-ar putea 
converti. 

— Şi ce convertit? întrebă el. 

Ea ezită puţin. 

— Nu-mi dau prea bine seama, spuse ea dând din cap. 
Este un sentiment care mă face să simt prezenţa unui 
singur om pe lume. Un sentiment, care-mi îngheaţă 
sufletul și mă face să tremur. lată tot adevărul, Mike. Ce 
crezi că vor face ei cu noi? 

Ea era din nou preocupată de apropierea sfârșitului lor. 

— Dumnezeu singur o știe, răspunse Michael. N-am avut 
timp să mă gândesc la acest lucru. Sunt preocupat de 
altceva. De ce au ţinut ei locomotiva sub presiune? 

— Gregori a hotărât astfel, răspunse ea. A umplut astăzi 
groapa și a scos tamponul. El s-a gândit că ar putea să fie 
nevoie să pună locomotiva pe șine și să blocheze linia 
principală. Aceasta s-ar întâmpla în cazul când ar afla că 
un detașament de poliţie face investigaţii prin părțile 
acestea. 

— Iată-i că vin, spuse Michael. Ajută-mă să mă așez pe 
scaun. 

Ea-și ridică umerii și îi ajută să stea așezat. O umbră se 
desenă pe zid, se auzi aprinzându-se un chibrit și apoi se 
văzu o lumânare aprinsă. Doctorul Garon apăru. 

El puse cu grijă lumânarea pe jos, în dosul ușii 
întredeschise, și se apropie încet de locul unde stătea 
Michael. 

— Ei bine! deșteptul meu copoi, îl ironiză el, vine și un 
timp când cei mai buni prieteni trebuie să se despartă. 

— Mă felicit singur, spuse Michael, căci nu mă socotesc 
prieten cu d-ta. 

Doctorul scoase o mică cutie de piele din buzunar, în 
timp ce fredona o melodie. 

— Cu siguranță că nu e prima oară că ai o seringă de 
injecții în faţa ochilor d-tale. 

Doctorul ridică în aer micul instrument. 

— Am să vă injectez un mic leac, care nu vă va face 
deloc să suferiţi. 

— Un moment, interveni Michael. Dacă am înţeles bine 
această injecție este mortală? 

Doctorul se înclină. Faţa sa roșie și mâna care-i tremura, 
îl făcură pe Michael să bănuiască că acesta a băut puţin 
mai înainte, pentru a-și da curaj și pentru a-și adormi 
temerile. 

— Foarte bine, spuse Michael. 

El o privi pe tânăra fată și-și apropie obrazul de al ei. 
Kate se aplecă și-l sărută pe gură. 

— Să vă fie de bine! spuse doctorul pe un ton antipatic, 
iată ceva ce-ar bucura pe Gregori. 

El luă mâinile prizonierului prinse în cătușe și-i suflecă o 
mânecă. Kate simţii cum i se oprește deodată inima. În 
aceeași clipă se stinse lumina. 

— Cine e acolo? strigă doctorul, dând drumul braţului lui 
Michael, pentru a se întoarce în mod spontan. 

Înaintă, bâjbâind prin întunerec. 

— Cine e acolo? repetă el. 

Auziră un zgomot ușor; urmat de acela, al unui trup ce 
cade pe pământ. Michael își reținu respiraţia. O rază de 
lumină străbătu deodată camera și se concentră asupra 
corpului prăbușit al doctorului Garon. 

— Nimerit, pronunţă o voce satisfăcută. 

— Barr, murmură Michael. Cum ai intrat? 

— Pe poartă, răspunse vocea. Ai observat că a fost 
deschisă? Iată cum s-a stins lumina. 

El îndreptă lumina asupra superiorului său. 

Ah! șefule! Ti-au pus cătușele! 

Râse înăbușit, scoase o cheie din buzunar și din una sau 
două învârtituri îndemânatece, reuși să-l elibereze pe 
celălalt. Briceagul reuși restul. 

Michael își întinse corpul său istovit. 

— Am încercat să vin și noaptea trecută, însă puseseră 

prea multe sentinele de gardă și mi-a fost imposibil să mă 
întorc pentru a telefona... Am stat întins într-un loc ascuns 
pe deal toată ziua și toată noaptea. N-am îndrăznit să mă 
mișc mai înainte ce nu s-a făcut iar întuneric complet. Și 
trebuie să-ți mărturisesc, șefule că n-am fost mândru 
deloc. Mi-era frică ca ei să nu fi fugit. 

— Ai vreun revolver? întrebă Pretherston. 

Omul îi strecură o armă. 

Ei se înapoiară încet, traversând locul unde locomotiva 
pufăia încă, apoi trecură prin mica ușă de oţel, în birou. Nu 
se afla nimeni acolo, afară de un corp întins sub masă. Ei 
găsiră o a doua ușă pe care Michael încercă s-o deschidă... 
Era încuiată cu cheia. Auzi voci și bătu. 

— Cine e acolo? întrebă Gregori. 

— Deschideţi ușa, răspunse Michael. 

— Cine e acolo? repetă Gregori. 

— Deschideţi, în numele legii, spuse Michael. 

Auzi un zgomot de pași, o înjurătură și rămase nemișcat 
cu revolverul în mână. Însă ușa nu se deschise. Deodată se 
făcu liniște. 

— O mai fi și altă ieșire? 

— Mai există o ușă care dă spre hangarul unde se află 
locomotiva, spuse Kate. 

Era foarte palidă și tremura toată. Priveliștea corpului 
întins sub masă a dat-o gata. 

Michael fugi într-un suflet în hangar dar era prea târziu. 

În momentul când trecu pragul porţii un glonte lovi ușa 
de oţel și ricoșă în tavan. La palida lumină a unei lanterne, 
îl văzu pe Mulberry și pe Stockmar, trăgând corpul leșinat 
al doctorului Garon pe platforma locomotivei. El trase două 
focuri și Cunningham se clătină, dar a fost ridicat pe 
platformă de ceilalţi, la iuţeală. 

Locomotiva făcu „puff” atât de tare încât zdruncină toată 
casa, și o porni îndreptându-se spre ușa încuiată. Ea 
împroșcă un fum dens și orbitor și apoi lovi ușa pe care o 
fărâmiţă. Michael sări afară din garaj, dar ajunse afară 

tocmai când locomotiva cotea în jurul dealului. Barr era 
lângă el și cei doi bărbaţi se uitau neputincioşi cum 
dușmanii lor dispăreau la orizont. 

— E un telefon aici, spuse deodată Michael, dar fără 
îndoială că nu comunică, decât cu interiorul casei. 

— Șefule, mi-am lăsat motocicleta undeva pe creasta 
dealului, spuse Barr. 

— Du-te de o caută, răspunse Michael. Repede! 

El rămase locului și ascultă zgomotul locomotivei care 
părea să gonească din ce în ce mai repede. O mână îi 
atinse ușor braţul. 

— Crezi că au scăpat? 

El își trecu braţul în jurul umerilor ei. 

— Mi-a frică, răspunse ea. 

El era întors cu spatele la garaj, când auzi deodată o 
explozie puternică, care făcu să se cutremure pereţii. 

— Ce s-a întâmplat? întrebă Kate. 

Se grăbiră să ajungă la cotitura dealului. El nu avu 
nevoie să-și frământe creierii pentru a-și da seama unde a 
avut loc explozia, căci o lumină roșie ilumina o parte 
întreagă de câmp. 

— Trebuie să se fi întâmplat ceva cu locomotiva, spuse 
el. 

Nu află decât un ceas mai târziu, că în fuga sa 
vertiginoasă, locomotiva s-a întâlnit cu un tren de marfă și 
că lumina roșie pe care o văzuse era răspândită de 
incendiul unui vagon cu petrol, pe care nenorocita 
locomotivă îl răsturnase în goana sa fatală. 


XXX 


— E imposibil să recunoaștem pe vreunul din ei, spuse 
T.B. Smith. Crezi oare că Kate Westhanger a fost cu ei? 

— Nu mai există Kate Westhanger, răspunse, cu 
gravitate Michael. 

Spunea adevărul, căci în acea clipă Kate Pretherston era 

în drum spre Franţa, unde soţul ei trebuia s-o întâlnească 
imediat ce îi va fi fost admisă demisia pe care și-o 
înaintase. 

— Dar pentru ce-ţi abandonezi profesia d-tale, Michael? 
întrebă T.B. Smith. 

— Am constatat, răspunse Michael, că îmi distrugea 
virtuțile pe care le aveam în privinţa moralității. 

— Virtuţile d-tale? repetă T. B. Smith consternat. N-am 
știut că ai și așa ceva. Și cum ţi le atingea oare? 

— Am constatat, șefule, spuse Michael, că-mi dezvoltă 
aptitudini și o slăbiciune covârșitoare pentru categoriile de 
criminali. 


- SFÂRȘIT- 

